އިސްލާމް ފޮތްތަކުގައި ކުށް ހުރީ ކޮމިޓީން ބަލަންވާ ވަރަށް ނުބެލީމަ: އިސްލާމިކް މިނިސްޓަރު | Sandhaanu\nއިސްލާމް ފޮތްތަކުގައި ކުށް ހުރީ ކޮމިޓީން ބަލަންވާ ވަރަށް ނުބެލީމަ: އިސްލާމިކް މިނިސްޓަރު\nރާއްޖޭގެ ސުކޫލުތަކުގައި ދަރިވަރުން ކިޔަވުމަށް ބޭނުންކުރަމުން އަންނަ އިސްލާމާއި ޤުރުއާން ފޮތްތަކުގެ ގިނަ ސޫރަތްތަކެއް ނުބައިކޮށް ލިޔެވިފައިވަނީ އިސްލާމިކް މިނިސްޓްރީ ތެރޭގައި އޮންނަ ފޮތް ފާސް ކުރާ ކޮމިޓީން އެންމެ އެކަށީގެންވާ ވަރަށް ބެލިފައިނުވާތީ ކަމަށް އިސްލާމިކް މިނިސްޓަރު ޑރ. އަހުމަދު ޒާހިރު އަލީ މިއަދު ވިދާޅުވެއްޖެއެވެ.\nމިފަހަކަށް އައިސް ދަރިވަރުންނަށް ކިޔަވައިދޭން ބޭނުން ކުރާ އިސްލާމް ފޮތްތަކުގައި ގިނަ އާޔަތް ތަކެއް ނުބައިކޮށް ހުރި މައްސަލަތަކެއް ވަނީ މީސްމީޑިޔާގައި އާންމު ވާން ފަށާފައެވެ. ޢެންމެ ފުރަތަމަ މި މައްސަލަ ފެންމަތި ވީ ގުރޭޑް އެކެއްގެ ޤުރުއާން ބޮޑުފޮތުގައި ސޫރަތުން ނަބާގެ ބައެއް އާޔަތްތަކާއި ސޫރަތުން ނާޒިޢަތުގެ ބައެއް އާޔަތްއަށް އެކުވެ އޮޅިފައިވާ ފޮޓޯ ތަކެއް މީސްމީޑިޔާގައި ދައުރު ވާން ފެށި ހިސާބުންނެވެ.\nގުރޭޑު އެކެއްގެ ދަރިވަރުންގެ ގުރުއާން ފޮތުގެ 64ވަނަ ސަފްހާގައި އޮތް ސޫރަތުއް ނަބާގެ 24ވަނަ އާޔަތުގެ މެދު ތެރެއިން ފެށިގެން ވަނީ ނުބައިކޮށް ލިޔެވިފައެވެ. އެ ހިސާބުން ފަށައިގެން ނަބާ ސޫރަތުގެ 31ވަނަ އާޔަތާ ހަމައަށް ވަނީ ނާޒިއާތު ސޫރަތުގެ އަށްވަނަ އާޔަތުން 14ވަނަ އާޔަތާ ހަމައަށެވެ. އެހެންކަމުން އެ ސޫރަތުގައި މެދުތެރެއަކުން ވަނީ ނާޒިއާތު ސޫރަތުގެ އާޔަތްތަކެއް އައިސް އޮޅިފައެވެ.\nމީގެ އިތުރުން ގްރޭޑް 12 ގެ އިސްލާމް ފޮތުގައިވާ ސޫރަތުލް އަންފާލުގެ 74 ވަނަ އާޔަތް ވެސް ނުބައިކޮށް ކަން ފާހަގަ ކުރައްވައި ޑރ. މުހައްމަދު ޝަހީމް އަލީ ސައީދު ކުރެއްވި ޓްވީޓެއްގައި އެ ކަންކަން ސަމާލު ކަމަށް ގެނެސްދީފައިވެއެވެ. ގުރޭޑް 12ގެ އިސްލާމް ފޮތުގައި އަލްއަންފާލް ސޫރަތުގެ 74ވަނަ އާޔަތް ނިންމަައިފައިވަނީ ނުބައިކޮށްނެވެ. އެ ތަނަށް ވަނީ އިތުރު ކަލިމައެއް އިތުރު ކުރެވިފައެވެ.\nޙަމަ މިއާއެކު ޑރ. މުހައްމަދު ޝަހީމް އަލީ ސައީދު މިރޭ ކުރެއްވި ޓްވީޓެއްގައި ވިދާޅުވީ ގުރޭޑް 10 ގެ ފޮތުގައިވެސް ގުރުއާންގެ އާޔަތެއް\nނުބައިކޮށް ލިޔެވިފައިވާކަމަށެވެ. އަދި ގުރޭޑް 2ގެ ފޮތުގައިވެސް ޤުރުއާން ފޮތް ގްރޭޑް 02، ސޫރަތުލް ޢަލަޤުގެ 19 ވަނަ އާޔަތް، ފުރަތަމަ ލަފްޒު އުނިވެފައިވާކަމަށް ޑރ. ޝަހީމް ވަނީ ފާހަގަކުރައްވާފައެވެ.\nމިކަމާއި ގުޅިގެން އެޑިއުކޭޝަން މިނިސްޓްރީން ބުނީ ގުރޭޑް އެކެއްގެ ދަރިވަރުންގެ ގުރުއާން ފޮތުގައި ގުރުއާނުގެ އާޔަތެއް ނުބައިކޮށް ލިޔެވިފައިވާ މައްސަލައިގައި އެކަން ހިނގަން މެދުވެރިވި ސަބަބު ދެނެގަތުމުގެ މަސައްކަތް ފަށާފައިވާކަމަށެވެ. ގްރޭޑް ދޭއެއްގެ ފޮތާއި ގްރޭޑް 12 އަދި ގުރޭޑް 10 ގެ ފޮތުގައި ހުރި މައްސަލަތަކާ ގުޅިގެން އެޑިއުކޭޝަން މިނިސްޓްރީން އަދި ވަކި އެއްޗެއް ވިދާޅެއް ނުވެއެވެ.


ފުއާފް – 23 | Vaahaka ފުއާފް – 23 – Vaahaka\n3k90\tApril 30, 2021\n" ދަރިފުޅުމެން ނުދުވެބަލަ! ވެއްޓި އަނިޔާއެއް ވެދާނޭ.. ހައިފާ ވެސް އަވަހަށް އާދޭ އެތެރެއަށް. އޭރުން ކޮއްކޮ ވެސް އެތެރެއަށް އަންނާނީ.. " ހަވީރުވަމުން އެވަގުތު ކައި ނިމުން ތަނާހެން ޖޯލި ކައިރީގައި ހުރި ލަތީފާގެ ހަގު ދަރިފުޅު ހައިފާގެ ފަހަތުން އަލައިނާ ދުއްވައިގަތުމުން އަސްރާއަށް ޖެހުނީ އެދެމިހުން އެތެރެއަށް ވައްދަންވެގެން އެދެމިހުން އަތުލަން ދުވާށެވެ.\n" މާމަގެ ކުދިންކޮޅު ހަމަ ދުވަނިއްޔޭ ދޯ؟ " ހުސްނާ އެގޭގައި ކެއްކި ބަނބުކެޔޮ ބަތްޕެން ހިފައިގެން އައިސް އެމަރަލްޑް ގެއަށްވަނީ އެވަގުތުއެވެ.\n" ކޮބާ؟ އަތުލިއްޔޯ... " އަށްއަހަރުގެ ހައިފާ ހިފާ އަތުލަމުން އަސްރާ އެކުއްޖާގެ ބަނޑުގައި ކޮއްޓާލިއެވެ. ހީލި ކަރުވައިގެން ހައިފާ ހޭން ފެށި އަޑު އިވުމުން ދުވަމުން ދިޔަ އަލައިނާގެ ފިޔަވަޅުތަކަށް ހުއްޓުމެއް ގެނައެވެ. އަސްރާ ދެން ދިމާ ކުރާނީ އޭނަޔަށް ކަން އެނގުމުން ކުރިޔަށްވުރެ ބާރަށް ދުއްވައިގަނެފައި އަލައިނާ ގޮސް ވަންނަން ދިޔައީ ގަސްތަކުގެ ތެރެއަށެވެ.\n" އުހުން.. ދަރިފުޅާ އަލައިނާ.. ގަސްތަކުގެ ތެރެއަށް ނުވަދެ ދޫނީ... " އަސްރާއަށް އަލައިނާ ގަސްތަކުގެ ތެރެއަށް ވަންނަން ދިޔަ ތަން ފެނިގެން ހައިފާ ހުސްނާއާ ހަވާލުކުރުމަށްފަހު އަލައިނާ އެގަސްތަކުގެ ތެރެއަށް ވަނުމުގެ ކުރިން އަތުލަންވެގެން އޭނަ ބަލައި ދުއްވައިގަތެވެ. އޭރު ހުސްނާ ހައިފާ ގޮވައިގެން ބަތްޕެންތަށި އެތެރެއަށް ލާންވެގެން ބަދިގެޔަށް ވަންނަނީއެވެ.\nހައަހަރުގެ އަލައިނާ ހީގަނެފައި ގަސްތަކުގެ ތެރެއަށް ވަދެ ފިލަން އުޅުނު ކުއްލިއަކަށް އޭނަގެ ފައި މުލެއްގައި އަޅައިގަނެފައި ވެއްޓެން ދިޔައެވެ. އެހެނަސް މޫނުވަތަށް އެކަޅުވެލިތަކުގެ މައްޗަށް ވެއްޓުމުގެ ކުރިން މީހެއްގެ ހިމާޔަތް އޭނަޔަށް ލިބިގެން ދިޔައެވެ. އެމީހަކު އަލައިނާ ބިންމަތީގައި ރީތިކޮށް ބަހައްޓަދީފައި އަލައިނާ ގާތްކޮއްލަމުން އޭނަގެ ހަށިގަނޑުގައި ބައްދާލާ ހިނިތުންވެލިއެވެ.\n" ދަރިފޫ...؟ " ހަރަކާތް ހުއްޓިފައި ހުރި އަލައިނާގެ ނަޒަރު އަމާޒުވެފައިވާ ދިމާއަށް އަސްރާއަށް ބަލާލެވުނެވެ. ވަރަށް ހަމަޖެހިލާފައި ޖީބަށް ދެއަތް ޖަހާލައިގެން ގަސްތަކުގެ ތެރެއަށް ވަންނަން އެދިޔަ މީހެއް ފެނިފައި އަސްރާއަށް ބޭއިޙްތިޔާރުގައި ހިނިތުންވެލެވުނެވެ. ފުރަގަހުންވެސް އެއީ އަރްޒަންކަން އޭނަޔަށް އެނގުމުން ހިތަށް ލިބުނީ ބޮޑު ހިތް ހަމަޖެހުމެކެވެ. އަސްރާއަށް މިއަދު އުފަލުގައި އެދިރި ހުރެވެނީ މިޔޮތް ހުރިހާ ދުވަހު އަރްޒަން ނުފެނުނެއްކަމަކު އޭނަ އަބަދުވެސް އަސްރާގެ ގާތުގައި ވާކަމުގެ އިހުސާސް ކުރެވޭތީއެވެ.\n" ތެންކިޔު އަރްޒަން... " އަސްރާ އަލައިނާ ގޮވައިގެން ގަސްތަކުގެ ތެރެއިން ނުކުންނަމުން ވިސްނާލިއެވެ. މީގެ ސާދަ އަހަރުކުރިން އަރްޒަން އޭނަޔާ ވަކިވުމަށްފަހު މިއަދު ކުއްލިއަކަށް މިއަދު އެފެނުނީ ކީއްވެ ބާވައެވެ؟\n" މަންމާ.. އެއީ ކޮން ބޭބެއެއް؟ ކުރިން ދުވަހުވެސް ލީން ދެކުދިން އެބޭބެ. އެބޭބެ ވާހަކަދައްކަން ވެސް ދެއްކި. " އަލައިނާ އަހާލުމާއެކު އަސްރާއަށް އަނެއްކާވެސް ފަސްއެނބުރި ބަލާލެވުނީ ގަސްތަކުގެ ތެރެއަށެވެ. އަސްރާ ވަކި އެއްޗެއް ނުބުނެ ހީލިއެވެ.\n" އަސްރާ އެމަންޖެ ގޮވައިގެން ގަސްތަކުގެ ތެރެއިން ނިކުމޭ ދެން.. ދައްތަ ދެން މިދަނީ.. ހައިފާ ކޮއްކޮއާއި އަސްރާއްތައަށް ޓާޓާ ކިޔާލާ ދޫނީ.. ރީތިވެގެން ދެން އަލައިނާ ކޮއްކޮއާއެކު ކުޅެން އަންނާނީދޯ؟ " ހުސްނާ ހައިފާގެ އަތުގައި ހިފައިގެން ބޭރަށް ނިކުންނަން އައެވެ.\nހައަހަރުގެ އަލައިނާ ދޭތެރެ ދޭތެރެއިން ގިފިލީގައި ހުރެގެން ބަލަމުން ދިޔައީ ގިފިލީގެ އުސްފާރުމަތިން ފެންނަމުން އެދިޔަ ގަސްތަކަށެވެ. އެގަސްތަކުގެ ތެރެއިން ފެންނަމުން އެދިޔަ ފެހި ދެލޮލަށް އޭނަޔަށް ބަލަހައްޓައިގެން ހުރެވުނީ ހައިރާންވެފައެވެ.\n" އަން. ތުވާލީގައި މިހެން ބާރަށް ހިފަހައްޓައިގެން ދޭ ބޭރަށް. މަންމަ ދާނަން ފެންވަރައިގެން ބޭރަށް އިނގޭ.. " އަސްރާ އަލައިނާގެ ގައިގައި ތުވާލި އޮޅައި ދީފައި ގިފިލިން ނެރެ ދޮރު ލައްޕާލަން އުޅެނިކޮށް އެއްޗެއް ހަނދާންވެގެން އޭނަ ދޮރު ނުލައްޕާ މަޑުކޮއްލިއެވެ.\n" ލީން. ނަމަނަމަ ކުރީ ދުވަހު ހެން އެމޭޒުމަތީގައި ހުރި ފިޝް ބައުލްގައި އަތްނުލާތި! އެއީ މަންމި ގެންގުޅޭ އެއްޗެއް. " ރުޅި އައިސް ނޫނަސް އަލައިނާއަށް އިންޒާރު ދީފައި ގިފިލި ދޮރުލައްޕާލަމުން އަސްރާ އަވަހަށް ފެންވެރުމައިގެން އަވަސްވެގަތެވެ.\n" މަންމި ކީއްވެތަ ތިފިޝްދެކެ އަބަދު ލޯބިވަނީ؟ " އަލައިނާ އެފެހި މަހަށް ބަލާލަމުން އެމަހާ ސުވާލުކުރިއެވެ. އަދި ބައުލްގައި ދެލޯ ޖަހާލަމުން މަހުގެ ކޮންމެ ހަރަކާތަކަށް ބަލަހައްޓައިގެން ހުއްޓެވެ.\n" އައްޗީ!! ލީން!!! ތިއްތި ނުލާ ކީއްކުރަނީ؟ ކޮބާ މަންމަ؟ " އަސްރު ނަމާދުކޮށްގެން ގެޔަށް އައިސް ވަން ފަނަރަ އަހަރުގެ އިބްރާހީމްގެ އަޑު އިވިފައި އަލައިނާ ސިހިފައި އެދިމާ ބަލާލިއެވެ.\n" ފެންވަރަނީ... " ތުއްތު އަޑުން އަލައިނާ ބުނެލަމުން ހީލިއެވެ.\n" ލީން އެކަނި ތިއްތި ލާން ދަސްކުރަންވީ އޭ މިހާރު... ކޮބާ ތިއްތި؟ ގެނޭ ދޮންބެ ލައްވައިދޭނަން.. " އިބްރާހީމް އަށިމަތީގައި އޮތް އަލައިނާގެ އަންނައުނު ލައްވަދިދިނުމަށްފަހު އޭނަ ރީތިކޮށް ދިނެވެ. ހުރި ހަމައެކަނި އަންހެންކޮއްކޮއަށްވުމުން އިބްރާހީމް އަލައިނާދެކެ ލޯބިވަނީ އިންތިހާއަށެވެ.\n" ދޮންބޭ... މިޔޮތް އައީ ފައިޒަން... " ސާދަ އަހަރުގެ އަޙްމަދުގެ ފަސްފަހަތުން ވަތް ހަމައެއުމުރުގެ ފައިޒަން ގޭތެރެއަށް އައިސްވަނީ އެވަގުތުއެވެ.\n" މިއީތަ އަލައިނާއަކީ؟ " ފައިޒަން އަލައިނާއަށް ބަލާލަމުން އަހާލިއެވެ.\n" ހޫމް. އަޅުގަނޑަށް ކިޔަނީ އަލައިނާ... " އަލައިނާ ވާނުވާ ނޭނގޭ ހާލު ތައާރަފްވިއެވެ.\n" ބާތް ޑޭ ގާރލް ހާދަ ރީއްޗޭ ދޯ؟ ލީންގެ ފޭވަރިޓް ކުލަޔަކީ ވައިޓްތަ؟ " އަލައިނާ ލައިގެން ހުރި ހދުކުލައިގެ ޕާރޓީ ހެދުމަށް ބަލާލަމުން ފައިޒަން އެއްސެވެ. އޭނަގެ ނަޒަރު ހުރި ގޮތުން އޭނައަށް ހުރީ އަލައިނާ ވަރަށް ކަމުގޮސްފައި ކަހަލަ ގޮތަކަށެވެ.\n" އޭތް ފައިޒަން. މަގޭ ކޮއްކޮ އެއީ. " އަޙްމަދަށް ފާޑަކަށް އެއްޗެއް ހީވެގެން ފައިޒަންގެ ކޮނޑުގައި ކޮއްޓާލިއެވެ.\n" ސާބަހޭ.. މަގޭ މިބަލާލީ އަލައިނާއަށް މިކެވެލިކޮޅު ކަމުދާނެތޯ؟ ދައްކަބަލަ އަލައިނާގެ އަތް؟ " ފައިޒަން އެއްފައި ބިންމަތީގައި ޖައްސައި ތިރިވެލަމުން އަލައިނާއަށް ކެވެލިކޮޅު ދައްކާލިއެވެ. އަލައިނާ ވަކި އެއްޗެއް ނުބުނެ އަތްދިއްކޮއްލުމުން ފައިޒަން އަލައިނާގެ ނަންއަޅާފައި އިން ހުދު ޑައިމަންޑް ޖެހި ކެވެލޮ ކޮޅު އަލައިނާގެ އަތުގައި އަޅުވައިދިނެވެ.\n" ރީތިދޯ؟ " އަލައިނާކުރެ ފައިޒަން އެހިއެވެ.\n" ތެންކިޔު... " އަލައިނާ ހީލަމުން ޝުކުރުއަދާކުރި އިރު އޭނައަށް ފައިޒަން ވަރަށް ހާއްސަވެގެން ދިޔައެވެ.\n" ފައިޒަން މިއީ އަސްލު ރަންތަ؟ " އިބްރާހީމް ހައިރާންވެފައި ސުވާލުކުރިއެވެ.\n" ހޫމް. ތިއީ ބޮޑުބޭބެ ގާތުގައި އާދޭސްކޮއްގެން ހޯދި ކެވެލިކޮޅު. ތިއީ އަސްލު ބޮޑުބެގެ އަންހެން ދަރިފުޅަށް ގަތް ކެވެލިކޮޅެއް. އެކޮއްކޮއަށްވެސް ކީ އަލައިނާ. އެކަމަކު އެކޮއްކޮ މިދުނިޔެ ދޫކޮށް ދިޔައީމަ ދެން ނުބާއްވަންވެގެން ދެން ލީންއަށް މިދިނީ.. " ފައިޒަންގެ އަޑުގައިވި ހަމަޖެހުމުން ހީވީ އެބަސްތައް އެއީ ފިލްމެއްގެ ސުކިރްޕްޓެއް ހިތުދަސްކުރާހެން ހިތުދަސްކޮށްފައި ހުރި ބަސްތަކެއް ހެންނެވެ.\n" އެކަމަކު މިވަރަށް އަގުބޮޑު..؟ " އަޙްމަދު ބުނަން އުޅުނު ޖުމްލަ ނުބުނެވި ހުއްޓާލަން ޖެހުނީ ފައިޒަން އެކަން މަނާކުރުމުންނެވެ.\n" އަލައިނާ އަހަރެންގެ އެކޮއްކޮއާ ވައްތަރުވީމައި ހަމަ ހެޔޮ ހިތުން މިދިނީ. ދެން އެހާ އެކަމާ ނުވިސްނާ... " ފައިޒަންގެ އަނގައިން ބުނި ބަސްތަކާ އޭނަގެ ހިތުގައިވި ނިޔަތް ތަފާތުވިކަން އެނގޭނީ ހަމައެކަނި މާތްﷲއަށެވެ.\nއިބްރާހީމްއާ އަޙްމަދު ދެން އިތުރު އެއްޗެކޭ ނުބުނެ އެވާހަކަ ހިންދާލިއެވެ.\nއަލައިނާއަށް ހައަހަރުވެގެން ބޭއްވި ހަފްލާ އޮތީ ލަތީފާމެން ގޭގައެވެ. އެއީ ލަތީފާއަށް ބޮޑުދައިތަ ކިޔާ އެހެން ކުއްޖެއްގެ އުފަންދުވަހާ އެއްދުވަހަކަށް ވުމުންނެވެ. ރަށުގެ ގިނަ ބަޔަކަށް ދައުވަތު ދިން ނަމަވެސް އަލައިނާގެ ބައްޕަގެ ހަޤީޤަތް ނޭނގޭތީ އެހަފްލާގައި ބައިވެރިވީ އަލައިނާއަށް ހެޔޮ އެދޭ މަދު މީހެކެވެ.\nއިރުއޮއްސި އަނދިރިވަމުން ދިޔަ ވަގުތު ހުރިހާ އެންމެން ގޭގެޔަށް ދިއުމަށްޓަކައި ދިއްގަރުގެއިން ނިކުންނަމުން ދިޔައެވެ. އަލައިނާ އޭނަގެ ހަދިޔާތައް ހިފައިގެން ދިއްގަރުގޭ ކުޑަ އުނދޯއްޔެއްގައި އިން އިރު އަސްރާ ގެޔަށް ދިއުމުގެ ކުރިން ހެދިކާ ކޮޅެއް ކެއުމައިގެން އިނެވެ.\n" ލީން... " ހަމަޖެހިލާފައި އެއުނދޯލީގައި އިން އަލައިނާގެ ކަންފަތުގައި ހަރުލީ މީހެއްގެ އަޑެވެ. އެކޯވަމުން ދިޔަ އެއަޑު އަންނަ ދިމާއަކަށް އޭނަ ނަޒަރު ހުއްޓުނެވެ. ގަސްތަކުގެ ތެރެއިން މެންދުރު ވަގުތު ފެނުނު އެޒުވާނާ އަލައިނާއާ ދިމާއަސް އައުމަށް ހަނާ އަޅަމުން ދިޔައެވެ. އަލައިނާ ހީލާފައި ވަގުތުން ތެދުވެ އެޒުވާނާއާ ދިމާއަށް ހިނގައިގަތެވެ.\nއަލައިނާ ގޮވައިގެން އެޒުވާނާ ގަސްތަކުގެ ތެރެއަށް ވަންނަން ދިޔަ މަންޒަރު ލޮލުގެ ކޮޅުން އަސްރާއަށް ފެނުމާއެކު ވަގުތުން ކާން އިން ތަށި ބަހައްޓާފައި އެދިމާއަށް ދުއްވައިގަނެވުނެވެ.\n" މިރީތި މަލެއްދޯ؟ މިޔަށް ކިޔަނީ ވައިޓް ރޯސް... ލީން އެންމެ ކަމުދާ ކަހަލަ ވައިޓް ކުލައިގެ މަލެއް. " އެޒުވާނާ އަލައިނާއާ އެއްހަމަޔަކަށް ތިރިވަމުން އަތުގައި އޮތް މާ އަލައިނާއަށް ދިއްކޮއްލިއެވެ.\n" އަރްޒަން! " އަލައިނާ އެމަލުގައި ހިފަން އަތް ދިއްކޮއްލި ވަގުތު އަސްރާއަށް އެދިމާއަށް އާދެވުނެވެ. އަރްޒަންގެ ބަދަލުގައި އަސްރާއަށް އެފެނުނު ސޫރައިގެ ސަބަބުން އޭނަގެ ފިޔަވަޅުތައް މަޑުޖެހިލެވުނެވެ. އެޒުވާނާ އަސްރާއަށް ފަރުވާކުޑަ ނަޒަރަކުން ބަލާލަމުން އަލައިނާގެ އަތަށް އެމާ ލައިދިނެވެ.\n" ތިއީ އަރްޒަންއެއްނު ދޯ؟ " ސިފަ ތަފާތުވި އެއްކަމަކު އަސްރާގެ ހިތްބުނަމުން ދިޔައީ އެއީ ހަމަ އަރްޒަންކަމުގައެވެ.\nނޯޓް: ކުރީ އެޕިސޯޑެއްގައި ލަތީފާގެ ދަރިފުޅުގެ ނަމަކަށް އިންނާނީ ހުސްނާ.. އެކަމަކު މިބައިން ފެށިގެން އެނަން އިންނާނީ ހައިފާއަށް.\nބާތް ޑޭ ފާހަގަކުރުމަކީ ކާފަރުންގެ ސަގާފަތުގައި ވާކަމަށްވާތީ އެކަމަށް އަޅުގަނޑުމެން މުސްލިމުން ތަރުހީބުދީ އެކަން އެގޮތަށް ކުރުމަކީ ރަނގަޅުކަމެއް ނޫންކަން ކިޔުންތެރިންނަށް ހަނދާންކޮށްދެން.\nމިޕާރޓް ލަސްވިކަމަށްޓަކާ ކިޔުންތެރިންގެ ކިބައިން ނިހާޔަތަށް މަޢާފަށް އެދެން. މިފާރޓް ލަސްވީ އަޅުގަނޑު ބަލިކޮށް އުޅުމުގެ ސަބަބުން.\nނަމްޖުން ❤ April 30, 2021\nއިޓްސް އޯކޭ! އަމް ގްލޭޑް ޔޫރ އޯކޭ!!! ❤\n❤❤❤ May 1, 2021\nސޯ ހެފީ ދެޓް ޔޫ ލަވް އިޓް 🤗\nAlainaa🌹leen May 1, 2021\nThi kuhja aa talk kurehveyneh gotheh buneh dheeba..umm..FB use kurantha...or...instagram??\nނޮޓް އަ ފޭން އޮފް ސޯސަލް މީޑިއާ... ސޮރީ..\nވ. ދެރަ. 💫\n😎😎😎😎 May 1, 2021\nKonmes kuhjaku BUSINESS aa gulhey story eh liyehdheyn v nun...misaalakah business eh start kuran beynun vaa young boy or girl akaa behhey gothun... eh young boy or girl geh eh dream full fill vi gothaa behhey gothun...or Business eh geh thehrey hingaa haadhisaa ahkaa behhey gothun...😊\nވިލް ތިންކް އެބައުޓް އިޓް 🙂


New Zealand inn Afghanistan balikurumun India kataifi - One Online\nނިއު ޒީލެންޑުން ސެމީ ޔަގީންކޮށް އުފާފާޅުކުރަނީ --- ފޮޓޯ/ ޓީ20 ޓްވިޓާ\nނިއު ޒީލެންޑުން އަފްގާނިސްތާން ބަލިކުރުމުން އިންޑިއާ ކަޓައިފި\nޔޫއޭއީގައި މިހާރު ކުރިއަށްދާ ޓީ20 ވޯލްޑް ކަޕުގެ ގަދަ 12ގައި އަފްގާނިސްތާނު ބަލިކޮށް، ގްރޫޕް ދޭއްގެ ސެމީ ފައިނަލުގެ ފަހު ޖާގަ ނިއު ޒީލެންޑުން ހޯދައިފިއެވެ.\nއަބޫ ދާބީގައި މިރޭ ކުޅުނު މެޗުގައި ނިއު ޒީލެންޑުން އަފްގާނިސްތާނު ބަލިކުރީ އަށް ވިކެޓުންނެވެ. މެޗަށް ނުކުތް އިރު، ނިއު ޒީލެންޑަށް އަމިއްލަ ބާރުގައި ސެމީ ޔަގީން ކުރެވެން އޮތީ އަފްގާނު ބަލިކޮށްގެނެވެ. މިއަދުގެ މެޗުން އަފްގާނު މޮޅުވި ނަމަ، މުބާރާތުގެ ސެމީއަށް ދާން އިންޑިއާއާއި އަފްގާނިސްތާނަށް އަދިވެސް އުންމީދު އޮންނާނެއެވެ.\nމުބާރާތުގެ ކުރިން ފެވަރިޓުންގެ ގޮތުގައި ގިނަ ބަޔަކު ސިފަކުރި އިންޑިއާއަށް ފެށުން ގޯސްވެ، އެޓީމަށް ގަދަ 12ގެ ގްރޫޕް ސްޓޭޖުގައި ކުޅުނު ފުރަތަމަ ދެމެޗުންވެސް ކުރިމަތިލާން ޖެހުނީ ދެ ބައްޔާއެވެ. އެހިސާބުން އިންޑިއާއިން ފޯމު ރަނގަޅުކޮށް ސްކޮޓްލޭންޑާއި އަފްގާނިސްތާނުގެ މައްޗަށް ކުރި ހޯދައި އުންމީދު އާކުރި ނަމަވެސް އަމިއްލަ ބާރުގައި ސެމީއަށް ދެވޭ ގޮތެއް ނުވިއެވެ. އިންޑިއާ ކެޓީ ގަދަ 12ގައި އެޓީމަށް ބާކީ އެއް މެޗު އޮއްވައެވެ. މާދަމާ ރޭ ނަމީބިއާއާ ދެކޮޅަށް އިންޑިއާއިން ގްރޫޕް ދޭއްގައި ކުޅޭ ފަހު މެޗަށް ނުކުންނަ އިރު، އެ މެޗުން ކިތަންމެ ބޮޑު ސްކޯއަކުން މޮޅުވި ނަމަވެސް ސެމީއަކަށް ނުދެވޭނެއެވެ.\nގްރޫޕް ދޭއްގެ އެއްްވަނަ ޓީމުގެ ގޮތުގައި ސެމީއަށް ދާ ޓީމު ޔަގީންވާނީ މިހާރު ޕާކިސްތާނު ކުޅޭ މެޗު ނިމުމުންނެވެ. ޕާކިސްތާނުންވެސް ސެމީ ޔަގީން ކޮށްފައި އޮތް އިރު، މިހާރު ކުޅޭ މެޗުގައި ސްކޮޓްލޭންޑް ބަލިކޮށްފި ނަމަ އެޓީމުން އެއްވަނައިގައި ސެމީއަށް ދާނެއެވެ.\nމިއަދު ނިއު ޒީލެންޑާއި އަފްގާން ވާދަކުރި މެޗުގައި ޓޮސް ދިމާވުމުން ނިއު ޒީލެންޑުން ނިންމީ ފީލްޑް ކުރުމަށެވެ. ބެޓް ކުރަން އަރައި އަފްގާނީސްތަނުގެ ނަޖީބުﷲ ޒަދްރާން 48 ބޯޅައިން 73 ލަނޑު ހަދައި އެޓީމަށް ރަނގަޅު ކުޅުމެއް ދެއްކި ނަމަވެސް، ބާކީ ބައިގައި ނިއު ޒީލެންޑުން އުކުން ރަނގަޅުކުރިއެވެ. 20 އޯވަރުގެ ތެރޭގައި އަށް ކުޅުންތެރިން ނުބައިވެ، ނިއު ޒީލެންޑަށް ޖުމުލަ ހެދުނީ 124 ލަނޑެވެ.\nބަދަލުގައި ކުޅެން އަރައި ނިއު ޒީލެންޑުން މެޗު ކާމިޔާބުކުރީ 18.1 އޯވަރުގައި ދެކުޅުންތެރިން ނުބައިވެގެން 125 ލަނޑު ހަދައިގެންނެވެ.\nގުޅޭ ޓެގު ނިއުޒިލެންޑް ކްރިކެޓް އިންޑިއާ އަފްޣާނިސްތާން\nކެޕްޓަންކަމުން ދުރުވާން ނިންމުމާއެކު ވިރާތު ކޯލީ އަށް އަންހެނުން އަނުޝްކާގެ އަސަރުގަދަ ސިޓީއެއް\nއިންޑިއާގެ ޓެސްޓް ކެޕްޓަން ކަމުން ކޯލީ ފަހަތަށް ޖެހިއްޖެ\nވަން ފޮޓޯ: "މައިގްރެންޓް ވޯކާސް ކްރިކެޓް ކާނިވަލް" 2021 ނިންމުން\nކާނިވަލުން ދައްކުވައިދިނީ ބިދޭސީ މަސައްކަތްތެރިންނަށް ވީތީ ބާކީވާން ނުޖެހޭކަން، ކާމިޔާބު ފެށުމެއް!


Fiyavalhu elheetha, promotion dhineee tha?\nގާޒީ ހަސަން ސައީދު: އޭނާއަށް އެޅި ފިޔަވަޅާއެކު ފާޑުކިޔުން ވަނީ އަމާޒުވެފަ -- ފޮޓޯ: އަވަސް އާކައިވް\nފެމެލީ ކޯޓުގެ އިސް ގާޒީ ހަސަން ސައީދާ ގުޅޭ ގޮތުން އެ ކޯޓުގެ މުވައްޒަފުންތަކެއް ހުށަހެޅި މައްސަލަތަކެއް ބެލުމަށްފަހު ފިޔަވަޅެއްގެ ގޮތުން އޭނާ ކްރިމިނަލް ކޯޓަށް ބަދަލު ކުރަން ނިންމި ނިންމުމަށް ފާޑުކިޔުން އަމާޒުވެއްޖެ އެވެ.\nޖުޑީޝަލް ސާވިސް ކޮމިޝަން (ޖޭއެސްސީ) އިން އިއްޔެ ބުނީ އޭނާއަށް ފިޔަވަޅު އަޅަން ނިންމީ ފަނޑިޔާރުގެ ސުލޫކަށް އަސަރުކުރާ ފަދަ ކަންތައްތަކެއް ތަހުގީގަށް ސާބިތުވެފައިވާތީ ކަމަށެވެ. ފިޔަވަޅަކީ އޭނާ ކުރިމިނަލް ކޯޓުގެ ގާޒީ ކަމަށް ބަދަލު ކުރުމެވެ.\nމިކަމާ ފާޑުވިދާޅުވެ ވާހަކަ ދެއްކެވި ގާޒީއަކު ސިފަ ކުރެއްވި ގޮތުގައި މިއީ ޕްރޮމޯޝަނެކެވެ. ކުރިމިނަލް ކޯޓުގެ ގާޒީންނަށް ރިސްކް އެލެވެންސްގެ ގޮތުގައި 3،300 ރުފިޔާ ފެމެލީ ކޯޓުގެ ގާޒީންނަށްވުރެ އިތުރަށް ލިބެ އެވެ.\nހަސަން ސައީދުގެ މައްސަލަ ޖޭއެސްސީގެ ކޮމެޓީއިން ބަލައި ރިޕޯޓް އެކުލަވާލި ފަހުން ޖޭއެސްސީގެ ގާނޫނަށް ވަނީ ބަދަލު ގެނެސްފަ އެވެ. ޖޭއެސްސީގެ ގާނޫނަށް ގެނައި ބަދަލުގައިވާ ގޮތުން ފަނޑިޔާރުންނާމެދު އެޅޭނެ ފިޔަވަޅުތަކަށް ވަނީ ބަދަލު ގެނެސްފަ އެވެ. އެގޮތުން ހުރި މަގާމަށްވުރެ ދަރަޖަ ދަށް ކުރުން ވަނީ ހިމަނާފަ އެވެ. އަދި ފިޔަވަޅެއްގެ ގޮތުން ފަނޑިޔާރަކު މަސައްކަތް ކުރާ ކޯޓާ އެއް ދަރަޖައެއްގެ ކޯޓަކަށް ބަދަލު ކޮށްގެން ނުވާނެ ކަމަށް އިސްލާހުގައި ބުނެފައިވެ އެވެ.\nއެ އިސްލާހު ފާސްކޮށް ތަސްދީގު ކޮށްފައި ވަނީ ކޮމެޓީގެ ރިޕޯޓަށް ފަހުން ކަމަށްވާތީ ޖޭއެސްސީއިން ނިންމާފައި އޮތީ އެ މައްސަލައަށް އެ އިސްލާހުގައިވާ ކަންކަން ނުހިނގާނެ ކަމަށެވެ. ނަމަވެސް ޖޭއެސްސީއިން އިއްޔެ ހަސަން ސައީދުގެ މައްސަލާގައި ކޮމެޓީގެ ނިންމުމަށް ބަދަލު ގެނެސްފައިވެ އެވެ.\nރައްޔިތުންގެ މަޖިލީހުގެ މެންބަރަކު ވިދާޅުވީ ގާނޫނަށް އިސްލާހު ގެނައީ މުހިންމު މަގުސަދެއް ކަމަށާއި އެ އިސްލާހު ގެނައި ފަހުން އެޅި ފިޔަވަޅެއް މިހެން އައުމުން ކަންބޮޑުވާ ކަމަށެވެ. އޭނާ ވިދާޅުވި ގޮތުގައި ތުހުމަތުވާ މީހާއަށް ލުއި ގޮތް ނޫނީ މަސްލަހަތަށް އިސްކަން ދޭން ޖެހެނީ ޖިނާއީ މައްސަލަތަކުގައި ކަމަށާއި މިއީ އިދާރީ ފިޔަވަޅެއް ކަމަށެވެ. މި ފިޔަވަޅު އަޅަން ޖެހޭނީ އެންމެ ފަހުން ގާނޫނަށް ގެންނަ ބަދަލާ އެއްގޮތްވާ ގޮތަށް ކަމަށެވެ.\nކުރިން ވާހަކަ ދެއްކެވި ގާޒީ ވިދާޅުވި ގޮތުގައި ގާނޫނަށް އިސްލާހު ނުގެންނަނީސް ޖޭއެސްސީގެ ކޮމެޓީއިން ނިންމާފައި އޮތީ ހަސަން ސައީދު ވަކި ކުރުމަށް ރައްޔިތުންގެ މަޖިލީހަށް ހުށަހެޅުމަށެވެ. ކޮމެޓީގެ އެ ރިޕޯޓްގައިވާ ހުށަހެޅުން ބަދަލުކުރީ ހަސަން ސައީދު ދެއްވި ޖަވާބަށް ރިއާޔަތް ކުރުމަށްފަހު އިއްޔެ ކަމުގައިވުމުން ގާނޫނަށް ގެނައި އިސްލާހަށް ބަލަން ޖެހޭނެ ކަމަށެވެ.\n"މިއީ ޖިނާއީ މައްސަލައެއް ނޫން، އިދާރީ ފިޔަވަޅެއް، މިކަމުގައި ބަލަން ފިޔަވަޅު އަޅާ މީހާގެ މަސްލަހަތަށް އިސްކަން ދޭން ނުޖެހޭނެ،" އެ ގާޒީ ވެސް ވިދާޅުވި އެވެ.\nމީގެކުރިން ވެސް މިގޮތަށް އެއް ދަރަޖައެއްގެ ކޯޓުތަކަށް ފަނޑިޔާރުން ބަދަލުކޮށްފައިވެ އެވެ. ނަމަވެސް ޖޭއެސްސީއަށް މިފަހުން އައި ބޮޑު ބަދަލާއެކު މިފަދަ ފިޔަވަޅެއް އެޅި މިއީ ފުރަތަމަ ފަހަރެވެ. މިކަމަށް ފާޑުކިޔުން އަމާޒުވެފައިވާއިރު މިހާތަނަށް ޖޭއެސްސީއިން މިކަމުގައި އެއްޗެއް ނުބުނެ އެވެ.\nރައްޔިތުންގެ މަޖިލިސް ޖޭއެސްސީ ޝަރުއީ ދާއިރާ + ޝަރުއީ ދާއިރާ ރިފޯމް ކުރުން ކްރިމިނަލް ކޯޓް


ބެލެނިވެރިންނަށް މައުލޫމާތު ދިނުމުގެ ސެޝަންތަކެއް ތ. އަތޮޅުގެ ދެ ސްކޫލެއްގައި ކުރިއަށް ގެންގޮސްފި\nބުރާސްފަތި ،18 ފެބުރުއަރީ 2021 / 14:09\nސްކޫލްތަކުގެ ބެލެނިވެރިން ހޭލުންތެރި ކުރުވައި މައުލޫމާތު ދިނުމަށް ފުލުހުން ކުރަމުންދާ މަސައްކަތްތަކުގެ ތެރެއިން، ތ. މަޑިފުށި ސްކޫލާއި ތިމަރަފުށި ސްކޫލްގެ ބެލެނިވެރިނަށް މަޢުލޫމާތު ދިނުމުގެ ސެޝަންތަކެއް ކުރިއަށް ގެންގޮސްފިއެވެ.\nއެގޮތުން މި ފެބުރުވަރީ މަހުގެ 16 ވަނަ ދުވަހު ”ސިފަވަންތަ ބެލެނިވެރިން” ގެ ނަމުގައި މަޑިފުށި ސްކޫލްގެ ގްރޭޑް 8 އިން 10 އަށް ތައުލީމު ހާސިލުކުރަމުންދާ ދަރިވަރުންގެ ބެލެނިވެރިންނަށް މައުލޫމާތު ދީފައިވެއެވެ. މަޑިފުށި ޕޮލިސް ސްޓޭޝަނުން ކުރިއަށް ގެންދިޔަ އެ ސެޝަންގައި، މުޖުތަމައަށް ފައިދާހުރި ރަނގަޅު އަހުލާގެއްގެ މަތީގައި ދަރިން ތަރުބިއްޔަތު ކުރުމާއި ލޯތްބާއި އަޅާލުން ދިނުމާ ގުޅޭގޮތުން މައުލޫމާތު ދީފައިވެއެވެ. އަދި ރީތިކޮށް ލޯބިން ކުދިންނާ މުއާމަލާތު ކުރުމާއި ކުދިންނަށް ނަމޫނާ ބަޔަކަށް ބެލެނިވެރިން ވުމަށް މައުލޫމާތު ދީފައިވެއެވެ.\nއޭގެ އިތުރުން، މި މަހު 16 ވަނަ ދުވަހު ތިމަރަފުށި ސްކޫލުގެ ބެލެނިވެރިންނަށް މައުލޫމާތު ދީފައިވެއެވެ. ތިމަރަފުށި ޕޮލިސް ސްޓޭޝަނާއި އެ ރަށު ހެލްތު ސެންޓަރު އަދި ސްކޫލް ގުޅިގެން ކުރިއަށް ގެންދިޔަ އެ ސެޝަންގައި ކުދިން ތަރުބިއްޔަތު ކުރުމުގައި ބެލެނިވެރިންގެ ޒިންމާއަކީ ކޮބައިކަމާއި ކުދިންގެ ކިބައިން ފެންނަ އަހުލާގީ މައްސަލަތައް ހައްލުކުރާނެ ގޮތުގެ މައުލޫމާތު ދީފައިވެއެވެ. އަދި ކުށުގެވެށިން ކުދިން ދުރުހެލިކުރުވުމަށް ކުރެވިދާނެ ކަންކަމުގެ މައުލޫމާތުވެސް ހިއްސާކޮށްފައިވެއެވެ.\nބެލެނިވެރިންނަށް މައުލޫމާތު ދިނުުމުގެ ސިލްސިލާ ޕްރޮގްރާމްތައް އަތޮޅުތެރޭގައި ދަނީ ހިންގަމުންނެވެ.


Samsung Galaxy F:2Display,2Battery | Mihaaru\nސެމްސަންގް ގެލަކްސީ އެފް: ދެ ޑިސްޕްލޭ، ކޮންމެ ޑިސްޕްލޭއެއްގެ ދަށުގައި ބެޓެރީއެއް\nސެމްސަންގް ގެލަކްސީ އެފްގައި ދެ ޑިސްޕްލޭ އަދި ކޮންމެ ޑިސްޕްލޭއަކަށް ވަކި ބެޓެރީއެއް\n15 ޖެނުއަރީ 2019 - 05:47\nގެލަކްސީ އެފްގައި ދެ ބެޓެރީ ހިމެނުމަކީ ވަރަށް އެކަށީގެންވާ ކަމެކެވެ. ސަބަބަކީ، ގެލްކްސީ އެފް އަކީ ފަތްޖެހޭ ގޮތަށް، ދެ ޑިސްޕްލޭ އިންނަ ފޯނެއް ކަމަށް ބުނެވޭތީ އެވެ.\nސްމާޓްފޯން މާކެޓްގައި މިހާރު މަދީ ފަތްޖެހޭ ފޯނެކެވެ. އެކަމަކު އަދިއަދަށް ދާންދެން ވެސް، ފަތްޖެހޭ ފޯނު ހުންނަ ގޮތެއް އެކަކަށް ވެސް ނޭނގެ އެވެ. ސްމާޓްފޯން ކުންފުނިތަކުން ވެސް އުޅެނީ ފޯނެއް ފަތްޖަހާނެ ގޮތް ނޭނގިގެންނެވެ.\nސެމްސަންގްގެ އޮފިޝަލަކު ބުނި ގޮތުގައި، ފަތްޖެހޭ ފޯނެއް އުފެއްދި ނަމަވެސް، އެއީ ގިނަ ބަޔަކު ބޭނުންކުރާނެ ފޯނަކަށް ވާނެ ކަމަކަށް ނުބެލެވެ އެވެ. އެހެން ނަމަވެސް، ފަތްޖެހޭ ފޯނެއް އުފެއްދުމަކީ ތާރީޚަށްޓަކައި ކުރަން ރަނގަޅު ކަމެކެވެ.\nގެލަކްސީ އެފްގައި ދެ ބެޓެރީ ހިމަނަން ޖެހެނީ ދެ ޑިސްޕްލޭ އިންނާތީ ކަމަށް ބުނެވެ އެވެ. އެހެންކަމުން، އެއީ ކޮންމެ ޑިސްޕްލޭއަކަށް ބެޓެރީއެކެވެ. އެ ބެޓެރީއެއް، އެ ޑިސްޕްލޭގައި ވަޅުލެވޭ ގޮތަށް ޑިޒައިންކޮށް، ފަތްޖެހޭ ފޯނެއް އުފައްދާ ގޮތަށް ދަނީ ވާހަކަދެކެވެމުންނެވެ.\nސެމްސަންގުން ތައާރުފުކޮށް އާންމުނަށް ދެއްކި ފަތްޖެހޭ ފޯނަށް ބަލާލުމުން ހީވަނީ ވަކި ދެ ފޯނުހެންނެވެ. ބަލާލަން ލޮލަށް ފަސޭހައެއް ނޫނެވެ. ސްކްރީން ބޮޑު އާލާތެއް ބޭނުންކުރަން އެދޭ ނަމަ ޓެބްލެޓެއް ވެސް މާ ރަނގަޅުވާނެޔޭ ހިތަށް އަރަ އެވެ. އެހެން ނަމަވެސް، އޯލެޑް ޑިސްޕްލޭއެއް ލަންބާލައި، ފަތްޖަހާލުމަކީ ކުންފުންޏަށް ލިބޭ ކުރިއެރުމަކަށް ވާތީ ކޮންމެހެން ވެސް ފޯނެއް ފަތްޖަހަން ޖެހެނީ އެވެ.\nއަނެއް ކުޅިގަނޑު ފެށުނީ. ދެން އެހެން ކުންފުންޏަކުން ފެންނީ މުސައްލައެއްވަރުގެ ފޯނެއް ފައްޖަހާލަ ޖީބަށްލެވޭގޮތަށް ހަދާތަން\nފޯނުތައް ވިކޭވަރު މަދުވީމަ ސެމްސަންގުންވެސް އެއުޅެނީ ހަދާނެ އެއްޗެއް ނޭގިގެން. ހަގީގަތުގަ ފޯނު ބޭނުންވަނީ އަތައް ހެޔޮވަރު، ލުއި ފަސޭހައިން ގެންގުޅެވޭ އެއްޗަކަށް ވާން. ބޮޑު ފެބްލެޓެއްވަރު ފޯނެއް ފަށްޖަހައިގެން ޖީބަށް ލައިގެން އުޅެން ބޭނުމެއްނުން. އެވަރުއެއްޗެއް ބޭނުންވާނަމަ ޓެބްލެޓް ނުވަތަ ލެޕްޓޮޕް ހިފައިގެން އުޅެންވީ


Vaahaka: Ahlaam (Part 21) - Vaguthu\nވާހަކަ: އަހްލާމް (އެކާވީސްވަނަ ބައި)\n"އަޅުގަނޑު އަހްލާމްގެ މަންމަމެންގެ ގާތުގައި މި ވާހަކަތައް ކިޔައިދީ، އެމީހުންގެ އިޒުނަޔާއެކު ތިގޮތަށް ކަންތައް ކުރިއަށް ގެންދާނަން." ނަފާޒާ ހުރީ އަހްލާމް ހޯދުމަށްޓަކައި ކަރުތާފެނަށް އެރެން ޖެހުނަސް ވަރިހަމަކޮށްލައިގެންނެވެ.\n"ވަރަށް ރަނގަޅު! ޒާހީއާއި އަޅުގަނޑާ މަޝްވަރާކޮށް ނަފާޒާއަށް ވަރަށް އަވަހަށް ޚަބަރެއް ވާނަން." އަލީފް ގޮނޑިން ތެދުވިއެވެ. "ޒާހީ ވިދާޅުވި ގޮތަށް ރިޕޯޓްކޮށްފައި އަޅުގަނޑަށް މެސެޖެއް ފޮނުވާލަ!"\n"ލައްބަ!" ނަފާޒާ މަޑުމަޑުން ގޮނޑިން ތެދުވިއެވެ.\n"އެ ތެދެއް! އޭރުން އަހަރެމެން ފުލުސް އޮފީސް މެދުވެރިކޮށް މަގުތަކުގައި ހުރި ކެމެރާތައް ޗެކްކޮށްލާނަން." އެކަމުގައި ފުލުހުންގެ އެއްބާރުލުން ލިބޭނެކަމުގެ ފުރިހަމަ ޔަޤީންކަން ޒާހީ ދިނެވެ. "އަދި އެބަހުރި ބައެއް ސުވާލުތަކެއް ކޮށްލަންވެސް! އެހެންވީމަ އަޅުގަނޑު ނަޞޭހަތްތެރިވާން ތި މައްސަލަ ވީހާވެސް އަވަހަށް ފުލުހުންނަށް ރިޕޯޓްކުރުމަށް!"\n"ރިޕޯޓްކޮށްފައި އަޅުގަނޑަށް ޚަބަރެއްވުން އެދެން." އަލީފް ހުރީ ވަރަށް ބޮޑަށް ހިތް ނުތަނަވަސްވެފައެވެ. "މި ވަގުތު އަޅުގަނޑުމެން ގޮސްލަނީއޭ!"\nނަފާޒާ އާއެކޭ ބުނުމުގެ ގޮތުން ބޯ ޖަހައިލުމުން އަލީފާއި ޒާހީ އެކުގައި އެ ގެއިން ބޭރަށް ނުކުތެވެ. އަލީފް މަގުގެ ދެ ފަރާތް ރަނގަޅަށް ބަލަމުން މަގު ހުރަސްކޮށް ސައިކަލަށް އެރިއެވެ. އޭނާގެ ސިކުނޑީގައި އެކިއެކި ޚިޔާލުތަކާއި ސުވާލުތައް ފުނިޖެހެމުން ދިޔައެވެ. އަހްލާމްގެ ހަނދާންތަކެވެ. އަހްލާމް ގެއްލެން ދިމާވި ސަބަބުތަކެވެ. ދެން ކަންތައް ވާނެ ގޮތްގޮތެވެ.\n"އެހެންވީމަ! އަހަރެން މި ގަޑީގައި ގޮސްލީއޭ! މުހިއްމު މައުލޫމާތެއް ލިބިއްޖެނަމަ އަހަރެން އަލީފާއި ހިއްސާކުރާނަން!" ޒާހީ އޭނާގެ ސައިކަލުގައި މިސްރާބުޖެހީ ފުލުސް އޮފީހާ ދިމާއަށެވެ.\n"އެންމެ ރަނގަޅު!" އަލީފް ދިޔައީ ސީދާ އޭނާގެ ގެއަށެވެ.\nއަލީފް ސައިކަލު ދުއްވަމުން ދިޔައިރުވެސް އޭނާގެ ސިކުނޑީގައި ފުން ޚިޔާލުތައް އެގޮތް މިގޮތަށް ތެޅި ފޮޅެމުން ދިޔައެވެ. އެކަމުގެ ސަބަބުން އޭނާގެ ބޮލަށް ބަރުވަމުން ދިޔައެވެ. މީހާއަށް އުނދަގޫތައް ކުރިމަތިވަމުން ދިޔައެވެ. މީހާގެ ހިތް ދެރަވެ ހިތް ރޮވޭ ގޮތްވަމުން ދިޔައެވެ. އަހްލާމްގެ ގާތުގައި ލޯބިވާ ވާހަކަ ހާމަނުކުރެވި ލަސްކުރެވުމުން އެކަމާ ހިތާހިތުން ޝަކުވާތައް ކުރެވެމުން ދިޔައެވެ.\nއަލީފް އައި ގޮތަށް އައިސް ގެއަށް ވަދެ އޭނާ ލިޔަން ގެންގުޅޭ ކަޅުކުލައިގެ ނޯޓްފޮތް ފެނޭތޯ އެކި ތަންތަން ހޯދަމުން ދިޔައެވެ. އޭނާގެ ހިތުގައި އުފެދޭ ޝަކުވާތަކާއި ޚިޔާލުތައް އެންމެ ފަސޭހައިން ބޭރުކޮށްލެވެނީ އެ ފޮތުގައި ލިޔުމުންނެވެ. އެ ފޮތަކީ ގެރިބަކަރީގެ ހަމުން ބަނޑޭރިގަނޑު ރީތިކޮށް ހަދާފައިވާ ވަރަށް ރީތި ފޮތެކެވެ. އެ ފޮތް އޭނާޔާ ވަކިނުކޮށް ގެންގުޅުނު އިރެއްވެސް އައެވެ. އެއީ އަލީފްގެ މަންމަ އޭނާއަށް ޢީދު ހަދިޔާއެއްގެ ގޮތުގައި ދިން ފޮތަކަށް ވުމުންނެވެ. އެހެން ނަމަވެސް އިހަވަންދޫގެ ދަތުރަށް ފަހުން އެ ފޮތުގައި އެއްޗެއް ނުލިޔެވި އެތަކެއް ދުވަހެއްވީ އުޅެން ޖެހުނުލެއް ބުރަކަމުންނެވެ.\n"އެ! ކީކޭ މަންމާ!" އަލީފަށް ހޭލެވުނީ ކުއްލިއަކަށެވެ.\n"މިހާރު އެހެރަ ގަޑި ޖެހެނީ! މިއަދު އޮފީހަށް ނުދަނީތަ؟" މަރިޔަމް އަލީފްގެ ކޮޓަރި ދޮރުގައި ބާރަށް ޓަކި ދިނެވެ. "އަވަސްކޮށްގެން އާދޭ! ބައްޕަ އެބައިންނެވި އަލީފް އަންނާދެއް!"\nއަލީފްގެ އެނދުމަތީގައި އޮތް ފޯނަށް ބަލައިލިއެވެ. އޭރު އޮފީސް ގަޑިޖެހެން ގަޑިއިރެއް ހުއްޓެވެ. އަލީފް ކަންނެތް ގޮތަކަށް ތެދުވެގެން ގޮސް ފާހާނާއަށް ވަދެ އޮފީހަށް ދިއުމަށްޓަކައި ފެންވަރަން ފެށިއެވެ. އޭނާގެ ބޮލުގެ އެއްފަޅީގައި އަހްލާމްގެ ނަން އަބަދުމެ އަބަދު ހުންނަނީ ތަކުރާރުވެވެއެވެ. އޭސީގެ ފިނިން ފިނިވެފައިވާ އަލީފްގެ ހަށިގަނޑު ހޫނު ފެނުން ދޮންނަ ކޮންމެ ފަހަރަކުމެ އޭނާއަށް ހިތްހަމަޖެހުން ލިބެއެވެ. އެހެނަސް އަހްލާމް ވީނުވީއެއް ނޭނގި ގެއްލުނު ދުވަހުން ފަށައިގެން އޭނާއަށް ހުރިހާ އުފާވެރިކަމެއް ވަނީ ވީނުވީއެއް ނޭނގި ގެއްލިފައެވެ.\n"ދަރިފުޅާ!" އަލީފްގެ ބައްޕަ މުހައްމަދު އަލީފަށް ގޮވައިލިއެވެ.\n"ލައްބަ!" އަލީފް އޭނާގެ ބައްޕައާ ދިމާއަށް ބަލައިލިއެވެ.\n"ތި އުޅޭނީ އެއްވެސް ކަމެއް ގޯސްވެގެންތަ؟" މުހައްމަދު އަލީފާ ސުވާލުކުރަން ފެށިއެވެ.\n"ނޫން!" އަލީފް ކުރު ލަފުޒަކުން ޖަވާބު ކުރުކޮށްލިއެވެ.\n"އެކަމަކު! މިހާރު ދެ ދުވަސްވެއްޖެ ބައްޕައަށް ފާހަގަކުރެވޭތާ!" މުހައްމަދު ވާހަކަދައްކަން މަސައްކަތްކުރީ ދުރުދުރުންނެވެ. "އަލީފަށް ކޮންމެވެސް ގޮތެއް ވެފައި ހުންނަކަން."\n"ނޫން!" މިފަހަރުވެސް އަލީފްގެ ޖަވާބުކުރުކޮށްލިއެވެ.\n"ދަރިފުޅާ! މިއަދުވެސް ތި ދަނީ ރަނގަޅަށް ނުކައި." އަލީފް ދާން އުޅުމުން މަރިޔަމް އެއްޗެއް ނުބުނެ އިނދެ ވާހަކަދައްކަން ފެށިއެވެ. "ދަރިފުޅު ނުކައި އުޅޭތީ، މިހާރު މީހާގެ ހަށިގަނޑު އެކަން ވަރަށް ރަނގަޅަށް އެބަ ފެނޭ."\n"މަންމާ! އަޅުގަނޑު މިހާރަކަށް އައިސް ކައި ހިތްނުވަނީ!" އަލީފް އަތް ދޮންނަން ސިންކުގައި އިން ފެން އިސްކުރު ދޫކޮށްލިއެވެ.\n"އެކަމަކު މީހާގެ ލޯ ތިހުންނަނީ ވަޅު ވަދެފަ. ތުންފަތް ތިހުންނަނީ ހިކިގެން ގޮސް ހަންފޮޅިފައި." މަރިޔަމް ކުދި ކިޔަން ފެށުމުން އަލީފް ތުންފަތް ކުޅުކޮޅެއްލައި ތެންމައިލިއެވެ.\n"ބައްޕަ ވަރަށް ބޮޑަށް އެދެން ވެގެން އުޅޭ ގޮތް ބައްޕަމެންނާ ހިއްސާކުރަން!" މުހައްމަދު ވާހަކަދައްކަން ފެށުމާއެކު މަރިޔަމް ވާހަކަދެއްކުން ހުއްޓައިލިއެވެ. "އޭރުން އެކަމެއްގައި ބައްޕައަށް އިރުޝާދު ދެވޭނީ."\n"ލައްބަ! އެކަމަކު އަޅުގަނޑު މި ވަގުތު އޮފީހަށް ގޮސްލަނީއޭ!" އަލީފް ބޫޓަށް އަރައި ތައްޔާރުވެލިއެވެ. "ކޮންމެވެސް އެހެން ގަޑިއެއްގައި ވެގެން އުޅޭ ގޮތް ބައްޕަމެންނާ ހިއްސާކުރާނަން."\n"މުހައްމަދު! އަހަރެންނަކަށް ހިޔެއްނުވޭ އަލީފް ގޯސް ކަމެއް ކޮށްގެން އުޅޭހެންނެއް!" އަލީފް ބޭރަށް ނުކުތުމާއެކު މަރިޔަމް ވާހަކަ ފެށިއެވެ.\n"އެކަމަކު، މިހާރަކަށް އައިސް އޭނާ އެހުންނަނީ ހޭލިމޭލިވެފަ!" މުހައްމަދު ގާތަށް ރުޅި އަންނަ ގޮތްވިއެވެ. "މަރިޔަމަކަށް ނޭނގޭނެ! އަހަރެމެންގެ ހުރި ހަމައެކަނި ދަރިފުޅު އުޅޭ ނޫޅޭ ގޮތް އަހަރެމެން ޖެހޭނެ ބަލަން."\n"ނިކަން ހަމަޖެހިބަލަ! އަހަރެންނަށް ހީވަނީ އަލީފް ކޮންމެވެސް އަންހެންކުއްޖަކާ ދޭތެރޭ ވިސްނާހެން." މަރިޔަމް ވާހަކަދެއްކީ އޭނާގެ ތަޖުރިބާތަކުގެ މައްޗަށް ބުރަވެގެންނެވެ.\nޖޫން 12, 2018 09:46\nކުރުކަމުން ފޫހި. މިއަށްވުރެ ދިގުކޮށްލަބަލަ\nޖޫން 12, 2018 10:26\nތިއަށްވުރެ ތަންކޮޅެއް ދިގުކޮށް ގެނެސް ދެވިދާނެތަ.މި ބައިގައި ވެސް ހުސް ބޭކާރު ވާހަކަ އަދި އެހާކުރު.ފޫހިވެއްޖެ މިވާހަކަޔަށް ވެސް މިހާރު ކުރިން ކިތަނމެ ރީތި ވިޔަސް


India gai quarantine kohfai thibi Dhivehin maadhamaa Raajje gennanee - One Online\nވުހާން ސިޓީން ނެރެ، އިންޑިއާއަށް ގެންދިޔަ ދިވެހިން ނިއު ދެއްލީގައި ----\nއިންޑިއާގައި ކަރަންޓީން ކޮށްފައި ތިބި ދިވެހިން މާދަމާ ރާއްޖެ ގެންނަނީ\nކޮރޯނާވައިރަސް ޑިޒީސް ނުވަތަ ކޮވިޑް-19 ފެތުރިފައިވާ މައި މަރުކަޒު، ޗައިނާގެ ވުހާން ސިޓީން ނެރެ، އިންޑިއާއަށް ގެންގޮސް އެގައުމުގައި ކަރަންޓީން ކޮށްފައި ތިބި ދިވެހިން، މާދަމާ ރާއްޖެ ގެންނާނެ ކަމަށް ފޮރިން މިނިސްޓްރީން ބުނެފިއެވެ.\nފޮރިން މިނިސްޓްރީން ބުނީ، އިންޑިއާގައި ކަރަންޓީން ކޮށްފައި ތިބި ހަތް ދިވެހިން ރާއްޖެ އަންނާނީ މާދަމާ ހެނދުނު ކަމަށެވެ.\nވުހާންގައި ތިބި އިންޑިއާގެ 323 ރައްޔިތުންނާއެކު ހަތް ދިވެހިން ވުހާން އިން ނެރެ އިންޑިއާގެ ނިއު ދެއްލީއަށް ގެންގޮސްފައިވަނީ އެއާ އިންޑިއާގެ ފްލައިޓެއްގައި މިމަހުގެ އެއްވަނަ ދުވަހުއެވެ. އަދި އެމީހުން ކަރަންޓީން ކޮށްފައި ތިބީ ޓިބެޓަން ބޯޑާ ޕޮލިސް ޗައުޅާ ކޭމްޕް (އައިޓީބީޕީ)ގައެވެ.\nކަރަންޓީން ކޮށްފައި ތިބި ދިވެހިން އިންޑިއާގެ "ވިއޮން" އަށް ދިން އިންޓަވިއުއެއްގައި ބުނެފައިވަނީ އެމީހުންނާމެދު އަމަލު ކުރަމުން އަންނަނީ ރަނގަޅަށް ކަމަށާއި ކޮންމެ ދުވަހަކު ޑޮކްޓަރުން އެމީހުންގެ މެޑިކަލް ޗެކަލް ހަދަމުންދާ ކަމަށެވެ.\nގުޅޭ ޓެގު ސިއްހަތު ކޮރޯނާ ވައިރަސް ފޮރިން މިނިސްޓްރީ\nމާދަމާ މެންދުރު 12ގެ ފަހުން، ކާފިއުގެ ވަގުތުގައި ނޫނަސް އެއްފަހަރާ ތިން މީހުނަށްވުރެ ގިނައިން ބޭރުގައި އުޅުން މަނާ!\nޕަބްލިކްހެލްތުން އެދޭނަމަ އަޅުގަނޑު މިހުރީ ކޮވިޑް 19އަށް ޓެސްޓްކުރަން ތައްޔާރަށް: މަޖިލިސް ރައީސް


"ގޮތްދޫނުކޮށް" އުޅެން ހަދައިގެން ދިރިއުޅުމުގައި ލިބޭނެ ކުރިއެރުމެއް ނޯންނާނެ\nJune 10, 2019 15:01:36\nދުނިޔޭގައި އަޅުގަނޑުމެން ހަޔާތުގެ ދުވަސްތައް ގުނަމުންދާއިރު، ބޭނުންވާ އެތަކެއް ކަމެއް ފުރިހަމަ ނުވެ ހުންނާނެއެވެ. ހާސިލުކުރަން ބޭނުންވާ އެތަކެއް ލަނޑުދަނޑިތަކެއް ހާސިލުނުވެހުރެދާނެއެވެ. ނުވަތަ އެންމެ ލޯބިވާ މީހާ ނުވަތަ އެންމެ ބޭނުންވާ އެއްޗެއްވެސް ނުލިބިދާނެއެވެ. ތިބާ ބޭނުންވާ އެއްޗެއް ނުލިބުމުން ނުވަތަ ތިބާ ބޭނުންވާ ގޮތަށް ކަމެއް ނުވުމުން، ބުއްދުވެރި ގޮތަކީ އެއެއްޗެއް ނުވަތަ އެކަމެއް ދޫކޮށްފައި ދިރިއުޅުމައިގެން ކުރިއަށް ދިއުމެވެ. ސަބަބަކީ އަޅުގަނޑުމެން އިންސާނުން ދުނިޔެއަށް ފޮނުވީ ހަމައެކަނި ދުނިޔޭގެ އަރާމާއި ލައްޒަތު ހޯދާކަށް ނޫނެވެ. އޭގެބަދަލުގައި، އަޅުގަނޑުމެން ދުނިޔެއަށް ފޮނުވީ ގަދަކީރިތިވަންތަ ﷲއަށް އަޅުކަންކޮށް ހެޔޮ އަމަލުކުރުމުގައި، އަޅުގަނޑުމެންގެ އަޖަލު ޖެހެންދެން ދެމިހުރުމަށެވެ.\n"ގޮތްދޫނުކުރުން" މިއީ އެއްވެސް މީހަކަށް އާ ބަހަކަށް ނުވާނެއެވެ. ޝައްކެއްނެތެވެ. ރަނގަޅުކަމެއް ނުވަތަ އެކަމަކުން ބަޔަކު ނުވަތަ ގައުމަށްވެސް ފައިދާ ވާކަމެއްގައި، ގޮތްދޫނުކޮށް ގޮތުގައި ހިފަހައްޓައިގެން ހުރުމަކީ މައްސަލައެއް ނޫނެވެ. ނަމަވެސް ރަނގަޅުކަމެއްގައިވެސް، ގޮތްދޫނުކޮށް އެކަމުގައި ހިފައިގެން ހުރުމަށް ވަކި އިމެއް އޮންނާނެއެވެ. ބުނަން މިއުޅޭ ވާހަކައަކީ ހިސާބަށްވުރެ ކަންތައް ބޮޑުވެ، ގޮތްދޫނުކޮށް އުޅެން ފަށައިފިއްޔާ މަޑު މަޑުން އެމީހަކު މުޖުތަމައުގެ މީހުންގެ ތެރޭގައި އެކެހެރިކޮށްލަން ފަށާނެއެވެ. އެހެނީ ޒަމާނުއްސުރެވެސް، ގޮތްދޫނުކުރުމުގެ އާދައަކީ މީހުން އެހާ ބަލައިގަންނަ އާދައަކަށް ނުވާތީއެވެ.\nދިރިއުޅުމުގައި ކުރިއަށް ދާން ބޭނުންވާނަމަ، ނުވަތަ ކާމިޔާބީތައް ހާސިލުކުރަން ބޭނުންވާނަމަ ވެސް ގޮތްދޫކޮށް އެހެން މީހުން ބުނާ ބަސް އެހުމަކީ މުހިންމު ކަމެކެވެ. ބައެއް ފަހަރުގައި ތިބާ ދެކޭގޮތް ނުވަތަ ތިބާގެ ވިސްނުމަކީ އެންްމެ ރަނގަޅު ވިސްނުމަށް ނުވެދާނެއެވެ. އެހެންކަމުން، ތިބާއަށް ރަނގަޅު ކަމަކަށް ވާ ކަމަކީ ދެން ތިބި މީހުންނަށް ނުރަނގަޅު ގޯސް ކަމަކަށް ވެދާނެއެވެ. ބުއްދިވެރިގޮތަކީ ތިބާ ކަމެއް ކުރަން އުޅޭ އިރު، އެއީ ގޯސްކަމެއް ކަމަށް ބުނެ، އެކަން ނުކުރުމަށް ބުނާ މީހާގެ ބަހުގައި ބަރުދަނެއް ނުވަތަ ހަގީގަތެއް އެކުލެވޭކަމަށް ކިރިޔާވެސް ގަބޫލުކުރެވެންޏާ ގޮތްދޫކޮށް އެކަމެއް ނުކުރުމެވެ. ކާމިޔާބީ ލިބޭނީ އެހެން މީހުންވެސް ދައްކާ ވާހަކައާއި ބަސް އަޑުއަހަން މަސައްކަތް ކުރާ މީހުންނަށެވެ.\nއާއްމުކޮށް ގޮތްދޫނުކުރުމުގެ އާދަ ގިނައިން ފެންނާނީ ކުޑަކުދިންގެ ކިބައިންނެވެ،. ބޮޑު ވާވަރަކަށް ބައެއް ކުދިންގެ ގައިން ގޮތްދޫނުކުރުމުގެ އާދަ ކެޑެން ފަށައެވެ. ނަމަވެސް، ގަބޫލުކުރަންޖެހޭ ހަގީގަތަކީ ދަރިފުޅަކީ ގޮތްދޫނުކުރާ ކުއްޖަކަށް ގިނައިން ވަނީ ބެލެނިވެެރިންގެ އިހްމާލުން ކަމެވެ. ބައެއް ފަހަރު ދަރިން ދެކެ މާ ބޮޑަށް ލޯބިވެވި، ވާ ލޯތްބެއްގެ ސަބަބުން، ދަރިފުޅު ބޭނުންވާ ހުރިހާ އެއްޗެއް ހޯދަ ދޭން ހަދައިގެން މަޑުމަޑުން ކުއްޖާގެ ގައިގައި، ބޭނުންވާ ހިނދަކު ބޭނުން ކަމެއް ކުރުމުގެ ނުވަތަ ގޮތްދޫނުކުރުމުގެ އާދަ ހަރުލައެވެ. ނަމަވެސް ހަގީގަތުގައި، ކުއްޖާ ކުޑައިރު، ގޮތްދޫނުކުރުމުގެ އާދަ ނުފިލުވައިފިނަމަ ބޮޑުވެގެން ދިރިއުޅުމެއް ފެށުމުން އެކުއްޖާއަށް ވަރަށް ގިނަ ގޮންޖެހުންތަކާއި ކުރިމަތިލާން ޖެހޭނެއެވެ.\nއަބަދުވެސް މަސައްކަތް ކުރަންވީ، އަމިއްލައަށް ކުރެވޭ ކުށް ގަބޫލުކޮށް، ގޮތްދޫކޮށްގެން ރަނގަޅު ރީތި ދިރިއުޅުމެއް އުޅުމަށެެވެ. ޝައްކެއްނެތް ކަމަކީ، ގޮތްދޫނުކޮށް އުޅެގެން ވާނެ ފައިދާއެއް ނެތް ކަމެވެ. އޭގެ ބަދަލުގައި ލިބޭނީ މީހުންގެ ނަފްރަތާއި ނުރުހުމެވެ. ވަޒީފާ އަދާކުރާ މާހައުލުގައި ވިޔަސް، ދިރިއުޅޭ ގޭގައި ވިޔަސް، ނުވަތަ ސުކޫލުގައި އުޅޭ އިރު ވިއަސް ގޮތް ދޫކޮށްގެން ވިސްނައިގެން އުޅުމަކީ މުހިންމުކެމެވެ.


Magoodhoo gai Eid ge harakaai thah feshee 'Vedhumaa dhiyumun'\nމަގޫދޫ މީހުން ނިލަންދުއަށް 'އީދު ވެދުމާ' ދަނީ. (ދައުރު ފޮޓޯ)\nމަގޫދޫގައި އީދުގެ ހަރަކާތްތައް ފެށީ 'ވެދުމާ ދިޔުމުން'\nމި އަހަރުގެ ބޮޑު އީދުގައި މަގޫދޫގައި އޮތީ ހުސް ސަގާފީ ކުޅިވަރުތަކާއި ހަރަކާތްތައް\nފ. ނިލަންދޫ ބަނދަރަށް ވަން އެ ދޯނީގައި އެންމެ ކުރީގައި ތިއްބެވީ، އެ އަތޮޅު މަގޫދޫ ކައުންސިލްގެ މެމްބަރުންނެވެ. ފަހަތުން، ހުދު ހެދުމާއި ފޭލީގައި ތިބި ފިރިހެނުން ދޯނީގެ ދެ ފަރާތުގައި އިށީނދެ ތިބެ ދިޔައީ ދަނޑިޖަހަމުންނެވެ. ދިދަ ޖަހައި ޒީނަތްތެރިކޮށްފައިވާ އެ ދޯނިތައް ބަނދަރަށް ވަދެވުމާ އެކު، މަގޫދޫ ކައުންސިލުގެ ރައީސް އަބްދުﷲ ވަހީދު، ބޮޑު ދިވެހި ދިދައެއް ނަންގަވައި ހޫރައްވާލި އެވެ. އެއާ އެކު، އެ ހަރަކާތަށް ހާއްސަ ލަވައަކުން މުޅި ބަނދަރުމަތި ފަޅުފިލުވާލި އެވެ.\nމިއީ މި އަހަރުގެ ބޮޑު އީދުގެ ފެށުން ފާހަގަކުރުމުގެ ގޮތުން މަގޫދޫ ކައުންސިލުން ކުރިއަށް ގެންދިޔަ 'އީދު ވެދުމާ ދިޔުމު'ގެ ހާއްސަ ހަރަކާތެކެވެ. ކުރީގައި ބޮޑު މާލޫދަށް އަތޮޅުގެ ރަށްރަށަށް ދައުވަތު ދޭން ދާ ގޮތަށް، މަގޫދޫން ނިލަންދުއަށް ދިޔައީ މި މަހުގެ 27ގައި އޮންނަ، 40 އަހަރުން މަތީގެ މީހުންގެ ފުޓުބޯޅަ މެޗަކަށް ދައުވަތު ދޭން ވެގެންނެވެ.\nމަގޫދޫގެ ބައެއް މީހުން، ކުޑަ ޑިންގީއެއްގައި ނިލަންދުއަށް ދަނީ: އެ ރަށުގައި މި ފަހަރު ކުލަގަދަކޮށް އީދު ފާހަގަކުރޭ. (ފޮޓޯ/މަގޫދޫ ކައުންސިލް)\nމަގޫދޫގެ ކައުންސިލާއި ރައްޔިތުންގެ ތެރެއިން ކަނޑައަޅާފައިވާ ޓީމެއް ނިލަންދުއަށް އެރުމާ އެކު، އެ މީހުންނަށް މަރުހަބާކީ ނިލަންދޫގެ ވެރިންނާއި ރައްޔިތުންނެވެ. އީދު ދައުވަތު ދޭން ކަނޑައަޅާފައިވާ ސަރަހައްދަށް މެހެމާނުން ދިޔައިރު، އެ މީހުންގެ ކުރީގައި ތިބެ، ދަނޑިޖަހަމުން ގެންދިޔައީ ނިލަންދޫގެ އުމުރުން ދުވަސްވީ ފިރިހެނުންގެ ގުރޫޕެކެވެ. ރަތް ޓީޝާޓާއި ފޭލީގައި ބޮލުގައި ފޮށާ ބަނދެގެން ތިބި މީހުން ދަނޑިޖަހަމުން ދިޔައިރު، އެ މަންޒަރުތައް ބަލާލަން ގިނަ ބަޔަކު އެއްވެފައި ތިއްބެވެ.\nއެ ހަރަކާތަށް ހާއްސަ ސަރަހައްދަށް ދެވުމާ އެކު، މަގޫދޫ ކައުންސިލްގެ ރައީސް ވަހީދު ބިލެތްގަނޑެއް ނަންގަވައި ނިލަންދޫ ކައުންސިލްގެ ރައީސް އަލީ އަހުމަދަށް ދެއްވި އެވެ. ދެން ދައުވަތު ދެއްވީ ދެ ރަށުގެ މެދުގައި އޮންނަ އެކުވެރިކަން އާލާކުރުމަށް ބާއްވާ ފުޓުބޯޅަ މެޗަށް ނިލަންދޫގެ ހުރިހާ ރައްޔިތުން މަގޫދޫއަށް ދިޔުމަށެވެ.\nއީދުގެ ދައުވަތު ހިފައިގެން މަގޫދޫ މީހުން ނިލަންދުއަށް ދިޔުމުން އެ ރަށުން މަރުހަބާ ކިޔަނީ. (ދައުރު ފޮޓޯ)\nހަމަ މިގޮތަށް، މަގޫދޫ އަންހެނުންގެ ކޮމެޓީގެ ރައީސް ވެސް ނިލަންދޫގެ އަންހެނުންނަށް ދައުވަތު ދެއްވި އެވެ.\nއެ ދައުވަތު ނިމުމާ އެކު، ރަށުގައި ގިނަ އިރު ނުތިބެ، މަގޫދޫގެ މެހެމާނުން ފައިބައިގެން ދިޔަ އެވެ. މިއީ އެހެން އަހަރުތަކާ ހިލާފަށް މި އަހަރުގެ އަލްހާ އީދު ކުލަގަދަކޮށް މަގޫދޫގައި ބޭއްވުމަށް ހިންގާ ހަރަކާތްތަކުގެ ފެށުން ކަމަށް އެ ރަށު ކައުންސިލުން ބުންޏެވެ.\nމި އަހަރުގެ އީދު ތަފާތުކޮށްލުމަށް ކައުންސިލުން ވަނީ ބޮޑު ބަޖެޓެއް ކަނޑައަޅާފަ އެވެ. އެއާ އެކު، ބާއްވާ ހަރަކާތްތައް ވެސް ގިނަ އެވެ. މުޅި އީދު ބިނާކޮށްފައިވަނީ ސަގާފީ ކުޅިވަރުތަކާއި އިހުގެ އާދަކާދަތަކުގެ މައްޗަށެވެ.\nމަގޫދޫ މީހުން ނިލަންދުއަށް ދިޔުމުން އެ ރަށުގެ މީހުން މަރުހަބާ ކިޔުމުގެ ގޮތުން ދަނޑިޖަހަނީ. (ފޮޓޯ/މަގޫދޫ ކައުންސިލް)\nކައުންސިލުން ދެން ފާހަގަކުރީ ދަނޑިންނާއި ފޮތިން ތިން ބުރިއަށް ހަދާ ފޭލިގެ އެވެ. އިހުގެ ދިރިއުޅުން ދައްކައިދޭ ގޮތަށް، ރަށުގެ ހުރިހާ މުއައްސަސާތަކެއް ގުޅިގެން ކުޅޭ ތަމްސީލުތައް ނުކުންނާނީ އެ ފޭލިގޭގެ ތެރެއިންނެވެ. ކޮންމެ މުއައްސަސާއަކުން ވެސް ވަކި ތަމްސީލެއް ހުށަހަޅައިދޭނެ ކަމަށް ކައުންސިލުން ބުންޏެވެ.\nއީދު ދުވަހުގެ މެންދުރުގެ ކެއުން ވެސް ތައްޔާރު ކުރަނީ ރައްޔިތުން ވެގެން ބޮޑު ޖާފަތެއްގެ ގޮތަށެވެ. ކޮންމެ ގެއަކުން ހަތަރު ކޭން ނެރޭއިރު، ކެއުން އޮންނާނީ އެންމެން އެކުގަ އެވެ.\nމަގޫދޫ މީހުން ނިލަންދުއަށް ދިޔުމުން އެ ރަށުގެ މީހުން މަރުހަބާ ކިޔުމުގެ ގޮތުން ދަނޑިޖަހަނީ. (ދައުރު ފޮޓޯ)\nމަގޫދޫ ކައުންސިލުން ބުނި ގޮތުގައި، އެ ޖާފަތަށް ކެއުންތައް ތައްޔާރު ކުރާނީ ވެސް ކައުންސިލްގެ ހަރަދުގަ އެވެ.\n"ހަނޑުލާއި ފުށާއި ކުކުޅު ކަހަލަ އެއްޗެހި އަޅުގަނޑުމެން ދޭނީ. އެ ތަކެތި ގެތަކަށް ހަވާލު ކުރަން ދާނީ ވެސް ހާއްސަ ރަސްމިއްޔާތެއްގައި ވަކި ގޮތަކަށް ތިބެގެން،" ވަހީދު ވިދާޅުވި އެވެ.\nމީގެ އިތުރުން ބޮޑުމަސް ކުޅުމާއި ބޮޑު ހުޅު ރޯކުރުމާއި ފަންކުޅުމާއި ތިން މުގޯލި ފަދަ ހަރަކާތްތައް މި އީދުގައި އޮންނާނެ ކަމަށް ކައުންސިލުން ބުނެ އެވެ.


ދިވެހި ::فصلت - ފުއްޞިލަތް\n﴿٢﴾ تَنزِيلٌ مِّنَ الرَّحْمَٰنِ الرَّحِيمِ މިއީ رحمن ވަންތަ رحيم ވަންތަ ރަސްކަލާނގެ حضرة ން ބާވައިލެއްވި ފޮތެކެވެ.\n﴿٣﴾ كِتَابٌ فُصِّلَتْ آيَاتُهُ قُرْآنًا عَرَبِيًّا لِّقَوْمٍ يَعْلَمُونَ އެފޮތުގެ آية ތައް تفصيل ކޮށްދެއްވާފައިވާ ފޮތެކެވެ. عرب ބަހުންވާ قرآن އެއްގެ ގޮތުގައެވެ. (އެއީ އެކަން) ދަންނަ ބަޔަކަށްޓަކައެވެ.\n﴿٤﴾ بَشِيرًا وَنَذِيرًا فَأَعْرَضَ أَكْثَرُهُمْ فَهُمْ لَا يَسْمَعُونَ އުފާވެރިކަމުގެ خبر ދޭ، އަދި ބިރުވެރިކަމުގެ خبر ދޭ ފޮތެއްކަމުގައެވެ. ފަހެ، އެއުރެންކުރެ ގިނަމީހުން ފުރަގަސްދީ އެނބުރިގަތޫއެވެ. ފަހެ، އެއުރެން އަޑެއް ނާހަތެވެ.\n﴿٥﴾ وَقَالُوا قُلُوبُنَا فِي أَكِنَّةٍ مِّمَّا تَدْعُونَا إِلَيْهِ وَفِي آذَانِنَا وَقْرٌ وَمِن بَيْنِنَا وَبَيْنِكَ حِجَابٌ فَاعْمَلْ إِنَّنَا عَامِلُونَ އަދި އެއުރެން ބުނޫއެވެ. ތިމަންމެންގެ ހިތްތައްވަނީ، ކަލޭގެފާނު ތިޔަ ގޮވައިލައްވާ އެއްޗަކަށް ބަންދުކަމެއްގައެވެ. އަދި ތިމަންމެންގެ ކަންފަތްތަކުގައި ބީރުކަމެއްވެއެވެ. އަދި ތިމަންމެންނާއި، ކަލޭގެފާނާ ދެމެދުގައި ފަރުދާއެއްވެއެވެ. ފަހެ (ކަލޭގެފާނުގެ ގޮތުގައި) ކަލޭގެފާނު މަސައްކަތްކުރައްވާށެވެ! ހަމަކަށަވަރުން، ތިމަންމެންވެސް (ތިމަންމެންގެ ގޮތުގައި) މަސައްކަތް ކުރާނޫއެވެ.\n﴿٦﴾ قُلْ إِنَّمَا أَنَا بَشَرٌ مِّثْلُكُمْ يُوحَىٰ إِلَيَّ أَنَّمَا إِلَٰهُكُمْ إِلَٰهٌ وَاحِدٌ فَاسْتَقِيمُوا إِلَيْهِ وَاسْتَغْفِرُوهُ ۗ وَوَيْلٌ لِّلْمُشْرِكِينَ ކަލޭގެފާނު ވިދާޅުވާށެވެ! ތިމަންކަލޭގެފާނު ވާކަންކަށަވަރީ، ތިޔަބައިމީހުންކަހަލަ آدم ގެދަރިޔަކު ކަމުގައެވެ. ތިމަންކަލޭގެފާނަށް وحى އިއްވަވަނީ، ތިޔަބައިމީހުންގެ إله އަކީ، އެއް إله އެއްކަމުގައެވެ. ފަހެ، ތިޔަބައިމީހުން އެކަލާނގެއަށް ސީދާވާށެވެ! އަދި ފާފަފުއްސެވުންއެދި، އެކަލާނގެއަށް ދަންނަވާށެވެ! އަދި شريك ކުރާ މީހުންނަށް ހަލާކުހުށްޓެވެ.\n﴿٧﴾ الَّذِينَ لَا يُؤْتُونَ الزَّكَاةَ وَهُم بِالْآخِرَةِ هُمْ كَافِرُونَ އެއުރެންނީ زكاة ނުދޭ މީހުންނެވެ. އަދި އެއުރެންނީ (ހަމަ) آخرة ދުވަހަށް كافر ވާ މީހުންނެވެ.\n﴿٨﴾ إِنَّ الَّذِينَ آمَنُوا وَعَمِلُوا الصَّالِحَاتِ لَهُمْ أَجْرٌ غَيْرُ مَمْنُونٍ ހަމަކަށަވަރުން، إيمان ވެ صالح عمل ތައް ކުޅަމީހުންނަށް ކެނޑިގެންނުދާނޭ ދަރުމަހުށްޓެވެ.\n﴿٩﴾ ۞ قُلْ أَئِنَّكُمْ لَتَكْفُرُونَ بِالَّذِي خَلَقَ الْأَرْضَ فِي يَوْمَيْنِ وَتَجْعَلُونَ لَهُ أَندَادًا ۚ ذَٰلِكَ رَبُّ الْعَالَمِينَ ކަލޭގެފާނު ވިދާޅުވާށެވެ! ހަމަކަށަވަރުން، ދެދުވަހުގެ ތެރޭގައި، ބިން ހެއްދެވި ރަސްކަލާނގެއަށް ތިޔަބައިމީހުން كافر ވެ، އަދި އެކަލާނގެއަށް ތިޔަބައިމީހުން شريك ންތަކެއް ލަނީހެއްޔެވެ؟ އެކަލާނގެއީ، عالم ތަކުގެ ވެރިރަސްކަލާނގެއެވެ.\n﴿١٠﴾ وَجَعَلَ فِيهَا رَوَاسِيَ مِن فَوْقِهَا وَبَارَكَ فِيهَا وَقَدَّرَ فِيهَا أَقْوَاتَهَا فِي أَرْبَعَةِ أَيَّامٍ سَوَاءً لِّلسَّائِلِينَ އަދި އެކަލާނގެ، ފުރިހަމަ ހަތަރު ދުވަހުގެ ތެރޭގައި، އެ ބިމުގެ މަތީގައި އުފުލިފައިވާ، ހަރުލައިހުންނަ ފަރުބަދަތައް ލައްވައި، އަދި އެ ބިމުގައި ބަރަކާތްލައްވައި، އަދި އެ ބިމުގައި ވާހާތަކެތީގެ رزق މިންވަރުކުރެއްވިއެވެ. (އެއީ) سؤال ކުރާ މީހުންނަށްޓަކައެވެ.\n﴿١١﴾ ثُمَّ اسْتَوَىٰ إِلَى السَّمَاءِ وَهِيَ دُخَانٌ فَقَالَ لَهَا وَلِلْأَرْضِ ائْتِيَا طَوْعًا أَوْ كَرْهًا قَالَتَا أَتَيْنَا طَائِعِينَ ދެން ދުމެއްގެ ސިފައިގައި އުޑުވަނިކޮށް، އުޑުހައްދަވައި، ފުރިހަމަކުރެއްވުމަށް އެކަލާނގެ އިރާދަކުރެއްވިއެވެ. ފަހެ، އެކަލާނގެ އެ އުޑަށާއި، ބިމަށް وحى ކުރެއްވިއެވެ. ރުހުމުގައި، ނުވަތަ ނުރުހުމުގައިވިޔަސް (ފުރާފުރިހަމަވެގެން) އަންނާށެވެ! އެ އުޑާއި ބިން ދެންނެވިއެވެ. ތިމަންމެން ރުހުމުގައި އަތުވެއްޖައީމުއެވެ.\n﴿١٢﴾ فَقَضَاهُنَّ سَبْعَ سَمَاوَاتٍ فِي يَوْمَيْنِ وَأَوْحَىٰ فِي كُلِّ سَمَاءٍ أَمْرَهَا ۚ وَزَيَّنَّا السَّمَاءَ الدُّنْيَا بِمَصَابِيحَ وَحِفْظًا ۚ ذَٰلِكَ تَقْدِيرُ الْعَزِيزِ الْعَلِيمِ ފަހެ، ދެދުވަހުގެ ތެރޭގައި އެކަލާނގެ ހަތް އުޑު ހެއްދެވިއެވެ. އަދި ކޮންމެ އުޑަކަށް، އެ އުޑެއްގެ ކަންތައް (تدبير ކުރައްވައި) އެންގެވިއެވެ. އަދި ބައްތިތަކަކުން ތިމަންރަސްކަލާނގެ އެންމެ ކައިރި އުޑު ޒީނަތްތެރިކުރައްވައި، އަދި އެ އުޑު ރައްކާތެރި ކުރެއްވީމެވެ. އެއީ عزيز ވަންތަ، މޮޅަށް ދެނެވޮޑިގެންވާ ރަސްކަލާނގެ މިންވަރު ކުރައްވާފައިވާ ގޮތެވެ.\n﴿١٣﴾ فَإِنْ أَعْرَضُوا فَقُلْ أَنذَرْتُكُمْ صَاعِقَةً مِّثْلَ صَاعِقَةِ عَادٍ وَثَمُودَ ފަހެ، އެއުރެން ފުރަގަސްދީ އެނބުރިގެންފިނަމަ، ފަހެ، ކަލޭގެފާނު (އެއުރެންނަށް) ވިދާޅުވާށެވެ! عاد ބާގައިމީހުންނާއި ثمود ބާގައިމީހުންނަށް އައި ހޮނުގުގުރީގެ عذاب ފަދަ عذاب އެއް، ތިޔަބައިމީހުންނަށް އަތުވެދާނެކަމަށް إنذار ކުރައްވަމެވެ.\n﴿١٤﴾ إِذْ جَاءَتْهُمُ الرُّسُلُ مِن بَيْنِ أَيْدِيهِمْ وَمِنْ خَلْفِهِمْ أَلَّا تَعْبُدُوا إِلَّا اللَّهَ ۖ قَالُوا لَوْ شَاءَ رَبُّنَا لَأَنزَلَ مَلَائِكَةً فَإِنَّا بِمَا أُرْسِلْتُم بِهِ كَافِرُونَ އެއުރެންގެގާތަށް، އެއުރެންގެ ކުރިމަތިންނާއި، އެއުރެންގެ ފަހަތުން رسول ން ވަޑައިގެން اللَّه އަށް މެނުވީ އަޅުކަން ނުކުރުމަށް އެންގެވިހިނދު، އެއުރެން ބުނޫއެވެ. ތިމަންމެންގެ ވެރިރަސްކަލާނގެ (رسول ން ފޮނުއްވެވުމަށް) އިރާދަކުރެއްވިނަމަ، ފޮނުއްވީހީ ملائكة ންނެވެ. ފަހެ، ހަމަކަށަވަރުން، ތިޔަބޭކަލުން އެކަންތަކާއިގެން ފޮނުއްވެވި ކަންތަކަށް، ތިމަންމެން كافر ވަމުއެވެ.\n﴿١٥﴾ فَأَمَّا عَادٌ فَاسْتَكْبَرُوا فِي الْأَرْضِ بِغَيْرِ الْحَقِّ وَقَالُوا مَنْ أَشَدُّ مِنَّا قُوَّةً ۖ أَوَلَمْ يَرَوْا أَنَّ اللَّهَ الَّذِي خَلَقَهُمْ هُوَ أَشَدُّ مِنْهُمْ قُوَّةً ۖ وَكَانُوا بِآيَاتِنَا يَجْحَدُونَ ފަހެ، عاد ބާގައިމީހުން ދަންނާށެވެ! އެއުރެން حق އަކާ ނުލައި ބިމުގައި ބޮޑާވެގަތޫއެވެ. އަދި އެއުރެން ބުނޫއެވެ. ތިމަންމެންނަށްވުރެ ބާރުގަދައީ ކާކުހެއްޔެވެ؟ އެއުރެން ހެއްދެވި اللَّه، އެއުރެންނަށްވުރެ ބާރުގަދަކަން އެއުރެންނަށް ނޭނގެނީހެއްޔެވެ؟ އަދި ތިމަންރަސްކަލާނގެ آية ތަކަށް ދެކޮޅުހަދާ ބަޔަކުކަމުގައި އެއުރެންވޫއެވެ.\n﴿١٦﴾ فَأَرْسَلْنَا عَلَيْهِمْ رِيحًا صَرْصَرًا فِي أَيَّامٍ نَّحِسَاتٍ لِّنُذِيقَهُمْ عَذَابَ الْخِزْيِ فِي الْحَيَاةِ الدُّنْيَا ۖ وَلَعَذَابُ الْآخِرَةِ أَخْزَىٰ ۖ وَهُمْ لَا يُنصَرُونَ ފަހެ، ތިމަންރަސްކަލާނގެ އެއުރެންގެ މައްޗަށް ސުންޕާދުވަސްތަކެއްގައި، ގަދަ އަޑާއި، ގަދަ ފިނީގެ ވަޔެއް ފޮނުއްވީމެވެ. ދުނިޔޭގެ حياة ގައި ނިކަމެތިކަމުގެ عذاب ގެ ރަހަ، ތިމަންރަސްކަލާނގެ އެއުރެންނަށް ދެއްކެވުމަށްޓަކައެވެ. އަދި ހަމަކަށަވަރުން، آخرة ގެ عذاب ގެ ނިކަމެތިކަން މާބޮޑެވެ. އަދި އެއުރެންނަކަށް نصر އެއް ނުލިބޭނެތެވެ.\n﴿١٧﴾ وَأَمَّا ثَمُودُ فَهَدَيْنَاهُمْ فَاسْتَحَبُّوا الْعَمَىٰ عَلَى الْهُدَىٰ فَأَخَذَتْهُمْ صَاعِقَةُ الْعَذَابِ الْهُونِ بِمَا كَانُوا يَكْسِبُونَ އަދި ثمود ބާގައިމީހުން ދަންނާށެވެ! ފަހެ، ތިމަންރަސްކަލާނގެ އެއުރެންނަށް ތެދުމަގު ދެއްކެވީމެވެ. ފަހެ، އެއުރެން ތެދުމަގު ލިބުމުގެ ބަދަލުގައި، ކަނުކަން (އެބަހީ: މަގު ފުރެދުން) اختيار ކުރޫއެވެ. އެއުރެން ހޯދައިއުޅުނު عمل ތަކުގެ ސަބަބުން، އިހާނަތްތެރި عذاب ގެ ހޮނުގުގުރި އެއުރެންގައި ހިފިއެވެ.\n﴿١٨﴾ وَنَجَّيْنَا الَّذِينَ آمَنُوا وَكَانُوا يَتَّقُونَ އަދި إيمان ވެ، تقوى ވެރިވާކަމުގައިވިމީހުން، ތިމަންރަސްކަލާނގެ ސަލާމަތް ކުރެއްވީމެވެ.\n﴿١٩﴾ وَيَوْمَ يُحْشَرُ أَعْدَاءُ اللَّهِ إِلَى النَّارِ فَهُمْ يُوزَعُونَ އަދި اللَّه ގެ عدوّ ން އެންމެން އެކުގައި ނަރަކަޔަށް އެއްކުރައްވާދުވަސް ހަނދުމަކުރާށެވެ!\n﴿٢٠﴾ حَتَّىٰ إِذَا مَا جَاءُوهَا شَهِدَ عَلَيْهِمْ سَمْعُهُمْ وَأَبْصَارُهُمْ وَجُلُودُهُم بِمَا كَانُوا يَعْمَلُونَ އެ ނަރަކަޔަށް އެއުރެން حاضر ވެއްޖައުމަށް ދާނދެނެވެ. އެހިނދު އެއުރެންގެ ކަންފަތާއި، އެއުރެންގެ ލޯތަކާއި، އެއުރެންގެ ހަންތައް، އެއުރެން ކޮށްއުޅުނު عمل ތަކަށް ހެކިދޭނެތެވެ.\n﴿٢١﴾ وَقَالُوا لِجُلُودِهِمْ لِمَ شَهِدتُّمْ عَلَيْنَا ۖ قَالُوا أَنطَقَنَا اللَّهُ الَّذِي أَنطَقَ كُلَّ شَيْءٍ وَهُوَ خَلَقَكُمْ أَوَّلَ مَرَّةٍ وَإِلَيْهِ تُرْجَعُونَ އަދި އެއުރެންގެ ހަންތަކަށް އެއުރެން ބުނާނެތެވެ. ކަލޭމެން ތިމަންމެންގެ މައްޗަށް ހެކިދިނީ ކީއްވެގެންހެއްޔެވެ؟ އެތަކެތި ބުނާނެތެވެ. ކޮންމެ އެއްޗަކަށްވެސް ބަސްމޮށުންދެއްވި اللَّه، ތިމަންމެންނަށް ބަސްމޮށުންދެއްވީއެވެ. އަދި އެކަލާނގެއީ، ފުރަތަމަ ފަހަރަށް ތިޔަބައިމީހުން ހެއްދެވި ރަސްކަލާނގެއެވެ. އަދި ތިޔަބައިމީހުން އެނބުރި رجوع ކުރައްވާހުށީ އެކަލާނގެ حضرة އަށެވެ.\n﴿٢٢﴾ وَمَا كُنتُمْ تَسْتَتِرُونَ أَن يَشْهَدَ عَلَيْكُمْ سَمْعُكُمْ وَلَا أَبْصَارُكُمْ وَلَا جُلُودُكُمْ وَلَٰكِن ظَنَنتُمْ أَنَّ اللَّهَ لَا يَعْلَمُ كَثِيرًا مِّمَّا تَعْمَلُونَ ތިޔަބައިމީހުންގެ ކަންފަތާއި، ތިޔަބައިމީހުންގެ ލޯތަކާއި، ތިޔަބައިމީހުންގެ ހަންތައް، ތިޔަބައިމީހުންގެ މައްޗަށް ހެކިދީފާނެކަމަށް ތިޔަބައިމީހުން (އެއްވެސްކަމެއް) ވަންހަނާކޮށެއް ނޫޅެމުއެވެ. އެހެނެއްކަމަކު ތިޔަބައިމީހުންހީކުރީ، ތިޔަބައިމީހުން ކޮށްއުޅޭ عمل ތަކުން ގިނަކަންތައް اللَّه ދެނެވޮޑިގެންނުވާނޭ ކަމަށެވެ.\n﴿٢٣﴾ وَذَٰلِكُمْ ظَنُّكُمُ الَّذِي ظَنَنتُم بِرَبِّكُمْ أَرْدَاكُمْ فَأَصْبَحْتُم مِّنَ الْخَاسِرِينَ އެއީ ތިޔަބައިމީހުންގެ ވެރިރަސްކަލާނގެއާމެދު ތިޔަބައިމީހުން ހީކުރި ހީކުރުމެވެ. އެ ހީކުރުން ތިޔަބައިމީހުން ހަލާކުކޮށްލައިފިއެވެ. އަދި ގެއްލެނިވެގެންވާ މީހުންގެ ތެރެއިން ތިޔަބައިމީހުން ވެއްޖައީމުއެވެ.\n﴿٢٤﴾ فَإِن يَصْبِرُوا فَالنَّارُ مَثْوًى لَّهُمْ ۖ وَإِن يَسْتَعْتِبُوا فَمَا هُم مِّنَ الْمُعْتَبِينَ ފަހެ، އެއުރެން ކެތްކުރާނަމަވެސް، އެއުރެން ތިބެނިވިތަނަކީ، ނަރަކަޔެވެ. އެއުރެން عذر ދެއްކުމަށް އެދޭނަމަ، ފަހެ عذر قبول ކުރައްވާނެ މީހުންގެ ތެރެޔަކުން އެއުރެން ނުވެތެވެ.\n﴿٢٥﴾ ۞ وَقَيَّضْنَا لَهُمْ قُرَنَاءَ فَزَيَّنُوا لَهُم مَّا بَيْنَ أَيْدِيهِمْ وَمَا خَلْفَهُمْ وَحَقَّ عَلَيْهِمُ الْقَوْلُ فِي أُمَمٍ قَدْ خَلَتْ مِن قَبْلِهِم مِّنَ الْجِنِّ وَالْإِنسِ ۖ إِنَّهُمْ كَانُوا خَاسِرِينَ އަދި ތިމަންރަސްކަލާނގެ އެއުރެންނަށް އެކުވެރިންތަކެއް ލެއްވީމެވެ. ފަހެ، އެ އެކުވެރިން އެއުރެންނަށް، އެއުރެންގެ ކުރިމަތީގައިވާ ކަންތަކާއި، އެއުރެންގެ ފަހަތުގައިވާ ކަންތައް ޒީނަތްތެރިކޮށްދިނެވެ. އަދި އެއުރެންގެކުރިން އިސްވެ ގޮސްފައިވާ (ފުރެދުނު) ޖިންނީންނާއި، އިންސީންގެ أمّة ތަކުގެ ތެރޭގައި އެއުރެންގެ މައްޗަށް عذاب ގެ ބަސްފުޅު حق ވެއްޖެއެވެ. ހަމަކަށަވަރުން، އެއުރެންވީ ގެއްލެނިވިގެންވާ މީހުން ކަމުގައެވެ.\n﴿٢٦﴾ وَقَالَ الَّذِينَ كَفَرُوا لَا تَسْمَعُوا لِهَٰذَا الْقُرْآنِ وَالْغَوْا فِيهِ لَعَلَّكُمْ تَغْلِبُونَ كافر ވިމީހުން ބުނޫއެވެ. ތިޔަބައިމީހުން މި قرآن އަޑުނާހާށެވެ! (އަދި قرآن ކިޔެވޭހިނދު) ތިޔަބައިމީހުން އަޑުގަދަކުރާށެވެ! އެއީ ތިޔަބައިމީހުންނަށް ގަދަވެގަނެވޭތޯއެވެ!\n﴿٢٧﴾ فَلَنُذِيقَنَّ الَّذِينَ كَفَرُوا عَذَابًا شَدِيدًا وَلَنَجْزِيَنَّهُمْ أَسْوَأَ الَّذِي كَانُوا يَعْمَلُونَ ފަހެ، ހަމަކަށަވަރުން، كافر ވިމީހުންނަށް ތިމަންރަސްކަލާނގެ ގަދަވެގެންވާ عذاب ގެ ރަހަ ދައްކަވާހުށީމެވެ. އަދި ހަމަކަށަވަރުން، ތިމަންރަސްކަލާނގެ އެއުރެން ކޮށްއުޅުނު ނުބައި عمل ތަކަށް ޖަޒާ ދެއްވާހުށީމެވެ.\n﴿٢٨﴾ ذَٰلِكَ جَزَاءُ أَعْدَاءِ اللَّهِ النَّارُ ۖ لَهُمْ فِيهَا دَارُ الْخُلْدِ ۖ جَزَاءً بِمَا كَانُوا بِآيَاتِنَا يَجْحَدُونَ އެއީ اللَّه ގެ عداوة ތެރިންގެ ޖަޒާއެވެ. (އެއީ) ނަރަކަޔެވެ. އެތާނގައި އެއުރެންނަށް ދެމިތިބެނިވި ގޮވައްޗެއްވެއެވެ. ތިމަންރަސްކަލާނގެ آية ތަކަށް އެއުރެން ދެކޮޅުހަދައި އުޅުނުކަމުގެ ޖަޒާއެއްގެގޮތުގައެވެ.\n﴿٢٩﴾ وَقَالَ الَّذِينَ كَفَرُوا رَبَّنَا أَرِنَا اللَّذَيْنِ أَضَلَّانَا مِنَ الْجِنِّ وَالْإِنسِ نَجْعَلْهُمَا تَحْتَ أَقْدَامِنَا لِيَكُونَا مِنَ الْأَسْفَلِينَ كافر ވިމީހުން ބުނާނެތެވެ. އަޅަމެންގެ ވެރިރަސްކަލާކޮ! ޖިންނީންނާއި، އިންސީންގެ ތެރެއިން އަޅަމެން މަގުފުރެއްދި ދެބައިމީހުން އަޅަމެންނަށް ދައްކަވާނދޭވެ! އެ ދެބައިމީހުން އަޅަމެންގެ ފައިތިލަތަކުގެ ދަށަށް ލާހުށީމެވެ. (އެއީ) އެ ދެބައިމީހުން (عذاب ގެ) އެންމެއަޑީގައި ވުމަށްޓަކައެވެ.\n﴿٣٠﴾ إِنَّ الَّذِينَ قَالُوا رَبُّنَا اللَّهُ ثُمَّ اسْتَقَامُوا تَتَنَزَّلُ عَلَيْهِمُ الْمَلَائِكَةُ أَلَّا تَخَافُوا وَلَا تَحْزَنُوا وَأَبْشِرُوا بِالْجَنَّةِ الَّتِي كُنتُمْ تُوعَدُونَ ހަމަކަށަވަރުން، ތިމަންމެންގެ ވެރިރަސްކަލާނގެއީ اللَّه އޭ ބުނެ، ދެން ސީދާމަގުގައި ދެމިތިބިމީހުން (ދަންނާށެވެ!) އެއުރެންގެ މައްޗަށް ملائكة ން ފައިބައިވަޑައިގަންނަވާނެތެވެ. ވިދާޅުވަމުންނެވެ. ތިޔަބައިމީހުން ބިރުނުގަންނާށެވެ! އަދި ހިތާމަނުކުރާށެވެ! އަދި ތިޔަބައިމީހުންނަށް وعد ކުރައްވާކަމުގައިވާ ސުވަރުގޭގެ އުފާވެރިކަމުގެ خبر ލިބިގަންނާށެވެ!\n﴿٣١﴾ نَحْنُ أَوْلِيَاؤُكُمْ فِي الْحَيَاةِ الدُّنْيَا وَفِي الْآخِرَةِ ۖ وَلَكُمْ فِيهَا مَا تَشْتَهِي أَنفُسُكُمْ وَلَكُمْ فِيهَا مَا تَدَّعُونَ ތިމަންބޭކަލުންނީ ދުނިޔޭގެ حياة ގައްޔާއި، آخرة ގައި ތިޔަބައިމީހުންގެ އެހީތެރިންނެވެ. ތިޔަބައިމީހުންގެ نفس ތައް އެދޭހާކަމެއް އެދުވަހުން، ތިޔަބައިމީހުންނަށްޓަކައިވެއެވެ. އަދި (އުފަލާއި، އަރާމުގެތެރެއިން) ތިޔަބައިމީހުން ދަންނަވާހާކަމެއް ތިޔަބައިމީހުންނަށްވެއެވެ.\n﴿٣٢﴾ نُزُلًا مِّنْ غَفُورٍ رَّحِيمٍ ގިނަގިނައިން ފާފަފުއްސަވާ، رحيم ވަންތަ ކަލެއްގެ މެހުމާންދާރީއެއްގެ ގޮތުގައެވެ.\n﴿٣٣﴾ وَمَنْ أَحْسَنُ قَوْلًا مِّمَّن دَعَا إِلَى اللَّهِ وَعَمِلَ صَالِحًا وَقَالَ إِنَّنِي مِنَ الْمُسْلِمِينَ اللَّه ގެ حضرة އަށް (އައުމަށް) ގޮވާލައި، އަދި صالح عمل ކޮށް، އަދި ހަމަކަށަވަރުން، ތިމަންނާވަނީ (اللَّه އަށް) ކިޔަމަންވާމީހުންގެ ތެރެއިންނޭ ބުނާމީހަކަށްވުރެ ރަނގަޅު ބަސްބުނާ މީހަކީ ކާކުހެއްޔެވެ؟\n﴿٣٤﴾ وَلَا تَسْتَوِي الْحَسَنَةُ وَلَا السَّيِّئَةُ ۚ ادْفَعْ بِالَّتِي هِيَ أَحْسَنُ فَإِذَا الَّذِي بَيْنَكَ وَبَيْنَهُ عَدَاوَةٌ كَأَنَّهُ وَلِيٌّ حَمِيمٌ ރަނގަޅު ކަންތަކާއި، ނުބައިކަންތައް ހަމަހަމަވެގެނެއް ނުވެތެވެ. އެންމެހެޔޮ، ރިވެތިގޮތުން ތިބާ (ނުބައިކަންތައް) ދުރުކުރާށެވެ. ފަހެ، އެހާރުން ތިބާއާ އޭނާއާ ދެމެދުގައި عداوة ތެރިކަމެއްވާ މީހާ، ގާތް رحمة ތެރިޔަކު ފަދައިން ވެދާނެތެވެ.\n﴿٣٥﴾ وَمَا يُلَقَّاهَا إِلَّا الَّذِينَ صَبَرُوا وَمَا يُلَقَّاهَا إِلَّا ذُو حَظٍّ عَظِيمٍ އަދި ކެތްތެރިވި މީހުންނަށްމެނުވީ، އެ މާތްސިފަ ލިބިއެއް ނުގަނެވޭނެތެވެ. އަދި ބޮޑުވެގެންވާ ނަސީބުވެރިޔަކަށްމެނުވީ، އެ މާތްސިފަ ލިބިއެއް ނުގަނެވޭނެތެވެ.\n﴿٣٦﴾ وَإِمَّا يَنزَغَنَّكَ مِنَ الشَّيْطَانِ نَزْغٌ فَاسْتَعِذْ بِاللَّهِ ۖ إِنَّهُ هُوَ السَّمِيعُ الْعَلِيمُ އަދި ހަމަކަށަވަރުން، شيطان އާގެ ފަރާތުން ވަސްވާސްތެރިކަމެއްއައިސް ކަލޭގެފާނުގެ ހިތްޕުޅަށް ވަންނަނަމަ، اللَّه ގެ ރައްކާތެރިކަމަށް އެދިވަޑައިގަންނަވާށެވެ! ހަމަކަށަވަރުން، އެކަލާނގެއީ، މޮޅަށްއައްސަވާވޮޑިގެންވާ، މޮޅަށްދެނެވޮޑިގެންވާ ރަސްކަލާނގެއެވެ.\n﴿٣٧﴾ وَمِنْ آيَاتِهِ اللَّيْلُ وَالنَّهَارُ وَالشَّمْسُ وَالْقَمَرُ ۚ لَا تَسْجُدُوا لِلشَّمْسِ وَلَا لِلْقَمَرِ وَاسْجُدُوا لِلَّهِ الَّذِي خَلَقَهُنَّ إِن كُنتُمْ إِيَّاهُ تَعْبُدُونَ ރޭގަނޑާއި ދުވާލާއި، އިރާއި، ހަނދަކީ، އެކަލާނގެ ކުޅަދުންވަންތަކަމުގެ ހެކިތަކުގެ ތެރެއިން ވާތަކެއްޗެވެ. ތިޔަބައިމީހުން އިރަށާއި، ހަނދަށް سجدة ނުކުރާށެވެ! އަދި އެތަކެތި ހެއްދެވި اللَّه އަށް سجدة ކުރާށެވެ! (އެއީ) ހަމައެކަނި އެކަލާނގެއަށް ތިޔަބައިމީހުން އަޅުކަންކުރާ ކަމުގައިވާނަމައެވެ.\n﴿٣٨﴾ فَإِنِ اسْتَكْبَرُوا فَالَّذِينَ عِندَ رَبِّكَ يُسَبِّحُونَ لَهُ بِاللَّيْلِ وَالنَّهَارِ وَهُمْ لَا يَسْأَمُونَ ۩ ފަހެ، އެއުރެން (اللَّه އަށް سجدة ކުރުމަށް) ބޮޑާވެގެންފިނަމަ، ފަހެ، ކަލޭގެފާނުގެ ވެރިރަސްކަލާނގެ حضرة ގައިވާ ملائكة ން އެކަލާނގެއަށް ރެޔާއިދުވާލު تسبيح ދަންނަވަތެވެ. އަދި އެބޭކަލުން އެކަމަކަށް ފޫހިފުޅެއްނުވެތެވެ.\n﴿٣٩﴾ وَمِنْ آيَاتِهِ أَنَّكَ تَرَى الْأَرْضَ خَاشِعَةً فَإِذَا أَنزَلْنَا عَلَيْهَا الْمَاءَ اهْتَزَّتْ وَرَبَتْ ۚ إِنَّ الَّذِي أَحْيَاهَا لَمُحْيِي الْمَوْتَىٰ ۚ إِنَّهُ عَلَىٰ كُلِّ شَيْءٍ قَدِيرٌ ގަހެއްނެތި ހިކިފައިވާ ބިން، ތިބާ ދެކޭނޫއެވެ. ފަހެ، އެ ބިމުގެ މައްޗަށް ތިމަންރަސްކަލާނގެ ވާރޭ ވެއްސަވައިފިހިނދު، އެބިމުގެ ގަސްތަކުގެ حركات ފެށި، ގަސްތައް އިތުރުވެއެވެ. އެއީ އެކަލާނގެ ކުޅަދުންވަންތަކަމުގެ ހެކިތަކުގެ ތެރެއިންވާ ކަމެކެވެ. ހަމަކަށަވަރުން، އެ ބިންގަނޑު ދިރުއްވި ރަސްކަލާނގެއީ، މަރުވެފައިވާ ތަކެތި ދިރުއްވާ ރަސްކަލާނގެއެވެ. ހަމަކަށަވަރުން، އެކަލާނގެއީ، ކޮންމެކަމެއްގެ މައްޗަށްމެ ކުޅަދުންވަންތަ ރަސްކަލާނގެއެވެ.\n﴿٤٠﴾ إِنَّ الَّذِينَ يُلْحِدُونَ فِي آيَاتِنَا لَا يَخْفَوْنَ عَلَيْنَا ۗ أَفَمَن يُلْقَىٰ فِي النَّارِ خَيْرٌ أَم مَّن يَأْتِي آمِنًا يَوْمَ الْقِيَامَةِ ۚ اعْمَلُوا مَا شِئْتُمْ ۖ إِنَّهُ بِمَا تَعْمَلُونَ بَصِيرٌ ހަމަކަށަވަރުން، ތިމަންރަސްކަލާނގެ آية ތަކާމެދުގައި ދެކޮޅުހަދައި، އެއްކިބާވާމީހުން ތިމަންރަސްކަލާނގެއަށް ވަންހަނާވެގެންނެއްނުވެތެވެ. ފަހެ، ހެޔޮކަންބޮޑީ ނަރަކަޔަށް އެއްލައިލެވޭ މީހާހެއްޔެވެ؟ ނުވަތަ قيامة ދުވަހު أمان ކަމާއެކުގައި އަންނަމީހާ ހެއްޔެވެ؟ ތިޔަބައިމީހުން އެދޭކަމެއްކުރާށެވެ! ހަމަކަށަވަރުން، އެކަލާނގެއީ، ތިޔަބައިމީހުން ކުރާކަންތައް މޮޅަށް ބައްލަވާވޮޑިގެންވާ ރަސްކަލާނގެއެވެ.\n﴿٤١﴾ إِنَّ الَّذِينَ كَفَرُوا بِالذِّكْرِ لَمَّا جَاءَهُمْ ۖ وَإِنَّهُ لَكِتَابٌ عَزِيزٌ ހަމަކަށަވަރުން، އެއުރެންގެގާތަށް قرآن އައިހިނދު، އެ قرآن އަށް كافر ވިމީހުންނަށް (ގަދަވެގެންވާ عذاب ހުށްޓެވެ.) ހަމަކަށަވަރުން، އެއީ ބާރުގަދަ ފޮތެއްކަން ކަށަވަރެވެ.\n﴿٤٢﴾ لَّا يَأْتِيهِ الْبَاطِلُ مِن بَيْنِ يَدَيْهِ وَلَا مِنْ خَلْفِهِ ۖ تَنزِيلٌ مِّنْ حَكِيمٍ حَمِيدٍ އެ ފޮތުގެ ކުރިމައްޗަކުންވެސް، އަދި އޭގެފަހަތަކުންވެސް އެފޮތަކަށް باطل ކަމެއް ނާންނާނެތެވެ. (އެއީ) حمد ލިބިވޮޑިގެންވާ، حكيم ވަންތަރަސްކަލާނގެ حضرة ން ބާވައިލެއްވި ފޮތެކެވެ.\n﴿٤٣﴾ مَّا يُقَالُ لَكَ إِلَّا مَا قَدْ قِيلَ لِلرُّسُلِ مِن قَبْلِكَ ۚ إِنَّ رَبَّكَ لَذُو مَغْفِرَةٍ وَذُو عِقَابٍ أَلِيمٍ ކަލޭގެފާނުގެ ކުރިންފޮނުއްވި رسول ންނަށްވެސް ދެންނެވުނު ބަސްތަކެއްމެނުވީ، ކަލޭގެފާނަކަށް ނުދެންނެވެތެވެ. ހަމަކަށަވަރުން، ކަލޭގެފާނުގެ ވެރިރަސްކަލާނގެއީ، ފާފަފުއްސެވުމުގެ ވެރި، އަދި ވޭންދެނިވި عذاب ދެއްވުމުގެ ވެރިރަސްކަލާނގެކަން ކަށަވަރެވެ.\n﴿٤٤﴾ وَلَوْ جَعَلْنَاهُ قُرْآنًا أَعْجَمِيًّا لَّقَالُوا لَوْلَا فُصِّلَتْ آيَاتُهُ ۖ أَأَعْجَمِيٌّ وَعَرَبِيٌّ ۗ قُلْ هُوَ لِلَّذِينَ آمَنُوا هُدًى وَشِفَاءٌ ۖ وَالَّذِينَ لَا يُؤْمِنُونَ فِي آذَانِهِمْ وَقْرٌ وَهُوَ عَلَيْهِمْ عَمًى ۚ أُولَٰئِكَ يُنَادَوْنَ مِن مَّكَانٍ بَعِيدٍ ތިމަންރަސްކަލާނގެ عرب ނޫން ބަހަކުން قرآن އެއް ބާވައިލެއްވިނަމަ، އެއުރެން ބުނީހެވެ. (عرب ބަހުން) އެ ފޮތުގެ آية ތައް تفصيل ކުރައްވާފައިވާނަމަ، ކިހާރަނގަޅު ހެއްޔެވެ؟ އެފޮތް عرب ނޫން ބަހަކުން އޮވެފައި، އެ ފޮތް ބާވައިލެއްވީ، عربى އަކަށް ހެއްޔެވެ؟ ކަލޭގެފާނު ވިދާޅުވާށެވެ! އެ ފޮތަކީ، إيمان ވި މީހުންނަށްވާ ތެދުމަގެކެވެ. އަދި شفاء އެއްވެސްމެއެވެ. އަދި إيمان ނުވާމީހުންގެ ކަންފަތްތަކުގައި ބީރުކަމެއްވެއެވެ. އަދި އެ ފޮތަކީ، އެއުރެންގެ މައްޗަށްވާ ކަނުކަމެކެވެ. އެއުރެން ދުރުތަނަކުން ގޮވައިލެވޭ ބަޔެއްފަދައެވެ.\n﴿٤٥﴾ وَلَقَدْ آتَيْنَا مُوسَى الْكِتَابَ فَاخْتُلِفَ فِيهِ ۗ وَلَوْلَا كَلِمَةٌ سَبَقَتْ مِن رَّبِّكَ لَقُضِيَ بَيْنَهُمْ ۚ وَإِنَّهُمْ لَفِي شَكٍّ مِّنْهُ مُرِيبٍ ހަމަކަށަވަރުން، ތިމަންރަސްކަލާނގެ موسى ގެފާނަށް ފޮތް ދެއްވީމެވެ. ފަހެ، އެ ފޮތާމެދު خلاف ވެވުނެވެ. ކަލޭގެފާނުގެ ވެރިރަސްކަލާނގެ حضرة ން އިސްވެދިޔަ ބަސްފުޅެއް ނުވާނަމަ، އެއުރެންގެ މެދުގައި ނިޔާކުރެއްވީސްކަން ކަށަވަރެވެ. އަދި ހަމަކަށަވަރުން، އެއުރެންވަނީ އެކަމާމެދު ވަސްވާސްތެރިކަމުން ފުރިގެންވާ، شك އެއްގައިކަން ކަށަވަރެވެ.\n﴿٤٦﴾ مَّنْ عَمِلَ صَالِحًا فَلِنَفْسِهِ ۖ وَمَنْ أَسَاءَ فَعَلَيْهَا ۗ وَمَا رَبُّكَ بِظَلَّامٍ لِّلْعَبِيدِ صالح عمل އެއްކޮށްފިމީހާ (ދަންނާށެވެ!) ފަހެ، އެކަމުގެ ދަރުމަހުރީ އެމީހާގެ އަމިއްލަ نفس އަށެވެ. އަދި ނުބައި عمل އެއްކޮށްފިމީހާ (ދަންނާށެވެ!) ފަހެ، އެކަމުގެ ހަލާކުހުުރީ، ހަމަ އެ نفس ގެ މައްޗަށެވެ. އަދި ކަލޭގެފާނުގެ ވެރިރަސްކަލާނގެއީ، އަޅުތަކުންނަށް އަނިޔާވެރިވެވޮޑިގެންވާ ކަލަކުކަމުގައެއް ނުވެއެވެ.\n﴿٤٧﴾ ۞ إِلَيْهِ يُرَدُّ عِلْمُ السَّاعَةِ ۚ وَمَا تَخْرُجُ مِن ثَمَرَاتٍ مِّنْ أَكْمَامِهَا وَمَا تَحْمِلُ مِنْ أُنثَىٰ وَلَا تَضَعُ إِلَّا بِعِلْمِهِ ۚ وَيَوْمَ يُنَادِيهِمْ أَيْنَ شُرَكَائِي قَالُوا آذَنَّاكَ مَا مِنَّا مِن شَهِيدٍ قيامة ދުވަސް އައުމުގެ ވަގުތު ދެނެވޮޑިގަތުންވަނީ ހަމައެކަނި އެކަލާނގެއަށެވެ. އެކަލާނގެ ދެނެވޮޑިގަތުމާ އެކުގައިމެނުވީ، އެއްވެސް މޭވާއެއް އޭގެ ބޮށިގަނޑަކުން ނުނިކުންނާނެތެވެ. އަދި އަންހެނަކު މާބަނޑެއް ނުވާނެތެވެ. އަދި ނުވެސް ވިހާނެތެވެ. އަދި ތިމަންރަސްކަލާނގެއަށް شريك ކުރިމީހުން ކޮބައިހޭ އެކަލާނގެ ގޮވައިލައްވައި وحى ކުރައްވާ ދުވަހު، އެއުރެން ބުނާނެތެވެ. (އިބަރަސްކަލާނގެއަށް شريك އަކުވާކަމަށް) ހެކިވާ ހަމައެކަކުވެސް، ތިމަންމެންގެ ތެރޭގައި ނުވާކަމަށް އިބަރަސްކަލާނގެއަށް ތިމަންމެން މިދެންނެވީއެވެ.\n﴿٤٨﴾ وَضَلَّ عَنْهُم مَّا كَانُوا يَدْعُونَ مِن قَبْلُ ۖ وَظَنُّوا مَا لَهُم مِّن مَّحِيصٍ އަދި މީގެކުރިން އެއުރެން دعاء ކޮށް، އަޅުކަންކޮށްއުޅުނު ތަކެތި އެއުރެންގެކިބައިން ގެއްލިހިނގައްޖެއެވެ. އަދި (عذاب ން) އެއުރެން ފިލަންދާނެތަނެއް ނެތްކަން، އެއުރެންނަށް يقين ވެއްޖެއެވެ.\n﴿٤٩﴾ لَّا يَسْأَمُ الْإِنسَانُ مِن دُعَاءِ الْخَيْرِ وَإِن مَّسَّهُ الشَّرُّ فَيَئُوسٌ قَنُوطٌ ހެޔޮކަންތަކަށް دعاء ކުރުމަކަށް އިންސާނާ ފޫއްސެއް ނުވާނެތެވެ. އަދި އޭނާއަށް ނުބައިކަމެއް ޖެހިއްޖެނަމަ، ފަހެ، އުންމީދުކެނޑި، ހިތްމަރުވެފައިވާ މީހަކަށް އޭނާ ވެދެތެވެ.\n﴿٥٠﴾ وَلَئِنْ أَذَقْنَاهُ رَحْمَةً مِّنَّا مِن بَعْدِ ضَرَّاءَ مَسَّتْهُ لَيَقُولَنَّ هَٰذَا لِي وَمَا أَظُنُّ السَّاعَةَ قَائِمَةً وَلَئِن رُّجِعْتُ إِلَىٰ رَبِّي إِنَّ لِي عِندَهُ لَلْحُسْنَىٰ ۚ فَلَنُنَبِّئَنَّ الَّذِينَ كَفَرُوا بِمَا عَمِلُوا وَلَنُذِيقَنَّهُم مِّنْ عَذَابٍ غَلِيظٍ އަދި ހަމަކަށަވަރުން، އެ އިންސާނާއަށް ދަތި حال އެއް ޖެހިއްޖައުމަށްފަހު، ތިމަންރަސްކަލާނގެ حضرة ން رحمة އެއްގެ ރަހަ އޭނާއަށް ދައްކަވައިފިނަމަ، މިއީ ތިމަންނާއަށްހުރި ތަކެއްޗޭ ބުނާނެކަން ކަށަވަރެވެ. އަދި قيامة ވާނެކަމަކަށް ތިމަންނާ ހީއެއްނުކުރަމެވެ. އަދި ހަމަކަށަވަރުން، ތިމަންގެ ވެރިރަސްކަލާނގެ حضرة އަށް ތިމަން رجوع ކުރެއްވިއަސް ހަމަކަށަވަރުން އެކަލާނގެ حضرة ގައި ތިމަންނައަށްހުރީ ހެޔޮކަމެވެ. ފަހެ، ހަމަކަށަވަރުން، كافر ވިމީހުންނަށް ތިމަންރަސްކަލާނގެ އެއުރެންކުރި عمل ތަކުގެ خبر އަންގަވާހުށީމެވެ. އަދި ހަމަކަށަވަރުން، ގަދަފަދަވެގެންވާ عذاب އަކުން އެއުރެންނަށް ތިމަންރަސްކަލާނގެ عذاب ގެ ރަހަ ދައްކަވާހުށީމެވެ.\n﴿٥١﴾ وَإِذَا أَنْعَمْنَا عَلَى الْإِنسَانِ أَعْرَضَ وَنَأَىٰ بِجَانِبِهِ وَإِذَا مَسَّهُ الشَّرُّ فَذُو دُعَاءٍ عَرِيضٍ އަދި އިންސާނާއަށް ތިމަންރަސްކަލާނގެ نعمة ދެއްވައިފިނަމަ، އަނެއްފަރާތަށް އެނބުރި ބޮޑާވެގަނެތެވެ. އަދި އޭނާއަށް، ނުބައިކަމެއް ޖެހިއްޖެނަމަ، ފަހެ، دعاء ކުރުން ގިނަމީހަކަށް އޭނާ ވެދެތެވެ.\n﴿٥٢﴾ قُلْ أَرَأَيْتُمْ إِن كَانَ مِنْ عِندِ اللَّهِ ثُمَّ كَفَرْتُم بِهِ مَنْ أَضَلُّ مِمَّنْ هُوَ فِي شِقَاقٍ بَعِيدٍ ކަލޭގެފާނު ވިދާޅުވާށެވެ! ތިޔަބައިމީހުން ނިކަންބުނެބަލާށެވެ! اللَّه ގެ حضرة ންއައި އެއްޗެއްކަމަށް އެ (قرآن) ވެފައި، ދެން ތިޔަބައިމީހުން އެއަށް كافر ވެއްޖެނަމަ (ތިޔަބައިމީހުންގެ حال ވާނީ ކޮންފަދައަކުން ހެއްޔެވެ؟ حق އާ) ދުރުވެގެންވާ، ދެކޮޅުވެރިކަމެއްގައިވާ މީހަކަށްވުރެ ފުރެދުންބޮޑީ ކާކުހެއްޔެވެ؟\n﴿٥٣﴾ سَنُرِيهِمْ آيَاتِنَا فِي الْآفَاقِ وَفِي أَنفُسِهِمْ حَتَّىٰ يَتَبَيَّنَ لَهُمْ أَنَّهُ الْحَقُّ ۗ أَوَلَمْ يَكْفِ بِرَبِّكَ أَنَّهُ عَلَىٰ كُلِّ شَيْءٍ شَهِيدٌ އުދަރެސްތަކުގައްޔާއި، އެއުރެންގެ އަމިއްލަ نفس ތަކުގައިވާ، ތިމަންރަސްކަލާނގެ ކުޅަދުންވަންތަކަމުގެ ހެކިތައް، ތިމަންރަސްކަލާނގެ އެއުރެންނަށް ނިކަންހުރެ ދައްކަވާހުށީމެވެ. އެއީ حق ތެދުކަން އެއުރެންނަށް ބަޔާންވެ އެނގިއްޖައުމަށް ދާނދެނެވެ. ކަލޭގެފާނުންގެ ވެރިރަސްކަލާނގެއީ ކޮންމެކަމެއްގެ މައްޗަށް ހެކިވެވޮޑިގެންވާ ކަލަކުކަމުގައި ނުފުދޭހެއްޔެވެ؟\n﴿٥٤﴾ أَلَا إِنَّهُمْ فِي مِرْيَةٍ مِّن لِّقَاءِ رَبِّهِمْ ۗ أَلَا إِنَّهُ بِكُلِّ شَيْءٍ مُّحِيطٌ ދަންނާށެވެ! ހަމަކަށަވަރުން، އެއުރެންގެ ވެރިރަސްކަލާނގެއާ ބައްދަލުވާނެ ކަމާމެދު އެއުރެންވަނީ شك ކަމެއްގައެވެ. ދަންނާށެވެ! ހަމަކަށަވަރުން، އެކަލާނގެއީ، ކޮންމެކަމެއް ފުރިހަމަޔަށް ދެނެވޮޑިގެންވާ ރަސްކަލާނގެއެވެ.


Jabir ge bodethi thuhumathu thakeh Rozaina ah! | ThePress\nޖާބިރުގެ ބޮޑެތި ތުހުމަތުތަކެއް ރޮޒައިނާ އަށް!\n07 November 2019, 21:08\n18 ވަނަ މަޖިލީހުގައި އެމްޑީޕީގެ އުސޫލާ ހިލާފަށް ރޮޒައިނާ ވޯޓު ވިއްކި: ޖާބިރު\nއައްޑޫ މީދޫ ދާއިރާގެ މެންބަރު ރޮޒައިނާ އާދަމް އާއި ކާށީދޫ ދާއިރާގެ މެންބަރު އަބްދުﷲ ޖާބިރު\nއައްޑޫ މީދޫ ދާއިރާގެ މެންބަރު ރޮޒައިނާ އާދަމްގެ މައްޗަށް ބޮޑެތި ތުހުމަތުތަކެއް ކާށިދޫ ދާއިރާގެ މެންބަރު އަބްދުﷲ ޖާބިރު ކުރައްވައިފިއެވެ.\nޖާބިރު ވިދާޅުވީ، ޑީއާރްޕީއިން އެމްޑީޕީއަށް ރޮޒައިނާ ބަދަލުވެވަޑައިގެންނެވި ގޮތާއި، ނިމިގެން ދިޔަ 18 ވަނަ މަޖިލީހުގައި އެމްޑީޕީގެ އުސޫލާ ހިލާފުވެވަޑައިގެން އެ މަޖިލީހުގެ މުހިއްމު ބިލުތަަކަށް ރޮޒައިނާ ވޯޓު ވިއްކަވާފައިވާ ކަމަށެވެ. މީގެ އިތުރުން އެމްއެމްޕީއާރްސީގެ ހިޔާނާތުގެ ފައިސާގައި ރޮޒައިނާ ޖެހިވަޑައިގެންފައިވާ ކަމަށާއި، ރޮޒައިނާއަކީ 'އެމްޑީޕީއަށް ފާވެވަޑައިގެންފައިވާ ޖަރާސީމެއް' ކަމަށްވެސް ޖާބިރު ވިދާޅުވިއެވެ.\nޖާބިރު މިހެން ވިދާޅުވެފައި ވާއިރު އިއްޔެގެ ރައްޔިތުން މަޖިލީހުގައި ޖާބިރުވަނީ ރޮޒައިނާއަށް ވަރަށް ބޮޑަށް ފާޑުވިދާޅުވެފައެވެ. އަދި ޖާބިރުގެ ތުހުމަތުތަކަށް ރޮޒައިނާ ވަނީ ރައްދުވެސް ދެއްވާފައެވެ. މި ދެ މެންބަރުންގެ ބަހުގެ ހަމަލާގައި ދެބޭފުޅުންވެސް ވަނީ އެ ދެބޭފުލުންގެ އަނބިން އަދި ފިރިންގެ ނަން ގެންނަވާފައެވެ. ޖާބިރު ވަނީ ރޮޒައިނާގެ ފިރިކަލުން މުހައްމަދު ނާޝިޒްގެ ވާހަކަ ނަންގަވާފައެވެ. އެހެންކަމުން ރޮޒައިނާ ވަނީ ރައްދު ދެއްވަމުން ޖާބިރުގެ އަނބިކަނބަލުން ދިޔާނާ ސައީދުގެ ނަން ނަންގަވާފައެވެ.\nއިއްޔެ ރައްޔިތުން މަޖިލީހުގެ ޖަލްސާގައި ޖާބިރު ވިދާޅުވެފައި ވަނީ ރޮޒައިނާ ވެސް އެމްއެމްޕީއާރުސީން ވައްކަން ކުރައްވައިގެން ގެސްޓް ހައުސްތައް އަޅުއްވާފައިވާ ކަމަށް ތުހުމަތު ކުރެއްވޭ ކަމަށެވެ. އަދި ކޮރަޕްޝަންގެ އެ މައްސަލަ ބަލަންޖެހޭ ކަމަށާއި މާލިއްޔަތު ކޮމެޓީގެ މުގައްރިރަކަށް ރޮޒައިނާގެ ފިރިކަލުން އިންނަވައިގެން އެ މައްސަލަ ރަނގަޅަށް ބެލޭނީ ކިހިނެއްތޯ އައްސަވާ ޖާބިރު ސުވާލު އުފައްދަވާފައި ވެއެވެ. މާލިއްޔަތު ކޮމިޓީގެ މުގައްރިރަކަށް އިންނަވާ މުހައްމަދު ނާޝިޒް އެމަގާމުގައި އިންނަވާތީ ޖާބިރު ކަންބޮޑުވުން ފާޅުކުރައްވާފައި ވެއެވެ.\nރޮޒައިންާ ރައްދު ދެއްވަމުން ވިދާޅުވީ، ޖާބިރުގެ ނަފްރަތު އޭނާއަށް އަމާޒުވީ، ޖާބިރުގެ އަނބިކަނބަލުން ދިޔާނާ ސައީދު ފަނޑިޔާރު ކަމަށް ހޮވިވަޑައިނުގަތުމުން ކަމަށެވެ. އެގޮތުން ޖާބިރު ވަނީ، ދިޔާނާ 'ކަޓުވާލަން' ރޮޒައިނާ އަދި ރައީސް ސޯލިހް މަސައްކަތް ކުރެއްވި ކަމަށް ތުހުމަތު ކުރައްވާ މަޖިލީހުގެ ސައި ކޮޓަރީގައި އަޑުގަދަ ކުރައްވާފައި ކަމަށް ވެސް ރޮޒައިނާ ވިދާޅުވިއެވެ. މީގެ އިތުރުން ރޮޒައިނާ ވިދާޅުވީ، އެހެން ގައުމުތަކުގައި ވެސް ރޭންޑަމް ޓެސްޓިން ހަދާކަން ފާހަގަ ކުރައްވާ، މަޖިލީހުގައި އެލްކަހޯލް ޓެސްޓު ހެދޭ ގޮތަށް ބެހެއްޓުން ވަރަށް މުހިންމު ކަމަށެވެ.\nއަދި ރޮޒައިނާއަށް ޖާބިރު ކުރައްވާފއިވާ ވައްކަމުގެ ތުހުމަތުތައް ދޮގު ކުރައްވަމުން ރޮޒައިނާ ވަނީ އޭނާއަށް ވަގަށް ގޮވޭނެ އެއްވެސް ޖާގައެއް ނޯންނާނެ ކަމަށާއި، އޭނާއާ ގުޅޭގޮތުން ތަހުގީގެއް ހިންގާނެ ޖާގައެއްވެސް ނޯންނާނެ ކަމަށް ވިދާޅުވެފައެވެ.\nރޮޒައިނާ އާދަމް އަބްދުﷲ ޖާބިރު ސިޔާސީ\nކޮބާ މި އޮށްގެން ފަޅާ އަރަނީ ހަގީގަތް ދެން ކިހިނެއް ހަދާނީ ޖާބިރު އަނެއްކާ މިކިޔަނީ ތެދެއް ބާ މި ވަހަކަ އަކީ ތެދަކައް ވަންޏާ މި އޮތީ ހަގީގަތް ފަޅާ އަރާފައި…


‘ކިލޮވޭލް ވޮލްކެނޯ’ އިން ފެންނަނީ ހިނިތުންވުމެއް – Ungoofaaru\nބަނޑޭރިގަނޑު/ދިރިއުޅުން/ސައިންސް/‘ކިލޮވޭލް ވޮލްކެނޯ’ އިން ފެންނަނީ ހިނިތުންވުމެއް\nއެމެރިކާގެ ހަވާއީ އައިލެންޑްސް އަކީ ފުދޭވަރަކަށް އަލިފާން ފަރުބަދަ ގިނަ ސަރަހައްދެކެވެ. އަދި އެސަރަހައްދަކީ ހުޅުވިފައިވާ އަލިފާން ފަރުބަދަތަކުން އުފެދިގެން އަންނަ ރީތި ދަޅަތަކާއި މަންޒަރުތައް ދެކިލުމަށް ދަތުރުކުރާ ގިނަ ފަތުރުވެރިންނެއްގެ މަންޒިލެއްވެސް މެއެވެ.\nހަވާއީގައި ހިމެނޭ އަލިފާން ފަރުބަދަ ތަކުގެ ތެރެއިން ކިލޮވޭލް ވޮލްކެނޯއިން މިހާރު ފެންނަނީ ވަރަށް ހިތްގައިމު މަންޒަރެކެވެ. އެއީ ބިމުމުގެ އަޑިން އަރަމުން އަންނަ ދިޔާ އަލިފާނުގެ ކޯރުތަކުން ހިނިތުންވެފައިވާ މޫނެއް އުފެދިފައިވާ މަންޒަރެވެ. މި މަންޒަރު އެންމެ ފުރަތަމަ ފެނިފައި ވަނީ އެސަރަހައްދު ފޮޓޯ ނަގަން އުޅުނު ހެލްކަޕްޓަރެއްގައި ތިބި ބަޔަކަށެވެ.\n1983 ން ފެށިގެން ކިލޮވޭލް ވޯލްކެނޯއިން ދުމާއި އަޅި ބޭރުވަމުން އަންނަ އިރު މިއީ ދުނިޔޭގައި އެންމެ އެކްޓިވް އެއް އަލިފާން ފަރުބަދަވެސް މެއެވެ.\nމައުލޫމާތު: އެބީސީ ނިއުސް\nރ އަތޮޅުގައި ބާއްވާ އެއްމެ އަގުބޮޑު ފުޓުސަލް މުބާރާތް އުފާއިން ބާއްވަނީ


ވަޒީފާގެ ފުރުޞަތު: އެޑްމިނިސްޓްރޭޝަން ސެކްޝަން:- އޮފިސަރ - ޖީ.އެސް3(ވަގުތީ)، މަސައްކަތު – އެސް.އެސް3(ވަގުތީ)، ޑްރައިވަރ – އެސް.އެސް3(ވަގުތީ)\n04 (ހަތަރެއް) ފިރިހެން\nޑްރައިވަރ – އެސް.އެސް3(ވަގުތީ)\nގްރޭޑް7ގެ ފެންވަރު ހުރުން (ގުރޭޑް7ނިންމާފައިވުން).\nމޯލްޑިވްސް ޓްރާންސްޕޯޓް އޮތޯރިޓީން ގަބޫލުކުރައްވާ B1 ކެޓަގެރީގެ ލައިސަންސް ހާސިލުކޮށްފައިވުމާއެކު، ލިޔަންކިޔަން ދަތުމާއި، މަޤާމުގައި ކުރަންޖެހޭ މަސައްކަތް ކުރަން އެނގުމާއި، އެ މަސައްކަތް ކުރެވޭފަދަ ޞިއްޙަތެއްގައި ހުރި މީހެއްކަމުގައިވުން.\n- ކޮމިޝަންގެ ވެހިކަލްތައް ދުއްވުމާއި ވެހިކަލް ސާފުކޮށް ބެލެހެއްޓުން.\nހަވާލުކުރެވޭ އެހެނިހެން އޮފީސް މަސައްކަތްތައް ކުރުން.\nމަސައްކަތު / ޑްރައިވަރ (އެސް.އެސް 3) ގެ މަޤާމަށް މާކްސް ދިނުމުގައި ބަލާނެ މިންގަނޑު


Ooredoo ge e-commerce platform Moolee kaamiyaabu 1 aharu faahaga koffi\n03:58am | Wednesday, 30 September 2020\nއުރީދޫގެ އީ-ކޮމާސް ޕްލެޓްފޯމް މޫލީ، ކަސްޓަމަރުންގެ ހިދުމަތުގައި ކާމިޔާބު އެއް އަހަރު ފުރުމުގެ މުނާސަބަތު މޫލީގެ ސޯޝަލް މީޑިއާ ޕޭޖްތަކުގައި އިއްޔެ ފާހަގަކޮށްފި އެވެ.\nރާއްޖެ އަށް ފުރަތަމަ ފަހަރަށް، މުޅިން ތަފާތު އީ-ކޮމާސް ބާޒާރެއްގެ ގޮތުގައި 2019ގެ އޯގަސްޓް މަހު ތައާރަފްކުރެވުނު މޫލީ މެދުވެރިކޮށް، މިހާރުވެސް 10000 އަށް ވުރެ ގިނަ ޑެލިވަރީ ރާއްޖޭގެ އެކި ހިސާބުތަކަށް ވަނީ ފޯރުކޮށްދެވިފަ އެވެ.\nމި ޕްލެޓްފޯމް މެދުވެރިކޮށް 14 ކެޓެގެރީއަކުން، މަގުބޫލުކަން ހޯދާފައިވާ 36 ކުންފުންޏެއްގެ ކޮލީޓި އެތައް ޕްރޮޑަކްޓެއް ރާއްޖޭގެ ކޮންމެ ހިސާބެއްގައި ހުރެގެންވެސް ވިޔަފާރިކުރުމުގެ ފުރުސަތު ކަސްޓަމަރުންނަށް ހުޅުވައިލަދެ އެވެ. މީގެ ތެރެއިން، އިލެކްޓްރޯނިކް ސާމާނު، ގެޔަށް އަދި ބަދިގެއަށް ބޭނުންވާ ސާމާނު، ފޮތާއި ސްޓޭޝަނަރީ، ގޭމިންގް ޕްރޮޑަކްޓްސް އަދި އާންމުކޮށް ބޭނުންކުރާ ކާބޯތަކެތިވެސް ހިމެނެ އެވެ.\nމޫލީ ޕްލެޓްފޯމްގެ މިކާމިޔާބުގެ އުފަލުގައި ކަސްޓަމަރުންނަށް ޝުކުރު އަދާ ކުރުމުގެ ގޮތުން ހާއްސަ ހަރަކާތްތަކެއް މުޅި އޯގަސްޓް މަހު ކުރިޔަށްގެންދާނެ އެވެ. މި ހަރަކާތްތަކުގެ އިތުރު މައުލޫމާތު މޫލީ ސޯޝަލް މީޑިޔާ ޕޭޖްތަކުގައި އިއުލާނު ކުރެވެމުންދާނެ އެވެ.\nކަސްޓަމަރުންގެ ބޭނުންތައް ދެނެގަނެ، ކަސްޓަމަރުންނާއި ގާތް ގުޅުމެއް އުފައްދައި ޕާސަނަލައިޒްޑް ހިދުމަތެއް ދިނުމަކީ މޫލީގެ އެންމެ މުހިންމު މަގްސަދެވެ. އެގޮތުގެ މަތިން، މުޅި ދުނިޔެ ކުރިމަތިލަމުންދާ ކޯވިޑް-19 ޕެންޑެމިކް އާއި ގުޅިގެން ސަރުކާރުން އިއުލާނުކުރި ފުރަބަންދުގެ ތެރޭގައި، ކުދި އަދި މެދު ފަންތީގެ ވިޔަފާރިތަކަށް އެހީވުމުގެ ގޮތުންނާއި، ކަސްޓަމަރުން ރައްކާތެރިކަމާއެކު ގޭގައި ތިއްބަވައިގެން ވިޔަފާރިކުރުމަށް ފުރުސަތު ފުޅާކޮށްދިނުމުގެ ގޮތުން، އާންމުކޮށް ބޭނުންކުރާ ކާބޯތަކެތި ވިއްކާ ވިޔަފާރިތަކާއި ގުޅިގެން މޫލީ މެދުވެރިކޮށް ޑެލިވެރީގެ ހިދުމަތް ފޯރުކޮށްދީފައިވެ އެވެ.\nމީގެ އިތުރުން، ފިތުރު އީދާއި އަޟްހާ އީދުގެ މުނާސަބަތުގައި ހާއްސަ ޕްރޮމޯޝަންތަކާއި އެކު، ސަލާމަތްތެރިކަމާއިއެކު ގޭގައި ތިބެގެން އީދުގެ އުފާފާޅުކޮށް، އާއިލާ އާއި ރައްޓެހިންނަށް އީދު ހަދިޔާ ބަދަލުކުރުމުގެ ފުރުސަތު މޫލީ އިން ވަނީ ފަހިކޮށްދީފަ އެވެ. މި ހާއްސަ ޕްރޮމޯޝަންތަކުގެ ތެރެއިން އަޟްހާ އީދާ ގުޅުވައިގެން ކުރިއަށްދިޔަ މޫލީ ކާނިވަލްއަކީ ޑިޖިޓަލްކޮށް ރާއްޖޭގައި ބޭއްވުނު ތަފާތު ކާނިވަލްއެއްކަންވެސް ފާހަގަކޮށްލެވެ އެވެ.\nފުޅާވަމުން އަންނަ އީ-ކޮމާސް ޕްލެޓްފޯމް މޫލީ މެދުވެރިކޮށް ފުރިހަމަ ޑިޖިޓަލް ޝޮޕިން އެކްސްޕީރިއެންސެއް ކަސްޓަމަރުންނަށް ފޯރުކޮށްދިނުމުގެ ގޮތުން، އޮންލައިން ޕޭމަންޓް، އީޒީ ރިޓާންސް އަދި މުޅި ރާއްޖެ އަށް ހިލޭ ޑެލިވަރީގެ ހިދުމަތްވެސް މޫލީ އިން ފޯރުކޮށްދެ އެވެ.\nމި ޕްލެޓްފޯމްގެ ހާއްސަ އަނެއް ކަމަކީ، ކުދި ވިޔަފާރިތަކާއި އޮންލައިން ރީޓެއިލަރުންނަށް، ފަސޭހަކަމާއިއެކު ކުރިޔަށްވުރެ ގިނަ ކަސްޓަމަރުންނާއި މުއާމަލާތް ކުރުމުގެ ފުރުސަތު ފަހިވެ، ހިލޭ ވެއާހައުސް ހިދުމަތާއި ޑެލިވަރީ ހިދުމަތް ލިބުމެވެ. މި ހިދުމަތްތަކާއެކު، ރާއްޖޭގެ އެކި ހިސާބުތަކަށް ވިޔަފާރިތަކުން ޕްރޮޑަކްޓްތައް ފޯރުކޮށްދިނުމުގެ ފުރުސަތުވަނީ ފަހިވެފަ އެވެ.\nވިޔަފާރި އޮންލައިންކޮށް، އިތުރަށް ފުޅާކޮށް އަދި ގިނަ ކަސްޓަމަރުންނަށް ހިދުމަތްދޭން ބޭނުންވާ ކޮންމެ ފަރާތަކަށްވެސް މޫލީ އިން ވަނީ އެ ފުރުސަތު ހުޅުވާލާފަ އެވެ. އިތުރު ފަރާތްތަކުން މޫލީ އާއި ގުޅެމުންދާއިރު، މި ޕްލެޓްފޯމް އޮތީ ކުރިޔަށް ވުރެ ގިނަ ކަސްޓަމަރުންނަށް، ކުރިޔަށް ވުރެ ތަފާތު ގިނަ އުފެއްދުންތަކެއް ފޯރުކޮށްދިނުމަށް ތައްޔާރަށްކަމަށްވެސް އެ ޓީމުން ޔަގީންކަން އަރުވަ އެވެ.\nޚަބަރު, ރިޕޯޓު, ވިޔަފާރި\nއުރީދޫ, އުރީދޫ މޯލްޑިވްސް, މޫލީ


COVID-19: Jumla maruvi meehunge adhadhu 16000 ah vuren ithuru\nކޮވިޑް-19: ޖުމްލަ މަރުވި މީހުންގެ އަދަދު 16000 އަށްވުރެން އިތުރު\nމުޅި ދުނިޔެއިން ޕޮޒިޓިވްވި މީހުންގެ އަދަދު ވަނީ 383،811 އަރާފައި\nކ. މާލެ 24 މާރޗް 2020 | އަންގާރަ 08:32 4,279\nކޮވިޑް-19 - ރޮއިޓަރސް\nކޮވިޑް-19 ޖެހިގެން މިހާތަނަށް މަރުވި މީހުންގެ ޖުމްލަ އަދަދު 16566 އަށް އަރައިފިއެވެ. މި ވައިރަސް ޖެހިގެން ރަނގަޅުވި މީހުންގެ އަދަދު އުޅެނީ އެއްލައްކަ ފަސް ހާހަށްވުރެން މަތީގައެވެ.\nއެންމެ ފަހުގެ ތަފާސްހިސާބުތަކަށް ބަލާއިރު ކޮވިޑް-19 އަށް މުޅި ދުނިޔެއިން ޕޮޒިޓިވްވި މީހުންގެ އަދަދު ވަނީ 383،811 ގައެވެ. ހޯމަ ދުވަހުގެ އިރުއޮއްސުމާ ހަމައަށް ކޮވިޑަށް ޕޮޒިޓިވްވެފައިވަނީ 353،508 މީހުންނެވެ. އެހެންކަމުން 24 ގަޑިއިރު ނުވަނީސް މި ބައްޔަށް މުޅި ދުނިޔެއިން 30 ހާސް 300 މީހުންނަށްވުރެ ގިނަ މީހުން ވަނީ ޕޮޒިޓިވްވެފައެވެ.\nބަލީގައި މިހާތަނަށް މުޅި ޖުމްލަ 16566 އަށްވުރެން ގިނަ މީހުން މަރުވެފައިވާއިރު ހޯމަ ދުވަހުގެ އިރުއޮއްސުމާ ހަމައަށް 15،372 މީހުން ވަނީ މަރުވެފައެވެ. އެހެންކަމުން 24 ގަޑިއިރު ނުވަނީސް މި ބަލީގައި 1190 އަށް ވުރެ ގިނަ މީހުން މަރުވެފައިވެއެވެ. މިހާތަނަށް މި ބަލިން 105220 މީހުން ރަނގަޅުވެފައިވާއިރު ހޯމަ ދުވަހުގެ އިރުއޮއްސުމާ ހަމައަށް 103،089 މީހުން ވަނީ ބަލިން ރަނގަޅުވެފައެވެ. އެހެންކަމުން 24 ގަޑިއިރު ނުވަނީސް 2100 އަށްވުރެން ގިނަ މީހުން ވަނީ ބަލިން ރަނގަޅުވެފައެވެ.\nބަލި ޖެހުނު މީހުން އެންމެ ގިނައީ އަދިވެސް ޗައިނާގައެވެ. އެއީ 81172 މީހުންނެވެ. މިހާތަނަށް ޗައިނާ އިން މި ބަލީގައި 3276 އަށްވުރެން ގިނަ މީހުން މަރުވެފައިވެއެވެ. އަދި 73161 މީހުން ވަނީ ބަލީގައި މިހާތަނަށް ރަނގަޅުވެފައެވެ.\nދެވަނަ އަށް މި ބަލި އެންމެ ގިނައިން ޖެހުނު ކަމަށް ރިޕޯޓްކޮށްފައިވަނީ އިޓަލީއިންނެވެ. އެއީ 63926 މީހުންނަށްވުރެން ގިނައިންނެވެ. މި ބަލީގައި އެ ޤައުމުން 6،075 އަށްވުރެން ގިނަ މީހުން މިހާތަނަށް މަރުވެފައިވާއިރު ބަލި ޖެހިގެން 7430 މީހުންނަށްވުރެން ގިނަ މީހުން ވަނީ ރަނގަޅުވެފައެވެ.\nތިންވަނައަށް އެންމެ ގިނައިން މި ބަލި ޖެހުނު ކަމަށް އެމެރިކާ އިން ރިޕޯޓްކޮށްފައިވާއިރު އެއީ 46360 އަށްވުރެން ގިނަ މީހުންނެވެ. އެ ޤައުމުގައި މި ބަލި ޖެހިގެން މިހާތަނަށް 585 މީހުން މަރުވެފައިވާއިރު ބަލީގައި ރަނގަޅުވި މީހުންގެ ނިސްބަތް ދަށް ކަމަށް ފާހަގަކުރެވެއެވެ. އެގޮތުން ބަލީގައި މިހާތަނަށް ރަނގަޅު ވެފައިވަނީ 314 މީހުންނެވެ.\nސްޕެއިންގައި 35136 މީހަކަށް ބަލިޖެހިފައިވާއިރު ބަލީގައި މަރުވެފައިވަނީ 2311 މީހުންނެވެ. އަދި ބަލިން ރަނގަޅުވެފައިވަނީ 3،355 މީހުންނެވެ.


ބައްޕައަށް ކަމޭ ނުހިތި ދުންޔާ އެންދެރިމާގެއިން ބޭރަށް؟؟\nކ. މާލެ | 8 ޖެނުއަރީ 2017 | އާދީއްތަ 01:48 | 13,294\nދުންޔާ މައުމޫން: ސަރުކާރުން ނިކުމެ ވަޑައިގެން އަލުން ސަރުކާރާ ގުޅިވަޑައިގަތުމާ ރައީސް މައުމޫން ދެކޮޅު - ގޫގުލް\nމައިން ބަފައިން ދަރިންނަށް ލޯބި ދީގެން ބޮޑު ކުރަނީ އުއްމީދުތަކަކާއެކުގައެވެ. އުފާވާނެހާ ގޮތަކަށް ލޮއްސާ ކަމުދާނެހާ އެއްޗެއް ހޯދަދީ ލިބުނުހާ ވަރަކުން އެވެރިން އުފަލުން ބަލާ ބޮޑުކުރަނީ އެދަރިންގެ ފަރާތުން އެލޯބިވެސް ލިބުމުގެ އުއްމީދުގައެވެ. އެދަރިންގެ އަޅާ ލުމާއި ލޯބި އަދި ކަމޭ ހިތުން އިންތިހާއަށް ބޭނުންވާތީއެވެ. އަމުދުން މުސްކުޅިވެ ގައިބާރު ދެރަވެ އެދަރިންގެ އެހީތެރިކަމަށް ބޭނުންޖެހޭ ވަގުތު ބޮޑާ ހޭކުމެއް ދެކޮޅު ހެދުމެއް ނެތި އެކަން ކޮށްދޭނެ ކަމުގެ އުއްމީދުގައެވެ.\nރާއްޖޭގެ ތާރީޚަށް ބަލާލާއިރު އެފަދަ އަރާމަކާއި އުފާވެރިކަމެއްގައި އުޅޭނެ ނުވަތަ ގެންގުޅެފައިވާނެ އެއްބަޔަކީ ދިގު 30 އަހަރު ވެރިކަން ކުރެއްވި ރައީސް މައުމޫނުގެ ބޭފުޅުންނެވެ. އެބޭފުޅުން މިދުނިޔެއަށް ނޭވާލީ މުއްސަނދިކަމާއި ޖާހާއި ވެރިކަމުގެ ސެހެންޝާހާއި ބޭފުޅިޒަމްގެ ތެރެއިން އެތެރެކޮއިލު ތެރެއަށެވެ. މަދު އެއްޗެއް ދަތިވާނެ ކަމެއް، ނުލިބޭނެ ލޯތްބެއް އެކުދިންނަކަށް ނޯންނާނެކަން މި ދިވެހި ރާއްޖެއަށް ނޭވާލި ކޮންމެ މީހަށްވެސް އެނގޭނެއެވެ.\nއަވިކޮޅެއްގައި ނުޖެހި މޫދުގައި އުޅެވޭނެ ފަދަ ފަތާ ފެންގަނޑު ގޯތީގެ ހަތަރު ފާރު ތެރޭގައެވެ. ބޭނުންވިއްޔާ ބޭނުންވިހާ ކަމަކަށް އަތްގާތްކޮށްލަދޭން ވަރުންވަރުން ބާންދީންނެވެ. އެއިރަކު އަރާނެ ކާރެކެވެ. ހަށިފާރަވެރިން މުޅި މީހާ ނުފެންނަ ވަރުގައެވެ. ކާނެ އެއްޗެއް ކަނޑައެޅުން ހަމަ ހިތަށް އެރުމެވެ. ސިންގަޕޫރުން ހޫނުކޮށް ހުއްޓާވެސް ގެނެސް ގޭގެ ސުފުރާ މަތީގައެވެ. އެކުއުޅޭނެ ކުދިންނާއެކު އަބަދު ހިތްއުފާ ކުރާން ބޭނުންވިއަސް އާރަށް އެއޮންނަނީ ރިސޯޓެއްގެ ގޮތުގައި ހިތަކަށެވެ. ދާނެ އިރަކު ދާން ބޭރު ދަތުރު ބޭނުންވި ވަރަކަށެވެ. އަޅާނެ ގަހަނާއެއް ލާނެ ހެދުމެއް ޖަހާނެ ފުށެއް ނުލިބިގެން ޝަކުވާ ކުރާކަށް އެކުދިންނަކަށް ނުޖެހޭނެއެވެ. ކުލާހުގައި ޖެހިގެން އިނަ ކުއްޖާ ދަމާފާނެ ކުސަޔަކުން ކޮށްލަފާނެ ޖެއްސުމަކަށް އަލައެއް ލާން ޖެހޭނެ ހާލަތެއް އެކުދިންނަކަށް ނޯންނާނެ. ކިޔަވާނެ ކަރައަކުން ކިޔަވާން ނަގާނެހާ ފާހެއް ނަގާން ފުރުސަތު އޮތީ ފައްސިޔައިގައެވެ. ފުރާވަރަށް އެޅި އަމަލީ މައިދާނަށް ނިކުންނަންވީ ވަގުތު ފޫހިފިލުވާލާ ހިތްހަމަޖައްސާލަން ކަމަށްވިއަސް ވަޒީފާ އޮތީ ހަނާއަޅާލާ ދިމާލެއްގައެވެ.\nކުރުކޮށް ފޮނިކޮށް ބުނަންޏާ ރައީސް މައުމޫނުގެ ބޭފުޅުންނަކީ ފެންނަ ފެނުމަށް ބަލާއިރު އަދި ދުނިޔެވީ ޙަޤީގަތްތަކަށް ބަލާއިރު މިޤައުމުގައި އެންމެ އިއްޒަތުގައި އުޅުއްވި އަދި އިއްޒަތުގައި ގެންގުޅުއްވި ބޭފުޅުންނެވެ. ވެރިކަމުގެ ބާރާއި އާރުގެ ތެރެއިން ލިބެމުންދިޔަ ވަސީލަތްތަކުގެ ތެރެއިން އެކަންކަން ވިކަމުގައި ވިއަސް އެކަންކަމުގެ ސިއްރަކީ ބައްޕާފުޅު ރައީސް މައުމޫނެވެ. އެމަނިކުފާނު ރާއްޖޭގެ ވެރިކަމުގައި ހުންނެވުމާއި އެކަމާހުރެ ރައްޔިތުންކުރި ޤަދަރެވެ.\nއެހެންނަމަވެސް ދުނިޔެ ހިނގަނީ އެދުނިޔެ ހެއްދެވި ޚާލިޤ ވަންތަ ﷲ އެންގެވި ގޮތަށެވެ. އެދުނިޔޭގައި ފެންނާނެ މަންޒަރުތަކާއި ކުލަތައް އޭގައި ހިމެނިގެންނެވެ. ރައީސް މައުމޫނަށްވެސް އެ ހިއްސާ ކުރައްވަން އެ ޖެހިވަޑައިގެންނެވީ ހަމަ އެ ޙަޤީގަތެވެ. ހެޔޮކަމަކަށް ތެޔޮހަން ލިބޭކަމާއި ބަސްނާހާ ދަރިން ވެސް އުޅޭ ކަމެވެ. ކަމެއް ވާންވީމާ ހަމަ ހިނދުކޮޅެއްވެސް ނުނަގާ ކަމެވެ. ލަހެއް ފަހެއް ނުވާ ކަމެވެ.\nއެކަމަކުވެސް ދުންޔާއެވެ. ތިޔަ ހެއްދެވީ ކިހިނެތްތޯއެވެ. ކަމަނާގެ ބައްޕާފުޅަށް ތިޔަހެން ހައްދަވަން ހަމަ ހެޔޮވާނެތޯއެވެ. ކިތައްމެ ތާއީދެއް އޮވެގެން އެހާ ދުވަހު ވެރިކަން ކުރެއްވި ނަމަވެސް ކޮއްކޯފުޅުގެ ސަބަބުން އެވަނީ ގާތުގައި ގެންގުޅުނު މީހުން ފަސްބައިން ދޫކޮށް ދުރަށް ޖެހިފައެވެ. ހައިބަތުގައި ބޭއްވި ހަފްލާތަކާއި ޖަލްސާތައް 8 ފޫޓް 12 ފޫޓްގެ ކޮޓަރި ގަނޑެއްގައި ނޫނީ ބޭއްވޭކަށް ނެތެވެ. ވަށައިގެން ގެންގުޅުއްވި ސެކިއުރިޓީ އެވަނީ ކުޑަވެފައެވެ. މުސްކުޅިވި ދުވަހު އިނާޔަތް އުނިވެ ޖަލުގެ ތޭރިތަކުގެ ފަހަތަށް ވަޑައިގަންނަވަން ޖެހިދާނެ ކަމުގެ ބިރު އެވަނީ އިންތިހާއަށެވެ. އަތްޖަސަވާ ގުދުވެ ގުދުވެފައި ސަލާން ކުރި މީހުން މިއަދު ހުޝާމިދުކޮށް ހިތްވަރު ދޭކަށް ގާތަކު ނެތެވެ. ކުރިންރަށްރަށަށް އަރާ ވަޑައިގަންނަވާއިރު އެއޮތް ރަތްދޫލަ އަޅާލާނެ ރައްޔިތަކު މިއަދަކު ނޫޅެއެވެ. ބޭނުންވި އިރަކު ބޭނުންވި ގޮތަކަށް ރެކޯޑްކޮށްގެން ކުރިން މެސެޖް ފޯރުކޮށްދެވުނަސް ކުރަމުންދާ ގޯނާއާ ޖައްސަމުންދާ ހާލަތު ކިޔާލަދޭން އަރުއްވާނެ ޓީވީގަނޑެއް ރޭޑިއޯ ގަނޑެއް އަމުދަކުން ނެތެވެ.\nމިހުރިހާ ކަމެއް ވެސް އެހެންވާން އެޖެހުނީ ދަރިންނަށް ޓަކައެވެ. ތިޔަ ކުދިންނަށް ރަނގަޅުގޮތް ހޯދައިދޭން އަދިވެސް އުޅުއްވާ އުޅުއްވުމުންނެވެ. ތިޔަ ކުދިންނަކީ ބަސްވިކޭ އަދި ސިޔާސީ ގޮތުން ފުންނާބު އުސް ގޮނޑިތަކުގައި ބައިތިއްބަން އުޅުއްވާ އުޅުއްވުމުނެވެ.\nކަމަނާއެވެ. ބައްޕާފުޅު އެވަނީ ބަލިކަށިވެފައެވެ. ހަމައެކަނި އުމުރުން ދުވަސްވީތީ މުސްކުޅި ބައްޔެއް ނޫނެވެ. އެހާދުވަހު އުޅުއްވި ގޮތް ނޫން އެހެން ގޮތަކަށް އުޅުއްވަން ޖެހިވަޑައިގަންނަވަން ޖެހުމުންނެވެ. ދުވަހަކުވެސް ހިތަށް ވެސް އަރާވަޑައި ނުގަންނަވާވަރުގެ ވިސްނުންތައް ވިސްނަވަން ޖެހިވަޑައިގެންނެވުމުންނެވެ. ފިކުރުފުޅު ބޮޑުވެ ގޮތް ހުސްވުމުންނެވެ. ގެނެސް ބޮޑު މަޤާމަކަށް ދީ އިއްޒަތްތެރި ގޮނޑިތަކަށްލީ މީހުންކޮޅު ފަތްފަޅާ އުދުއްސައިގަތްއިރު ބޮލަށް ފަސް ވެސް ފުރީތީއެވެ.\nކަމަނާއެވެ. ތިޔެހެން ހައްދަވަން ހެޔޮ ވާނީ ކިހިނެއް ހެއްޔެވެ. ތިޔަ ހާލު ޖައްސަވަން ތިޔަ ކެރިވަޑައިގަތީ ހަމަ އެބައްޕާފުޅާ މެދު އެއްވެސް ރަހުމެއް ކުލުނެއް ހަމަ ނެތީހެއްޔެވެ. ކިޔަވައިދިން އެއްޗެއް ކުރެއްވި ހޭހަމެއްގެ އަސަރު ކޭތިލާފައި ވެސް ނެތީހެއްޔެވެ. އެބައްޕާފުޅާދެކޮޅަށް އެބައްޕާފުޅުގެ އަމިއްލައަށް ގޮތް ނިންމަވަން ކަމަނާފާނަށް ހިތްވަރު ލިބުނީތީ ހަމަ ހައިރާންވެ އަންތަރީސް ވެއްޖެއެވެ. ނޫނޭވާ ތިޔައީވާ ކެތްގަދަ ބޭކަނަބަލެކެވެ.\nކޮންމެއަކަސް ރައީސް މައުމޫނުގެ ޙާލަތާ މެދު ހަމަ އިންތިހާއަށް އަސަރު ކުރެއެވެ. މުސްކުޅިވެ ގައިބާރު ދެރަވި ދުވަހު އެޖެހިވަޑައިގެންނެވި ކަންކަމާ މެދު ހަމްދަރުދީވަމެވެ. ރައީސް މައުމޫނެވެ. ބަސްނާހާ ކުދިންނާ މެދު އަޅައެއް ލައިގޭން ކުރާނެ ފައިދާއެއް ނެތެވެ. ލިބުނިއްޔާ ލިބެނީ ގެއްލުމެކެވެ. ގާތުގައި ބައިތިއްބައިގެން ލިބެނީ އިތުރު ކެއްސެކެވެ. މިއީ ދުނިޔެ ހިނގާ އުސޫލުން މަނިކުފާނަށް ބުނެލާ ހަމަ ހަމްދަރުދީގެ ހެޔޮ ބަހެކެވެ.


ނަމާދު ކުރަނިކޮށް ވީޑިއޯކޮށް ދީނަށް ހަޖޫޖެހި މީހާގެ މައްސަލަދަނީ ބަލަމުން! – Dhen.mv\nނަމާދު ކުރަނިކޮށް ވީޑިއޯކޮށް ދީނަށް ހަޖޫޖެހި މީހާގެ މައްސަލަދަނީ ބަލަމުން!\nJune 22, 2020 - 3:08 pm\nމޯލްޑިވްސް ވޯޓަރ އެންޑް ސެވަރޭޖް ކޮމްޕެނީ (އެމްޑަބްލިޔުއެސްސީ) ގެ މުވައްޒިފަކު ނަމާދު ކުރަނިކޮށް ވީޑިއޯކޮށް އެމީހާއަށް އުނދަގޫ ކުރި މައްސަލަ ބަލަމުންދާ ކަމަށް އެކުންފުނީގެ މެނޭޖިން ޑިރެކްޓަރ ހަސަން ޝާހު ވިދާޅުވެއްޖެއެވެ.\nމިހާރު މީސް މީޑިއާގައި ވެސް ހަލުވިކަމާއެކު ދައުރުވަމުންދާ އެވީޑިއޯ އިން ފެންނަނީ، އެމްޑަބްލިޔުއެސްސީ ގެ މުވައްޒިފަކު ނަމާދަށް ހުއްޓާ ވީޑިއޯ ކުރަމުން އޭނާއަށް އުނދަގޫވާވަރަށް މީހަކު ވާހަކަ ދައްކާ މަންޒަރެވެ. އޭގައި އެމީހާ ދީނަށް ހަޖޫ ޖަހާފައި ބަސްތައް ބުނަމުންދާ އަޑުވެސް އިވެއެވެ. އަދި އޭނާގެ ދުއްތުރާތަކުގެ ސަބަބުން ނަމާދު ކުރަން ހުންނަ މީހާ ނަމާދު ކުރުން ހުއްޓާލައެވެ.\nއެމީހާގެ މިޢަމަލު ކުށްވެރި ކުރަމުން އެމްޑީ ޝާހު ރާއްޖެޓީވީ އަށް މައުލޫމާތު ދެމުން ވިދާޅުވީ ސަމާސާއަކަށް ވިޔަސް މީހަކު ނަމާދު ކުރަނިކޮށް އެމީހަކަށް ޖެއްސުންކޮށް ވީޑިއޯ ހެދުމަކީ އެއްވެސް ހާލެއްގައި ބަލައިގަންނާނެ ކަމެއް ނޫން ކަމަށާއި އެކަން ހަރުކަށި އިބާރާތުން ކުށްވެރި ކުރާކަމަށެވެ.\nއެމްޑަބްލިޔުއެސްސީ ގެ ހިއުމަން ރިސޯސަސް ޑިޕާޓްމަންޓުން އެކަން މިހާރު ބަލަމުންދާ ކަމަށް ވެސް ޝާހު ވިދާޅުވެފައިވެއެވެ.


vnews - 50 aharugai kulhun huhtaalan gasthu kuraa kamah Buffon bunefi\n50 އަހަރުގައި ކުޅުން ހުއްޓާލަން ގަސްތުކުރާކަމަށް ބުފޮން ބުނެފި\nއުމުރުން 50 އަހަރުގައި ފުޓުބޯޅަ ކުޅުން ހުއްޓާލަން ގަސްތުކުރާކަމަށް ޕެރިސް ސެއިންޓް ޖާމަން (ޕީއެސްޖީ) އަށް ކުޅެމުން އަންނަ އިޓަލީގެ ކީޕަރު ޖިއަންލުއީޖީ ބުފޮން ބުނެފިއެވެ.\nނޫސްވެރިންނަށް މައުލޫމާތު ދެމުން އުމުރުން 40 އަހަރުގެ ބުފޮން ބުނީ ކުރިޔަށް އޮތް ހަ މަސް ތެރޭގައި ނުވަތަ އަހަރެއް ތެރޭގައި ނުވަތަ 10 އަހަރު އަހަރު ފަހުން ކުޅުން ހުއްޓާލާނެ ކަމަށާއި، އެހެންނަމަވެސް އަދިވެސް ގޮތެއް ނުނިންމާ ކަމަށެވެ.\nބުފޮން ބުނީ އުމުރުން 32 އަހަރުގައި ބޭނުންވީ 35 އަހަރުގައި ކުޅުން ހުއްޓާލަން ކަމަށާއި، 38 އަހަރުގައި ބޭނުންވީ 40 އަހަރުގައި ހުއްޓާލަން ކަމަށެވެ. އެހެންނަމަވެސް އޭނާ ބުނީ އެކަން އެގޮތަށް ނުހިގި ކަމަށެވެ.\nޕާމާ އިން 1995 ވަނަ އަހަރު ކެރިޔަރު ފެށި ބުފޮން ޔުވަންޓަސް އަށް ވެސް ކުޅެފައިވާއިރު، އެ ކްލަބަށް ބަދަލުވީ 2001 ވަނަ އަހަރު ރެކޯޑު އަގަކަށެވެ. އޭނާ އެ ކްލަބުގައި 17 އަހަރު ހޭދަކުރުމަށްފަހު ޕީއެސްޖީ އަށް ބަދަލުވީ އެއް އަހަރު ދުވަހުގެ އެއްބަސްވުމެއްގެ ދަށުންނެވެ.\nޔުވަންޓަސްއާއެކު ނުވަ ފަހަރު ލީގު ކާމިޔާބުކޮށްފައިވާ ބުފޮން ވަނީ ގައުމީ ޓީމާއެކު 2006 ވަނަ އަހަރު ވޯލްޑް ކަޕްވެސް ކާމިޔާބުކޮށްފައެވެ. ގައުމީ ޓީމުން ބުފޮން ރިޓަޔާވެފައިވާއިރު، އޭނާ ވަނީ އިޓަލީ ގައުމީ ޓީމަށް 176 މެޗު ކުޅެފައެވެ.


Film industry dhookohlumaaeku Sana ge Instagram feed dhove saafukohfi – Iru\nިފިލްމު އިންޑަސްޓްރީ ދޫކޮށްލުމާއެކު ސަނާގެ އިންސްޓަގްރާމް ފީޑު ދޮވެ ސާފުކޮށްފި\nއިންޑިއާގެ މަޝްހޫރު މޮޑެލް/އެކްޓްރެސް ސަނާ ޚާން ފިލްމީ ދާއިރާއާ ދުރުވާން ނިންމިކަން އިއްޔެ އިޢުލާނުކުރުމަށްފަހު، އޭނާގެ އިންސްޓަގްރާމް ފީޑު “ދޮވެ ސާފުކޮށްފި” އެވެ.\nA post shared by Sana Khan (@sanakhaan21) on May 5, 2020 at 5:10pm PDT\nއިސްލާމް ދީނަށްޓަކައި ފިލްމީ ދާއިރާއާއި މަޝްހޫރުކަން ދޫކޮށްލަން ނިންމި ސަނާ، 33، ވަނީ އޭނާގެ އިންސްޓަގްރާމްގައި ކުރިން ހުރި މުނިފޫހިފިލުވުމުގެ ދާއިރާއާ ގުޅޭ ފޮޓޯތައް ޑިލީޓުކޮށްފައެވެ. އަދި ނިވާކަންކުޑަ ހެދުން ލައިގެން ނަގާފައިވާ ހުރިހާ ފޮޓޯއެއް ޑިލީޓުކޮށްފައިވާއިރު، މިހާރު ސަނާގެ އިންސްޓަގްރާމުން ގިނައިން ފެންނަން ހުރީ އޭނާ ބުރުގާ އަޅައިގެން ހުރި ފޮޓޯތަކާއި، އިސްލާމް ދީނާ ގުޅޭ އެކިއެކި ލިޔުންތަކުގެ ފޮޓޯއެވެ.\n“ބިގް ބޮސް 6” ގައި ބައިވެރިވެގެން ބޮޑު މަޝްހޫރުކަމެއް ހޯދި ސަނާ އިއްޔެ ކުރި ޕޯސްޓުގައި ބުނީ އޭނާ ބޭނުންވަނީ ހަޔާތުގެ ބާކީ އޮތް ދުވަސްތައް ހެޔޮގޮތުގައި ހޭދަކުރުމަށް ކަމަށެވެ. އަދި މީގެ ފަހުން މުނިފޫހިފިލުވުމުގެ ކަންކަމަށް އޭނާއަށް ދައުވަތު ނުދިނުމަށްވެސް ބުނެފައިވެއެވެ. ސަނާގެ މި ނިންމުމަށް މުނިފޫހިފިލުވުމުގެ ދާއިރާގެ ބައެއް ތަރިން ވެސް ވަނީ މަރުހަބާ ކިޔައިފައެވެ. އޭގެތެރޭގައި ޓީވީ ތަރިން ކަމަށްވާ ރަޝްމީ ދެސާއީ، އަރްޖުން ބިޖްލާނީ، އޭޖާޒް ޚާން އަދި ދިވްޔާ އަގަރްވާލް ހިމެނެއެވެ. މި އެންމެން ވެސް ފާހަގަކުރީ ސަނާ އަކީ އަބަދުވެސް ވަރަށް ހިތް ސާފު މީހެއް ކަމާއި، ކުރިއަށް އޮތް ތާނގައި ވެސް އުފަލުގައި އުޅުމަށް އެދޭ ކަމަށެވެ.\nމީގެ އިތުރުން އެންމެ ފާހަގަކޮށްލެވެނީ، މަޝްހޫރު ދީނީ އިލްމުވެރިޔާ މުފްތީ މެންކް ސަނާގެ ޕޯސްޓަށް ކޮމެންޓު ކޮށްފައިވާ ކަމެވެ. އެގޮތުން މުފްތީ ވަނީ ސަނާއަށް ހެޔޮދުޢާ ކޮށް، އުފާވެރި ކާމިޔާބު ދިރިއުޅުމަކަށް އެދިފައެވެ.


Alifan control nuvi nama bodu kaarisaa aka badhaluves: Raees\nއަލިފާން ރޯވި ސަރަހައްދަށް ރައީސް ވަޑައިގެންނެވުން: ރައީސް ވިދާޅުވީ އަލިފާން ކޮންޓްރޯލް ނުކުރެވުނު ނަމަ ބޮޑު ކާރިސާއަކަށް ބަދަލުވީ ކަމަށް -- އަވަސް ފޮޓޯ: މޫސާ ރަޝީދު\nމާލޭގެ ސިނާއީ ސަރަހައްދުގައި މިއަދު ހިނގައިދިޔަ އަލިފާނުގެ ނުރައްކާތެރި ހާދިސާ ކޮންޓްރޯލް ނުކުރެވުނު ނަމަ އެ އަލިފާން ބޮޑު "ކާރިސާ" ބަދަލުވީސް ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ވިދާޅުވެއްޖެ އެވެ.\nއެ މަނިކުފާނު ވަނީ ރޯވި އަލިފާން ރޯވި ސަރަހައްދަށް ވަޑައިގެން މައުލޫމާތު ސާފު ކުރައްވާ އަލިފާން ކޮންޓްރޯލް ކުރަން ސިފައިން ކުރި މަސައްކަތަށް ތައުރީފު ކުރައްވާފަ އެވެ.\nއަލިފާން ނިންވާލަން މަސައްކަތްކުރި ސިފައިންނާ އަދި ފުލުހުންނާ ވާހަކަފުޅު ދައްކަވަމުން ރަައީސް ވިދާޅުވީ މިއަދުގެ އެ އަލިފާނުގެ ހާދިސާ ހިނގާފައިވަނީ ނުރައްކާތެރި ހާދިސާތައް ހިނގުމުގެ ފުުރުސަތު ބޮޑު ސަރަހައްދެއްގައި ކަމަށެވެ. އެމަނިކުފާނު އަދި ވިދާޅުވީ ރޯވި އަލިފާންގަނޑު ކޮންޓްރޯލް ކުރަން ސިފައިންނާއި ފުލުހުން ކޮށްފައިވަނީ ތައުރީފު ހައްގު މަސައްކަތެއް ކަމަށެވެ. އެ މަސައްކަތް އެގޮތަށް ނުުކުރެވުނަމަ އަލިފާނުގެ ބޮޑު "ކާރިސާ" އަކަށް ހާދިސާ ބަދަލުވީ ކަމަށެވެ. -- މިއަދު އަލިފާން ކޮންޓްރޯލް ކުރަަން ނެގީ ގާތްގަނޑަކަށް ދޮޅު ގަޑި އިރެވެ.\n"ތިބޭފުޅުން ތިޔަ ކޮށް ދެއްވީ ވަރަށް ބޮޑު ކަމެއް." އަލިފާން ނިއްވުމުގައި ހަރަކާތްތެރިވި ފަރާތްތަކަށް ތައުރީފު ކުރައްވާ ރައީސް ވިދާޅުވި އެވެ.\nއަލިފާން ނިއްވަން ސިފައިން ހަރަކާތްތެރިވަނީ | އަވަސް ފޮޓޯ: މޫސާ ރަޝީދު\nރައީސް ވިދާޅުވީ ނުރައްކާތެރި މިފަދަ ހާދިސާތައް ކުރިމަތިވިޔަ ނުދިނުމަށް އަޅަންޖެހޭ ފިޔަވަޅުތައް އެޅުމުގެ މަސައްކަތް ސަރުކާރުން ފަށާފައިވާ ކަމަށެވެ. އަދި އެކަމުގައި ސަރުކާރަށް ރައްޔިތުންގެ ފުރިހަމަ އެއްބާރުލުން ދިނުމަށް ވެސް ރައީސް އެދިވަޑައިގެންނެވި އެވެ.\nއަލިފާން ރޯވި ސަރަހައްދަށް ރައީސް ވަޑައިގަތުމުން ސިފައިންގެ އޮފިސަރުންނާއި ޑިފެންސް މިނިސްޓަރު މާރިއާ އަހުމަދު ދީދީ ވަނީ އަލިފާނުގެ އެ ހާދިސާއާ ގުޅޭ މައުލޫމާތު ރައީސާ ހިއްސާ ކުރައްވާފަ އެވެ. އޭގެ ފަހުން ރައީސް ސޯލިހު ވަނީ އަލިފާނުގެ ހާދިސާގައި ފިހުނު މީހުންގެ ހާލު ބައްލަވާލެއްވުމަށް އައިޖީއެމްއެޗަށް ވެސް ވަޑައިގެންފައެވެ.\nމިއަދު މި ބޮޑު ހާދިސާ ހިނގި އިރު މި މަހުގެ 20 ވަނަ ދުވަހު ހެންވޭރު، އަބަދަށްފެހި މަގުގައި ވަނީ ފަހުގެ ތާރީހެއްގައި ހިނގައިދިޔަ އެންމެ ބޮޑު އަލިފާނުގެ ހާދިސާ ހިނގައި މީހަކު މަރުގެ 700 މީހުން ހާލުގައި ޖެހުނެވެ.\nއަލިފާން ރައީސް އިބްރާހިމް މުހައްމަދު ސޯލިހު މޯލްޑިވްސް ޕޮލިސް ސާވިސް + އެމްއެންޑީއެފް މާރިޔާ އަހުމަދު ދީދީ ހަތެއް ޓީ ޖެޓީގެ އަލިފާން


Office thalhaali hadhisaa ah filmeh hadhaanan: Kangana | Mihaaru\nއޮފީސް ތަޅާލި ހާދިސާ އަށް ފިލްމެއް ހަދާނަން: ކަންގަނާ ރަނާވަތު\n11 ސެޕްޓެމްބަރ 2020 - 06:223comments\nމުމްބާއީގައި ހުރި ކަންގަނާ ރަނާވަތުގެ އޮފީސް އިމާރާތުގައި ގަވައިދާ ހިލާފަށް އިމާރާތްކޮށްފައިވާ ބައިތަކެއް ހުރި ކަމަށް ބުނެ ބްރިހަމްމުމްބާއީ މުނިސިޕަލް ކޯޕަރޭޝަން (ބީއެމްސީ) އިން ބުދަ ދުވަހު އެތަން ތަޅާލި ހާދިސާ އަށް ފިލްމެއް ހަދާނެ ކަމަށް ބުނެ މަހާރަޝްތުރާ ސްޓޭޓްގެ ޗީފް މިނިސްޓަރު އުދަވް ތާކްރީ އަށް ކަންގަނާ ބަހުގެ ހަމަލާތަކެއް ފޮނުވައިފި އެވެ.\nކަންގަނާގެ އޮފީހުގެ ބައެއް ތަޅާލާފައި މި ވަނީ މުމްބާއީގެ ރައްކާތެރިކަމާ ދޭތެރޭ ކަންގަނާ ސުވާލު އުފައްދައި ކުރި ޓްވީޓްތަކެއްގެ މައްސަލަ ހޫނުވެ، ތާކްރީ ނިސްބަތްވާ ޕާޓީ ޝިވް ސެނާ އާއި ކަންގަނާ އަބަދު ވެސް ތާއިދުކުރާ ބީޖޭޕީގެ މެދުގައި ކޯޅުންތަކެއް އުފެދިފައި ވަނިކޮށެވެ. ކަންގަނާ ވަނީ މުމްބާއީ އަކީ މިހާރު ޕާކިސްތާނުގެ ބާރުގެ ދަށުގައ އޮންނަ އުޅޭ ކަޝްމީރުގެ ސަރަހައްދުހާ ނުރައްކާތެރި ތަނެއް ކަމަށް ބުނެ، މުމްބާއީގެ ފުލުހުންނަކީ ވެސް މިހާރު އިތުބާރުކުރެވޭ ބައެއް ނޫން ކަމަށް ބުނެފަ އެވެ.\nމި ވާހަކަތަކާ ގުޅިގެން ޝިވް ސޭނާގެ ވެރިންނާއި ސަޕޯޓަރުން ދަނީ ކަންގަނާއާ ދެކޮޅަށް އަޑު އުފުލަމުންނެވެ. އަދި މުމްބާއީ ރައްކާތެރި ތަނެއް ނޫން ކަމަށް ގަބޫލުކުރެވޭ ނަމަ އެ ސިޓީ ދޫކޮށް ދާން ވެސް ކަންގަނާ އަށް ގޮވާލާފައިވެ އެވެ. މިކަންތައްގަނޑު ހިނގީ ކަންގަނާ އާއިލާގެ މީހުންނާ އެކު އޭނާގެ އުފަން ސްޓޭޓް ހިމާޗަލް ޕަރްދޭޝްގެ މަނާލީގައި ހުއްޓަ އެވެ.\nވަރުގަދަ ސެކިއުރިޓީއާ އެކު ކަންގަނާ ބުދަ ދުވަހު މުމްބާއީ އަށް އެނބުރި ދިޔަ އިރު ބީމއެމްސީން ވަނީ އޭނާގެ އޮފީސް އިމާރާތުން ބައިތަކެއް ތަޅައި ބިމާ ހަމަކޮށްފަ އެވެ. މި މަންޒަރު ފެންނަ ވީޑިއޯތައް ވެސް ޓްވިޓާގައި ހިއްސާކޮށް ކަންގަނާ ބުނީ މިފަދަ އަމަލުތަކަކީ ޑިމޮކްރަސީ މަރާލުން ކަމަށެވެ. އަދި އުދަވް އަށް ރައްދުކޮށް ކަންގަނާ އާންމުކުރި ވީޑިއޯ މެސެޖެއްގައި ބުނީ މިއަދު ތަޅައިލީ އޭނާގެ ގެ ކަމަށާއި ދެން އޮތީ އުދަވްގެ ބޮޑާކަމާއި ނުފޫޒު ހަމަބިމަށް ތިރިވުން ކަމަށެވެ.\nތަޅައިލި އޭނާގެ އޮފީހަކީ އަޅުކަންކުރާ ތަނަކަށް ދޭހާ ގަދަރާއި ލޯބި އޮތް ތަނަކަށްވެފައި، ޗީފް މިނިސްޓަރު އަޑީގައި ހުންނަވައިގެން އެކަން ކުރުމަކީ މަހާރަޝްތުރާ ސްޓޭޓް ސަރުކާރުގެ ގޮތެއްފޮތެއް ނެތުން ކަމަށް ކަންގަނާ ބުންޏެވެ. އަދި މިކަމުން އުދަވްގެ އަސްލު ސޫރަ ވެސް ހާމަވެއްޖެ ކަމަށް ކަންގަނާ ބުންޏެވެ.\nKangana Ranautah ge Mumbai ofeehuge baeh thanthan BMC inn thahaalaifi\nމެސެޖްގައި އޭނާ ބުނީ ދެން ފިލްމެއް ހަދާނީ ހަމައެކަނި ބާބްރީ މިސްކިތުގެ މައްސަލާގައި އަޔޯދިއާގައި އުފެދުނު ހާޖާނުގަނޑަށް އެކަނި ނޫން ކަމަށާއި އަމިއްލަ އޮފީސް ތަޅާލި ހާދިސާ އަށް ވެސް ފިލްމެއް ހަދާނެ ކަމަށެވެ. އޭރުން ފަހުގެ ޖީލުތަކަށް މިކަންކަމުން އިބުރަތެއް ލިބޭނެ ކަމަށް ބުންޏެވެ.\nBabri miskitha haadhisaa ah Kangana filmeh hadhanee\nއިތުރު ލިޔުންތައް ބޮލީވުޑް މުމްބާއީ ބޮލީވުޑް ފިލްމު


SunOnline: ''Maryam'' gai Majoo ge siyaasee role eh! Thafaathu vaane!\n"މަރްޔަމް"ގައި މަޖޫގެ ސިޔާސީ ރޯލެއް! ތަފާތުވާނެ!\nމުޙައްމަދު މުސްޠަފާ 20 Mar 2020, 14:03\nމ. މުލަކުގައި މިހާރު ޝޫޓް ކުރަމުން ގެންދާ ދިވެހި ފިލްމު "މަރްޔަމް"ގައި ފިލްމީ ތަރި މަރިޔަމް މަޖުދާ (މަޖޫ) ފެނިގެންދާނީ ސިޔާސީ ރޯލަކުން ކަމަށް ފިލްމުގެ ޓީމުން ހާމަކޮށްފި އެވެ.\nކެމެރާމަން ވިޝާން (ކަނޑި) ޑައިރެކްޓްކުރާ އެ ފިލްމާއި ބެހޭ ގޮތުން "ސަން" މަައުލޫމާތު ދެމުން ކަނޑި ބުނީ، މަޖޫގެ ތަފާތު އަދި ފެންވަރުގެ އެކްޓިން އެއް އެ ފިލްމުގައި ފެންނާނެ ކަމަށެވެ.\nމަޖޫ ވެސް ބުނަނީ، "މަރްޔަމް" އަކީ އޭނާގެ ފިލްމީ ކެރިޔަރުގައި ކުރާ ތަފާތު ބޮޑު ވަރުގަދަ މަސައްކަތެއް ކަމަށެވެ. އޭނާ މީގެ ކުރީގައި ފެނިގެންދިޔައީ ގިނައިން ލޯބީގެ ރޯލުތަކުންނެވެ.\n"އަސްލު މަޖޫ އަށް ވަރަށް މުހިއްމު ފިލްމެއް މީ، މަޖޫގެ ތަފާތު ކެރެކްޓާއެއް އަނެއްކާވެސް ބެލުންތެރިންނަށް މީގެން ފެންނާނީ" މަޖޫ ބުންޏެވެ.\nއޭނާ ބުނީ، އަދި ފިލްމުގައި ކުޅޭ ރޯލާ ބެހޭ ގޮތުން މާ ގިނަ ތަފްސީލް ހާމަ ކުރެވެން ނެތް ކަމަށާއި ބެލުންތެރިންނާއި ހަމަޔަށް "މަރްޔަމް" އަންނަ އިރު ބެލުންތެރިންނަށް މަޖޫގެ ތަފާތު ދައްކާލަން ކެތް މަދުވެފައި ހުރި ކަމަށެވެ. އަދި ކުރިޔަށް އޮތް ތަނުގައި ފިލްމުގައި އޭނާ ކުޅުނު ކެރެކްޓާގެ ޕޯސްޓަރުތައް ވެސް އަންނާނެ ކަމަށާއި ބެލުންތެރިންނަށް ކަމުދާނެ ކަމަށް އުންމީދު ކުރާ ކަމަށެވެ.\n"މަޖޫގެ ބެސްޓް އެބަ ދައްކަން މީގައި، ދެން ބެލުންތެރިންނަށް ކަމުދާނެ ކަމަށް މި ބަލަނީ، ތަފާތު ވާނެ މި ފިލްމުގައި އިންނަ އެކްޓިން. މިވަގުތަށް ބުނެވޭނީ މަޖޫ ފެންނާނީ ސިޔާސީ ވަރުގަދަ މީހެއްގެ ގޮތުގައޭ" މަޖޫ ބުންޏެވެ.\nމަޖޫ ވަނީ ޑާކްރެއިން އެންޓަޓެއިންމަންޓުން ގެނެސްދިން ގިނަ ފިލްމުތަކުގެ ލީޑު ރޯލު ކުޅެ ބެލުންތެރިންނަށް ހުނަރު ދައްކާލައިފަ އެވެ.\nކުޅަދާނަ ލިޔުންތެރިޔާ އަހުމަދު ޒަރީރުގެ ސްކްރީންޕްލޭ އަކަށް ތައްޔާރު ކުރާ އެ ފިލްމުގެ ވާހަކަ ބިނާ ކޮށްފައި ވަނީ ވެސް ސިޔާސީ މަޝްރަހުގައި ހިންގާ ކަންތައްތަކެއްގެ މައްޗަށެވެ. ކަނޑި ބުނަނީ އަންހެނުން ބާރުވެރި ކުރުމުގެ މުހިއްމު ކަން ވެސް ފިލްމުން ފެނިގެންދާނެ ކަމަށެވެ.\nފިލްމުގެ މަންޒަރުތައް ޝޫޓް ކުރުން ހަލުވިކަމާ އެކު ކުރިޔަށްދާއިރު ކާސްޓާއި ކްރޫ މާލެ އައިސް މާލޭގައި ވެސް ފިލްމުގެ މަންޒަރުތައް ނެގުމަށް ވަނީ ނިންމާފައެވެ.\n"މަރްޔަމް"ގައި މަޖޫގެ އިތުރުން ފެނިގެންދާނީ އަހުމަދު ސައީދު އާއި އަލީ އާޒިމްގެ އިތުރުން ނިޝާ (ނިޝް) ފަދަ ކުޅަދާނަ ފަންނާނުންނެވެ. އޭގެ އިތުރުން ހަސަން މަނިކު އާއި އަލީ ޝަޒްލީމް ފަދަ ހުނަރުވެރި އެކްޓަރުންގެ އެކްޓިން ފިލްމުން ފެންނާނެ ކަމަށް ކަނޑި ބުންޏެވެ.\nރިވަޑޭލްގެ ފަސް ވަނަ ސީޒަން ދައްކަން ފަށައިފި


Import aai Export ge aamdhanee4percent dhashah | Mihaaru\nމާލޭ ނޯތު ހާބަރު ސަރަހައްދުގައި މުދާ އުފުލަނީ--ފޮޓޯ:މިހާރު\nކަސްޓަމްސްގެ އެންމެ ފަހުގެ ތަފާސް ހިސާބުތަކުން ދައްކާ ގޮތުން މިއަހަރުގެ މާޗު މަހު 4.1 ބިލިއަން ރުފިޔާގެ މުދާ އިމްޕޯޓުކޮށްފައިވެ އެވެ. މިދިޔަ އަހަރުގެ މި މުއްދަތުގައި 4.5 ބިލިއަން ރުފިޔާގެ މުދާ އިމްޕޯޓުކޮށްފައިވެ އެވެ. މިއަހަރުގެ މާޗު މަހު އެކްސްޕޯޓުކޮށްފައިވަނީ 341 މިލިއަން ރުފިޔާގެ މުދަލެވެ. މިއީ އޭގެ ކުރީ އަހަރާ އަޅާބަލާ އިރު 95 މިލިއަން ރުފިޔާގެ އިތުރުވުމެކެވެ.\nކަސްޓަމްސްގެ ތަފާސް ހިސާބުތަކުން ދައްކާ ގޮތުން އެކްސްޕޯޓާއި އިމްޕޯޓުން ދައުލަތަށް މާޗު މަހު ލިބުނު އާމްދަނީ ވަނީ ހަތަރު ޕަސެންޓް ދަށަށް ގޮސްފަ އެވެ. މިއަހަރުގެ މާޗު މަހުގެ ނިޔަލަށް 267 މިލިއަން ރުފިޔާ ދައުލަތަށް ލިބުނު އިރު މިދިޔަ އަހަރުގެ މި މުއްދަތުގައި ލިބިފައިވަނީ 277 މިލިއަން ރުފިޔާ އެވެ.\nމިދިޔަ ފެބްރުއަރީ މަހު ވެސް އެކްސްޕޯޓާއި އިމްޕޯޓުން ލިބުނު އާމްދަނީ ވަނީ ދަށަށް ގޮސްފަ އެވެ. މިދިޔަ މަހު ފަސް ޕަސެންޓު ދަށަށް ދިޔަ އިރު ދައުލަތަށް ލިބުނީ 240 މިލިއަން ރުފިޔާ އެވެ.\nރާއްޖެއަށް އިމްޕޯޓުކުރި މުދަލުގެ ތެރެއިން 16 ޕަސެންޓުގެ މުދާ އެތެރެކޮށްފައިވަނީ ސިންގަޕޫރުންނެވެ. މީގެ އިތުރުން 15 ޕަސެންޓް ޔޫއޭއީން އިމްޕޯޓްކޮށްފައި ވާއިރު 12 ޕަސެންޓުގެ މުދާ އެތެރެކުރީ ޗައިނާއިންނެވެ. އިމްޕޯޓުކުރި މުދަލުގެ ނުވަ ޕަސެންޓް މުދާ އިންޑިއާ އިން އެތެރެކޮށްފައި ވާއިރު އަޔަލޭންޑުން ވެސް އެތެރެކޮށްފައިވަނީ ނުވަ ޕަސެންޓް މުދަލެވެ.\nއެންމެ ގިނަ މުދާ ރާއްޖެއިން އެކްސްޕޯޓްކޮށްފައިވަނީ ތައިލެންޑަށެވެ. އެއީ ބޭރުކުރި މުދަލުގެ 48 ޕަސެންޓެވެ. ރާއްޖެއިން އެކްސްޕޯޓު ކުރި މުދަލުގެ 10 ޕަސެންޓް ފޮނުވާފައި ވަނީ ޖަރުމަނަށެވެ. ފްރާންސަށް ވަނީ ނުވަ ޕަސެންޓްގެ މުދާ އެކްސްޕޯޓު ކޮށްފަ އެވެ. އެމެރިކާއަށް އަށް ޕަސެންޓުގެ މުދާ އެކްސްޕޯޓް ކުރި އެވެ. އަދި އިނގިރޭސިވިލާތަށް ހަ ޕަސެންޓް މުދާ ފޮނުވާފައިވެ އެވެ.\nކަސްޓަމްސް އިމްޕޯޓް/އެކްސްޕޯޓް އިމްޕޯޓް މުދާ ބެލެންސް އޮފް ޕޭމެންޓްސް\nވަޅުޖެހިފައިވާ އިޤްތިޞާދު ހަތުދަނާ ކުރެވޭނެ ގޮތްތައް: (1) ވެށިން ލިބެން ހުރި ވަސީލަތްތަކުން މުދާ އުފެެއްދުން (މިހާރަށްވުރެ ފުޅާ ދާއިރާައެއްގައި) (2) އިމްޕޯޓް ޑިއުޓީ/ ޓެރިފް ނެގުން


Switzerland athun Spain ah un'dhagoo molheh, German furathama molhu hoadhaifi - AO News\nސްވިޒަލެންޑް އަތުން ސްޕެއިނަށް އުނދަގޫ މޮޅެއް، ޖަރުމަނު ފުރަތަމަ މޮޅު ހޯދައިފި\nޔޫކްރޭން ކޮޅަށް ލަނޑުޖެހުމަށްފަހު ޖަރުމަނުގެ ކުޅުންތެރިން އުފާ ފާޅުކުރަނީ. --ފޮޓޯ: ޓުވިޓާ\nޔުއެފާ ނޭޝަންސް ލީގުގައި ރޭ ކުޅުނު މެޗުގައި ސްވިޒަލެންޑް އަތުން ސްޕެއިން އުނދަގުލުން މޮޅުވިއިރު، ޔޫކްރޭން ބަލިކޮށް ޖަރުމަނުން މި މުބާރާތުގައި ފުރަތަމަ މޮޅު ހޯދައިފިއެވެ.\nއަމިއްލަ ދަނޑުގައި 1-0 އިން ސްވިޒަލެންޑް އަތުން ސްޕެއިން މޮޅުވިއިރު، ޖަރުމަނުން ވަނީ ރަށުން ބޭރުގައި 2-1 އިން ޔޫކްރޭން ބަލިކޮށްފައެވެ.\nރޭގެ ނަތީޖާއާއެކު ލީގު އޭގެ ގްރޫޕު ހަތަރެއްގެ އެއްވަނައިގައި އުޅޭ ސްޕެއިނަށް ތިން މެޗުން ލިބިފައިވަނީ ހަތް ޕޮއިންޓެވެ. އޭގެ ދެ ޕޮއިންޓް ފަހަތުން ދެވަނައިގައި އޮތީ މިދިޔަ އަހަރުގެ މުބާރާތުގައި މޮޅެއްނުލިބި ރެލިގޭޓްވި ޖަރުމަނެވެ. ތިންވަނައިގައި އޮތް ޔޫކްރޭނަށް ތިން ޕޮއިންޓް ލިބިފައިވާއިރު، އެންމެ ފުލުގައި އޮތީ އެއް ޕޮއިންޓާއެކު ސްވިޒަލެންޑް އެވެ.\nމެޑްރިޑްގެ އެސްޓާޑިއޯ އަލްފްރެޑޯ ޑި ސްޓެފާނޯގައި ރޭ ކުޅުނު މެޗުގައި ފެނިގެންދިޔަ ހަމައެކަނި ލަނޑު، ފުރަތަމަ ހާފުގެ 14 ވަނަ މިނެޓުގައި ކާމިޔާބުކޮށްދިނީ ރެއާލް ސޮސިއެޑާޑްގެ ފޯވާޑް މިކޭލް އޮޔަޒަބާލް އެވެ. މިއީ ސްވިޒަލެންޑްގެ ގޯލްކީޕަރު ޔަން ސޮމާ އަށް ހެދުނު ގޯހެއްގެ ފައިދާނަގައި ސްޕެއިނުން ކާމިޔާބުކުރި ގޯލެކެވެ.\nމި މުބާރާތުގައި މިދިޔަ ސެޕްޓެންބަރު މަހު ޔޫކްރޭނާ ދެކޮޅަށް ކުޅުނު މެޗުގައި ޖެހި ގޯލާއެކު ސްޕެއިނުގެ ތާރީޚުގައި މިހާތަނަށް ލަނޑުޖެހި އެންމެ ހަގު ކުޅުންތެރިޔާގެ ޝަރަފު ހޯދި އަންސޫ ފާޓީ އަށް ރޭގެ މެޗުގެ ދެވަނަ ހާފުގައި ލީޑް ފުޅާކުރުމަށް ލިބުނު ފުރުޞަތުގެ ބޭނުންހިފޭގޮތެއްނުވިއެވެ.\nސްވިޒަލެންޑާ ދެކޮޅަށް ސްޕެއިން ކުޅުނު މެޗުގެ ތެރެއިން. –ފޮޓޯ: ޓުވިޓާ\nފަހު ހާފުގައި ކުޅެން ނިކުތް ސްވިޒަލެންޑްގެ ޒެރްދާން ޝަކީރީ ގޯލެއް ކާމިޔާބުކުރި ނަމަވެސް، އެ ބޯޅަ ފޮނުވާލުމުގެ ކުރީން އެ ޓީމުގެ ކުޅުންތެރިއަކު ސްޕެއިނުގެ ސާޖިއޯ ބުސްކެޓްސް އަށް ފައުލްކުރިކަމަށް ނިންމައި ރެފްރީ އެ ގޯލް ގަބޫލެއްނުކުރިއެވެ.\nމި ގްރޫޕުގައި ހިމެނޭ އަނެއް ދެ ޓީމު ޔޫކްރޭންގެ ދަނޑުގައި ބައްދަލުކުރި މެޗުގެ 20 ވަނަ މިނެޓުގައި މަތިއަސް ގިންޓާ ކާމިޔާބުކުރި ގޯލާއެކު ޖަރުމަނުން ފުރަތަމަ ހާފު ނިންމާލީ 1-0 އިން ކުރީގައިއޮވެގެންނެވެ. އޭގެފަހުން، ދެވަނަ ހާފުގެ ކުޅުން ފެށިގެން ހަތަރުވަނަ މިނެޓުގައި ޔޫކްރޭންގެ ގޯލްކީޕަރު ޖޯޖިއީ ބުޝްޗާން އަށް ހެދުނު ގޯހެއްގެ ފައިދާނަގައި ޖަރުމަނުގެ ދެވަނަ ލަނޑުޖަހައިދިނީ ބަޔާން މިއުނިކްގެ މިޑްފީލްޑަރު ލެއޮން ގޮރެޓްޒްކާ އެވެ.\nމި މެޗުގައި ޔޫކްރޭނުން ޖެހި ހަމައެކަނި ލަނޑު، މެޗު ނިމެން 14 މިނެޓަށްވެފައިވަނިކޮށް ލިބުނު ޕެނަލްޓީއަކުން ކާމިޔާބުކޮށްދިނީ ރުސްލާން މަލިނޮވްސްކީ އެވެ. މިއީ އެ ޓީމުގެ ރޯމަން ޔަރެމްޗުކް އަށް ޕެނަލްޓީއޭރިޔާތެރެއިން ޖަރުމަނުގެ ނިކްލަސް ސޫލޭ ކުރި ފައުލަކަށް ރެފްރީ ދިން ޕެނަލްޓީއެކެވެ.\nނޭޝަންސް ލީގުގައި މިރޭ ކުޅޭ ފާހަގަކޮށްލެވޭ މެޗުތަކަށް ބަލާއިރު، ރާއްޖޭގަޑިން 21:00 ގައި އިންގްލެންޑާ ދެކޮޅަށް ބެލްޖިއަމް ނިކުންނައިރު، މިދިޔަ އަހަރުގެ މުބާރާތުގެ ޗެމްޕިއަން ޕޯޗުގަލްއާ ދެކޮޅަށް ދުނިޔޭގެ ޗެމްޕިއަން ފްރާންސް ނިކުންނާނީ މިރޭ 23:45 ގައެވެ.\nކުޅިވަރުދުނިޔެސްވިޒަލެންޑްސްޕެއިންޔުއެފާ ނޭޝަންސް ލީގުޔޫކްރޭންޖަރުމަން


އެޑްމިން – Page 30 – Liyuntheringe Gulhun\nVisitors online  164:users  0guests  139bots  25The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\n2 ސެޕްޓެމްބަރު 20151 ޚިޔާލުބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 732\nކައިރިވެލާށެވެ!މިފަދަ ރެއެއް ފަހަރުގައި ދެން ނައަތުވެދާނެތީއެވެ.ބުނެދެވޭނީ ވަކި ކާކަށްހެއްޔެވެ.ކަލާއާއި އަލުން ބައްދަލުވެދާނެކަމެވެ.މިއީ ޤުދުރަތުން ހިބަ ކޮށްދެއްވި ވަގުތު ކޮޅެކެވެ.\nވިސްނައިލަމާ (2) – ހުރަސްތަ؟ ނުވަތަ ފުރުޞަތުތަ؟\n1 ސެޕްޓެމްބަރު 2015އަޚްލާޤު, ދީނާއި ދުނިޔެއެޑްމިން\nޖެސީ އޮވެންސްއަކީ 1930 ގެ އަހަރުތަކުގައި މަޝްހޫރު ވެގެން ދިޔަ ދުވުންތެރިއެކެވެ. ފުންމުންތެރިއެކެވެ. އޭނާއަކީ އެމެރިކާއަށް އުފަން، އެފްރިކާ މީހެކެވެ. ކަޅު ނަސްލުގެ މީހެކެވެ. އެހެންވީމާ ނާޒީ ޖަރުމަނުގެ ދޮން މީހުންނާ ވާދަކޮށްގެން އޭނާއަށް އެއްވެސް ރޭހެއް ކާމިޔާބު ނުކުރެވޭނޭ ކަމަށް އޮތީ ބެލެވިފައެވެ. އޭނާޔާ ދިމާއަށް މީހުން އެހެން ކިޔަމުންވެސް ދިޔައެވެ.\nއިސްލާމްދީނަކީ މެދުމިނުގެ ދީންކަން ދެނެގަތުމަށްޓަކައި… (8)\n31 އޯގަސްޓް 2015ޢަޤީދާ, ދީނާއި ދުނިޔެއެޑްމިން\n22. ތަފާތު އެތައްކަމެއް ހުރިކަން ޤަބޫލުކުރުން\nތަފާތު ދީންތައް ޤަބޫލުކުރާމީހުންނާއި، ތަފާތު ނަސްލުތަކުގެ މީހުންނާއި، ތަފާތު ބަސްތަކުން ވާހަކަދައްކާ މީހުން އުޅޭކަން އިސްލާމްދީން ޤަބޫލުކުރެއެވެ. އަދި ތަފާތު ޙަޟާރަތްތަކާއި، ތަފާތު ސަޤާފަތްތަކާއި ސިޔާސީ ތަފާތު ފިކުރު ޤަބޫލުކުރާ މީހުން ވެސް އުޅޭނެކަމީ އިސްލާމްދީން ޤަބޫލުކުރާކަމެކެވެ.\n31 އޯގަސްޓް 20151 ޚިޔާލުބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 1624\nމިއީ ޢައްލާމާ އިޤްބާލް ހައްދަވައިފައިވާ لاالہ الااللہ މި ޅެމުގެ ތަރުޖަމާއެވެ. އަޅުގަނޑަކީ އަބަދުވެސް އިޤްބާލުގެ ޅެމަށް ވަރަށް ބޮޑު ޝައުގުވެރިކަމެއް ބަހައްޓަމުން އަންނަ މީހަކީމެވެ. އެ ޝައުގުވެރިކަން ޖެހުނީ އަލްއަޚް ޢައްބާސް އިބްރާހީމާ ދެކެވޭ ވާހަކަތަކުގެ ތެރެއިންނެވެ. އިޤްބާލުގެ ޅެން ތަރުޖަމާ ކުރާ ހިތް އަބަދުވެސް އޮވެއެވެ. އެކަމަކު އެކަން ނުކުރެވި އޮންނަނީއެވެ. މި ޅެން ތަރުޖަމާ މި ކުރީ އަލްއަޚް އަޝްރަފް ޢަބްދުއްރަޙީމް ދާދި ފަހުން ނެރުއްވި ފޮތަކުން ލިބުނު އައު ހިތްވަރަކުންނެވެ. އޭނާ ވަނީ އިޤްބާލުގެ ޅެމެއް ކަމުގައިވާ “ޝުޢާއެ އުއްމީދު” ދިވެހި ބަހަށް ތަރުޖަމާ ކުރައްވައިފައެވެ. މީގެ ކުރީންވެސް އަޅުގަނޑު ބޭރު ބަސްބަހުން ހުންނަ ޅެން ތަރުޖަމާ ކުރީމެވެ. އެކަމަކު އެ މަސައްކަތް ވަޅު ޖަހާފައި އޮންނަތާ ދުވަސްކޮޅެއް ވެފައި ވަނިކޮށް، މި ސައިޓުގައި އަލްއަޚް ޢަބްދުލްޣަފޫރު ޢަބްދުއްރަޙީމް ތަރުޖަމާ ކުރައްވައި ޝާއިޢު ކުރައްވާ ޅެންތައް ފެނިފައި އަތާއި ސިކުނޑި ހިރުވަހިރުވާ ހުންނަތާ ދުވަސްކޮޅެއް ވެއްޖެއެވެ.\nމި ތަރުޖަމާއަށް މަތީގައި ދެންނެވުނު ތިން ބޭފުޅުންގެ ތަނަވަސް ޚިޔާލުފުޅު ލިބިއްޖެއްޔާ ވަރަށް ބޮޑަށް އުފާ ކުރާނަމެވެ.\nޢަޤަބާއިން ފެށިގެން ބަދުރުގެ މައިދާނާ ހަމަޔަށް(9)\n30 އޯގަސްޓް 2015އިސްލާމީ ތާރީޚު, ދީނާއި ދުނިޔެއެޑްމިން\nކިޔާފައިވާ ޢަދަދު: 1064\nމުސްލިމުންނާ ދިމާވެފައިވާ ޤުރައިޝުންގެ ޤާފިލާތަކުގައި ތިންސަތޭކަ ނުވަތަ ދުއިސައްތަ ވަރަކަށް މީހުން ތިބުމަކީވެސް ސުވާލު އުފެދޭ ކަމެކެވެ. އެ ޢަދަދުތަކަކީ ޢާންމުގޮތެއްގައި ވިޔަފާރި ޤާފިލާތަކުގައި ދަތުރުކުރާ ޢަދަދުތަކެއް ނޫނެވެ. އެކަމުން އެނގެނީ، މިއީ ހައްތާވެސް ޤުރައިޝުންގެ ޢަސްކަރީ މިޝަންތަކެއްކަމެވެ. މުސްލިމުން ސަމާލުވެގެން ތިބޭތީ، ޢަސްކަރީ ކުރިމަތިލުމެއް ހިނގައިފައި ނުވަނީއެވެ.\nއަލްއުސްތާޛު ޢަބްދުﷲ ޙަމީދަކީ……..\n29 އޯގަސްޓް 2015ބަހާއި އަދަބު, ވަޒަން ބަހުރުވައެޑްމިން\nވަކިވެގެން ދިޔައީ މި ޤައުމުން ހާދަ އަގުހުރި ދަރިޔެކޭ ވަކިވެދިޔަޔަސް ޖިސްމު، ޒިކުރާއަށް ނިމުންނެތް ޝަޚުޞެކޭ\nޚިދުމަތުގެ މައިދާނުގައި ހުރިހާ ގޮތުން މިންކުރިޔަކަސް ހިނދުހިނދަށް އަދި ދާއިމަށް އެއްވަނަ ދެވޭނޭ ތަރިޔެކޭ\nހަމަ ޒުވާން ދައުރަށް ފެށުނު އަހަރުގެތެރޭ (އެއްދިހަ އަށެއް) ޢަމަލުގައި ސާބިތު އަތޮޅު ވެރިޔެއްކަމަށް ވި ޒުވާނެކޭ\nއަލްއުސްތާޛު ޢަބްދުﷲ ޙަމީދުގެ ހަނދާނުގައި\n28 އޯގަސްޓް 2015ބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 953\nޙަޔާތުގެ ބާބުތައް ޔާދުން….\nމުޙައްމަދު ނަޞީރު، އއ.މާޅޮސް ހަނދާންތައް، ދޮންވެލީގެ މަޒާރުގައި ބޮސްދޭށަ، ހިތި އަސަރާ ވަދާޢުގެ ހިޔަނިލައި ފެހިކޯނިތައް ހެލިލާށަ، ހުރި ޒިކުރާ\nޒަމީރަށް ވެރިވަމުން، ޞަދުމާގެ ހޫނާ، އޭގެ ހުންނަ ތަދާ “ޙަމީދު”ގެ ޒިކުރުގައި ހެދެނީ، ދުމޫޢުން މޮޅިތަކާ ފިކުރާ\nއެ ޚިދުމަތްތެރިކަމާ ޝަޚްޞިއްޔަތާ ގުޅިގެން އައިސް މިތަނުން އެ ދިރިގެން ދިޔަ މިސާލާ އޭގެ އަގު ނުފިލާނެ ހުރި ފަޚުރާ\nޢަޤަބާއިން ފެށިގެން ބަދުރުގެ މައިދާނާ ހަމަޔަށް (8)\n27 އޯގަސްޓް 2015އިސްލާމީ ތާރީޚު, ދީނާއި ދުނިޔެއެޑްމިން\nކިޔާފައިވާ ޢަދަދު: 875\nމަދީނާގެ މި ދުސްތޫރީ މުޢާހަދާގައި އެކުލެވޭ ނުކުތާތަކަށް ބަލާއިރުވެސް، ޤުރައިޝުން މަދީނާއަށް ޙަމަލަދޭނެކަން އިތުރު ސާހިބާއަށް ޔަޤީންވެވަޑައިގަންނަވާކަން ކަށަވަރުވެއެވެ. އެހެންކަމުން، އެމީހުނާ މުޤާބަލާކުރައްވަން ސިޔާސީގޮތުން ބާރުހޯއްދަވަން ބޭނުންވާ ހުރިހާ ނުކުތާތަކެއް، މަދީނާގެ ޤާނޫނުއަސާސީގައި ކަޅާއި ހުދުން ވަނީ ހިމަނުއްވައިފައެވެ.\n26 އޯގަސްޓް 2015ޢާއްމު މަޢުލޫމާތު, ޢާއްމުބައިއެޑްމިން\nކިޔާފައިވާ ޢަދަދު: 806\nއިބްރާހީމް ސަލީމްކެޕިޓަލް މާރކެޓްގެ ޕްރޮޑަކްޓްތަކުގެ ތެރެއިން އެންމެ މުހިންމު އެއް ޢުންޞުރަކީ އިކުއިޓީ ކެޕިޓަލްގެ ތެރޭގައި ހިމެނޭ “ޙިއްޞާ” އެވެ. ޙިއްޞާއަކީ ކުންފުނީގެ މިލްކުވެރިކަމުގެ ކުޑަ މިންވަރެކެވެ. މީހަކު ނުވަތަ ކުންފުންޏަކުން، ކުންފުންޏެއްގެ ޙިއްޞާއެއް ގަނެފިނަމަ، އެއީ، އެކުންފުނީގެ ޙިއްޞާދާރެކެވެ. އެހެން ޢިބާރާތަކުން ބުނަނީ ނަމަ ކުންފުނީގެ ވެރިއެކެވެ. ޢަޤަބާއިން ފެށިގެން ބަދުރުގެ މައިދާނާ ހަމަޔަށް (7)\n26 އޯގަސްޓް 2015އިސްލާމީ ތާރީޚު, ދީނާއި ދުނިޔެއެޑްމިން\nޢަޤަބާއިން ފެށިގެން ބަދުރުގެ މައިދާނާ ހަމަޔަށް (7)\n“މާހޫލުގެ ކަރުދާހުގައި” ޤުރައިޝުން ލިޔެފައިވާ ހަނގުރާމައިގެ އިޢުލާން ސަރީޙަ ގޮތެއްގައި ލޯތަކަށް ފެނިގެންއައީ އެބައިމީހުން މަދީނާގެ މުނާފިޤުންގެ ރައީސް عبـداللّـه بـن أبـىّ އަށް ފޮނުވި އިންޒާރުގެ ސިޓީންނެވެ. އެސިޓީގައި، މަދީނާގެ އަންޞާރުންނަށާއި ޔަހޫދީންނަށް އިންޒާރުކޮށް އަންގައިފައިވެއެވެ. “ތިޔަބައިމީހުން އަމިއްލަޔަށް މުޙައްމަދުގެފާނު ތިޔަބައިމީހުންގެ ސަރަޙައްދުން ނެރެލާށެވެ. އެހެންނޫނީ އަހަރެމެން ތިޔަބައިމީހުންގެ ރަށަށް ޙަމަލަދީ ތިޔަބައިމީހުންގެ ފިރިހެނުންތައް ޤަތުލުކޮށް، ތިޔަބައިމީހުންގެ އަނބީންނަކީ އަހަރެމެންގެ ހިތްއުފާކޮށްދޭ ބަޔަކަށް ހަދާނޫއެވެ.”


Irai ge warranty aa eku calculator halaakuvedhaanethee ulheykah nujeheyne! | Mihaaru\nއިރާއީން ވިއްކާ ބައެއް ބޭރޭންޑުތަކުގެ ފޮތްތަކަކާ އެކު ކަލްކިއުލޭޓަރެއް: އިރާއީން ކަލްކިއުލޭޓަރަށް ތިން އަހަރުގެ ވޮރެންޓީ ދޭ.\nއިރާއީގެ ވޮރެންޓީއާ އެކު ކަލްކިއުލޭޓަރު ހަލާކުވެދާނެތީ އުޅޭކަށް ނުޖެހޭނެ!\n30 ނޮވެމްބަރ 2016 - 06:46\nކަލްކިއުލޭޓަރަކީ ފޮތް ލިސްޓުގައި ހިމެނޭ އެންމެ އަގު ބޮޑު އެއްޗެވެ. ސްކޫލުތަކުގައި އާއްމުކޮށް ބޭނުންކުރާ ކަލްކިއުލޭޓަރެއްގެ އަގު 500 ރުފިޔާ އިން މަތިން ފެށޭއިރު، ސަރުކާރުން ހިލޭ ދޭ ކަލްކިއުލޭޓަރު މިހާރު ލިބެނީ ހަމައެކަނި ގްރޭޑު އަށެއްގެ ފޮތް ލިސްޓަށެވެ. އަށަކަށް ދާ ކުދިންނަށް ލިބޭ ކަލްކިއުލޭޓަރު ގްރޭޑު 10 ނިމެންދެން ގެންގުޅެން ޖެހެ އެވެ.\nއެކަމަކު، އެހާ ގިނައިން ބޭނުން ކުރަންޖެހޭ އަދި ބޭނުންކުރާ މިންވަރު ދުވަހެއް ދުވަހަކަށް އިތުރުވާ ކަލްކިއުލޭޓަރަށް ފަސޭހަ އިން މައްސަލަ ޖެހެ އެވެ. އޭގެތެރޭގައި ކަލްކިއުލޭޓަރުގެ ބައެއް ފިތް މަސައްކަތް ނުކުރުމާއި ސްކްރީނުން އެއްޗެއް ނުފެނުމާއި އެ ނޫން ވެސް ގިނަ ޓެކްނިކަލް މައްސަލަތައް ހިމެނެއެވެ. ފުރަތަމަ އަހަރު ތެރޭގައި ވެސް ވަރަށް މަދު ކުއްޖަކަށް ނޫނީ މިކަމާ ކުރިމަތިލާން ޖެހެ އެވެ.\nއެކަމަކު، އެ މައްސަލަ އަށް މިހާރު ހައްލެއް އެބަ އޮތެވެ. ފޮތް ލިސްޓާ އެކު އިރާއީ ބުކްޝޮޕުން ގަންނަ ކޮންމެ ކަލްކިއުލޭޓަރަކަށް ތިން އަހަރުދުވަހުގެ ވޮރެންޓީ ދެ އެވެ. މި ވޮރެންޓީގެ ދަށުން ކަލްކިއުލޭޓަރަށް ޓެކްނިކަލް މައްސަލައެއް ދިމާވެގެން ގެނައުމުން ކަލްކިއުލޭޓަރު ބަދަލުކޮށްދެވޭނެއެވެ. އޭގެ ތެރޭގައި ކަލްކިއުލޭޓަރު މަސައްކަތް ކުރުން ހުއްޓުމާއި ސްކްރީނުން އެއްޗެއް ނުފެނުން ފަދަ ހުރިހާ މައްސަލައެއް ހިމެނެ އެވެ. ހަމަ އެހެންމެ، ވެއްޓިގެން ނުވަތަ އެފަދަ އެހެން ވެސް ކަމަކުން ކަލްކިއުލޭޓަރަށް ދިމާވާ ފިޒިކަލް މައްސަލަތައް ފިޔަވާ ހުރިހާ ކަމެއް މި ވޮރެންޓީގެ ދަށުން ކަވަރުކުރާނެ އެވެ.\nއެހެންކަމުން، ސެކަންޑްރީ ގްރޭޑުތަކުގެ ކުދިންނަށް ވެސް އިރާއީން ގަންނަ ކަލްކިއުލޭޓަރު އެއްވެސް ހާސްކަމެއް ނެތި ބޭނުން ކުރެވޭނެ އެވެ. ހަމަ އެއާ އެކު، މިކަމުގެ ސަބަބުން ބެލެނިވެރިންގެ އަތުން ކުދިންގެ ކިޔެވުމަށް ކުރަންޖެހޭ ހަރަދު ވަރަށް ބޮޑުތަން ކުޑަވެގެން ދާނެ އެވެ. އިރާއީ ބުކްޝޮޕުން ލިބެން ހުރި އޮރިޖިނަލް ކަލްކިއުލޭޓަރު ތިން އަހަރުދުވަހުގެ ވޮރަންޓީއާ އެކު ހޯދުން އެއީ ހައްލުކަން ކަށަވަރެވެ.\nއިތުރު ލިޔުންތައް އެޑްވަޓޯރިއަލް ސްކޫލް ގައިޑް 2016 އިރާއި ބުކްޝޮޕް\nއިރާއީގެ ސްކޫލް ޕެކު: ފަސޭހަ އާއި ކޮލިޓީގެ ޔަގީންކަން


ޕޯޗުގަލް އަނެއްކާވެސް ފުރަބަންދު\nކޯވިޑްގެ ޙާލަތު ގޯސްވަމުންދާތީވެ ހުކުރުދުވަހުން ފެށިގެން ޕޯޗުގަލް އަނެއްކާވެސް ފުރަބަންދުކުރުމަށް ނިންމައިފިއެވެ. ޕޯޗުގަލްގައި މިހާތަނަށް 507،108 މީހުންނަށް ކޯވިޑް ޖެހި 8،236 މީހުންވަނީ މަރުވެފައެވެ. ފާއިތުވި 24 ގަޑިއިރުގެ ތެރޭގައިވެސް އެ ޤައުމުގައި 12،556 މީހުންނަށް ބަލިޖެހި 156 މީހުންވަނީ މަރުވެފައެވެ.\nޤައުމު ފުރަބަންދުކުރުމަށް ނިންމާފައިވާ ނިންމުން އިޢުލާނުކުރައްވަމުން އެ ޤައުމުގެ ބޮޑުވަޒީރު އެންޓޯނިއޯ ކޯސްޓާ ވިދާޅުވީ އެ ޤައުމުން މިވަގުތު ކުރިމަތިލަމުންދަނީ ބަލި ފެތުރެން ފެށީންސުރެ ކުރިމަތިވެފައިވާ އެންމެ ނުރައްކާތެރި ޙާލަތާއިކަމަށެވެ. އެހެންކަމުން މިވަގުތު ޢަމަލުކުރަންވީ ޤަވާއިދަކީ ހުރިހާ ރައްޔިތުންވެސް ގޭގައި މަޑުކުރުންކަމަށް އޭނާ ވިދާޅުވިއެވެ.\nޕޯޗުގަލްގައި އަލަށް ތަޢާރަފްކުރި ފުރަބަންދުގެ އުސޫލުތަކަކީ މިދިޔަ އަހަރުގެ މާރިޗު މަހާއި އޭޕްރިލް މަހާއި ދެމެދު އެ ޤައުމުގައި ޤާއިމްކުރި ފުރަބަންދާއި އެއްގޮތް އުސޫލުތަކެކެވެ. އެގޮތުން ކޮންމެހެން ދޭންޖެހޭ ޚިދުމަތްތައް ނޫން ޚިދުމަތްތައް ދޭ ވިޔަފާރިތައް ބަންދުކޮށް، ރެސްޓޯރަންޓުތަކުގައި ތިބެގެން ކައިބޮއެ ހެދުން ވަނީ މަނާކޮށްފައެވެ. އަދި ގޭގައި ތިބިގެން މަސައްކަތްކުރެވޭނަމަ އެގޮތަށް ވަޒީފާ ޢަދާކުރުމުގެ ފުރުޞަތު ދިނުމަށް އިދާރާތަކަށްވަނީ އަންގައިފައެވެ. ނަމަވެސް މިފަހަރު އިޢުލާނުކޮށްފައިވާ ފުރަބަންދުގެ މުއްދަތުގައި އެ ޤައުމުގެ މަދަރުސާތަކުގައި ކިޔެވުން މެދުކަނޑާނުލައި ކުރިއަށް ގެންދާނެއެވެ.\nކޯސްޓާ ވިދާޅުވީ މިދިޔަ އަހަރުގެ ފުރަބަންދުގެ ދުވަސްވަރުގައި މަދަރުސާތަކުން ފެނިފައިވާ ކޭސްތަކުގެ ޢަދަދު ވަރަށް ވެސް މަދުކަމަށެވެ. އޭގެ އިތުރުން ޕޯޗުގަލްގެ ރިޔާސީ އިންތިޚާބުގެ ވޯޓުލުމަށް ފުރުސަތު ދިނުމުގެ ގޮތުން ގެއިން ބޭރަށް ނުުކުތުން މަނާ ފިޔަވަޅަށް ވޯޓްލުން އޮންނަ ދުވަހު ލުއިތަކެއް ދިނުމަށް ވަނި ނިންމާފައެވެ. އިންތިޚާބު އޮންނާނީ މިމަހުގެ 24 ވަނަދުވަހުއެވެ.\nމިހާރު އަޅާފައިވާ ފިޔަވަޅުތައް 15 ދުވަސް ފަހުން މުރާޖަޢާ ކުރަން ނިންމި ނަމަވެސް އެ ފިޔަވަޅުތައް މަދުވެގެން އެއް މަސް ދުވަހުގެ މުއްދަތަށް ދަމަހައްޓާނެކަމަށް ބެލެވޭކަމަށް ބޮޑުވަޒީރު ކޯސްޓާވަނީ ވިދާޅުވެފައެވެ. އެ ޤައުމުގައި މިހާތަނަށް 2،000އަށްވުރެ ގިނަ މީހުންނަށް ކޯވިޑް ވެކްސިންވަނީ ދީފައެވެ.\nއަރުޝީފަށް ނެގީ 14/01/2021 20:47\nއެންމެފަހުން އަޕްޑޭޓްކުރީ 14/01/2021 20:47\nއަބްދުﷲ ޔާމީން7މިނެޓު ކުރިން


Newge kulhuntherinnaki Zimmaadhaaru baeh, Valencia aki aundhagoo team eh: Newge Coach\nނިއުގެ ކުޅުންތެރިން ޒިންމާދާރުވާނެ. ވެލެންސިއާއަކީ އުނދަގޫ ޓީމެއް: ކޯޗު\nނިއު އާއި މަހުބަދޫ ކުޅުނު މެޗުގައި ކުޑައްޓޭ ގޯލު ޖަހަނީ: މި މެޗުން ނިއު މޮޅުވީ 2-1އިން.\nއުރީދޫ ދިވެހި ޕްރެމިއާ ލީގުގައި މިއަދު ހަވީރު ވެލެންސިއާއާ ދެކޮޅަށް ނުކުންނައިރު އެއީ ބަލިކުރަން އުނދަގޫ ޓީމެއް ކަމަށާއި ނަމަވެސް ނިއުގެ ކުޅުންތެރިންނަކީ ޒިންމާދާރު ބައެއް ކަމަށް އެޓީމުން ބުނެފި އެވެ.\nނިއުގެ ކޯޗު ސާބިއާގެ ނިކޮލާ ކަވަޒޮވިޗް ބުނީ ނިއު އެންމެ ފަހުން ކުޅުނު މެޗުގައި ޓޭބަލުގެ ފުލުގައި އޮތް މަހިބަދޫ އަތުން 2-1 އިން މޮޅުވި ނަމަވެސް އެ މެޗުގައި މާބޮޑަށް ފަސޭހަކޮށްލެވުނު ކަމަށް ކުޅުންތެރިން ގަބޫލު ކުރާ ކަމަށެވެ.\n"އަހަރެން މަހިބަދޫ މެޗަށް ފަހު ކުޅުންތެރިންނާ ވާހަކަ ދެއްކިން. ހުރިހާ ކުޅުންތެރިން ވެސް އެއްބަސްވޭ އެ މެޗުގައި މަހިބަދޫ އަންޑައެސްޓިމޭޓް ކުރެވުނު ކަމަށް. ހާއްސަކޮށް ފުރަތަމަ ދެ ގޯލަށް ފަހު. އޭގެ ފަހުން ކުޅުމުގެ ތެރެއަށް ނުވަދެވޭ ކަމަށް ކުޅުންތެރިން އެއްބަސްވި،" ކޯޗު ބުންޏެވެ.\nނަމަވެސް އޭނާ ބުނީ އެ މެޗުގައި ފެނުނު އެކަންތައްތައް ވެލެންސިއާ މެޗުގައި ތަކުރާރު ނުވާނެ ކަމަށް އުއްމީދު ކުރާ ކަމަށެވެ.\n"އަހަރެންގެ ކުޅުންތެރިންނަކީ ޒިންމާދާރު ބައެއް. އަހަރެން އުއްމީދު ކުރަނީ އެ މިސްޓޭކްތައް ރިޕީޓްނުވާނެ ކަމަށް. ވެލެންސިއާ އަކީ ބަލިކުރަން ވަރަށް އުނދަގޫ ޓީމެއް. މި ލީގުގައި ކޮންމެ ޓީމެއް ވެސް ވަރުގަދަ،" 23 ޕޮއިންޓާއެކު ޓޭބަލުގެ އެއްވަނާގައި އޮތް ޓީމުގެ ކޯޗު ބުންޏެވެ.\nނިއު ޓޭބަލުގެ ކުރީގައި އޮތީ ފަސް ޕޮއިންޓްގެ ލީޑަކާއެކުގަ އެވެ. އެ ޓީމާ އެންމެ ގާތުން ވާދަކުރާ ޓީސީ އަށް ލިބިފައިވަނީ 18 ޕޮއިންޓެވެ. މި މެޗަށް ނުކުންނައިރު ވެލެންސިއާ އަށް ލިބިފައިވަނީ ނުވަ ޕޮއިންޓެވެ. އެ ޓީމު އޮތީ ޓޭބަލުގެ ހަތް ވަނާގަ އެވެ.\nދިވެހި ޕްރެމިއާ ލީގް ނިއުރޭޑިއަންޓް


ގައުމުގެ އަމާންކަމަށް ބުރޫއަރާފާނެ އެއްވެސް ކަމެއް އެކަކުވެސް ކޮށްގެން ނުވާނެ: އީދު ހުތުބާ – Haftha\nThu, 26 May, 2022, 2:05 pm\n2 މެއި 2022, ހުޅުމާލެ. ހުޅުމާލޭގެ ދުވާ ޓްރެކުގައި ބޮޑު ޖަމާއަތުގައި ފިތްރު އީދު ނަމާދުކުރުން --- ފޮޓޯ: ހަފްތާ\nގައުމުގެ އަމާންކަމަށް ބުރޫއަރާފާނެ އެއްވެސް ކަމެއް އެކަކުވެސް ކޮށްގެން ނުވާނެ: އީދު ހުތުބާ\nމެއި 2, 2022\nގައުމުގެ އަމާންކަމަށް ބުރޫއަރާފާނެ އެއްވެސް ކަމެއް އެކަކުވެސް ކޮށްގެން ނުވާނެކަމަށް އީދު ހުތުބާގައި ބުނެފިއެވެ.\nއިޠުރު އީދުގެ މުނާސަބަތުގައި މިއަދު ދިން ހުތުބާގައި ބުނީ، ވަތަނުގެ އަމާންކަމަކީ މާތް ﷲ އިންސާނަކަށް ދެއްވާނެ އެންމެ ބޮޑު އެއް ނިއުމަތް ކަމަށެވެ. އަދި އެއީ ތަރައްގީއާއި ހިތްހަޖަމެހުން ލިބުމުގެ އަސާސް ކަމަށާއި، އެކަމަށް ކޮންމެ އިހުލާސްތެރިއަކުވެސް ދަހިވެތިވާނެ ކަމަށެވެ.\nހުތުބާގައި ބުނީ އެއީ ރަސޫލުބޭކަލުން އެކަމަށްޓަކައި ދުއާފުޅު ކުރެއްވި ކަމެއް ކަމަށެވެ. އެގޮތުން އިބްރާހީމްގެ ފާނުގެ ދުއާފުޅެއްގައި އެންމެ އިސްކަންދެއްވީ ރަށުގެ އަމަނަށް ކަމަށާއި، ކާބޯތަކެއްޗަށްވުރެ އިސްކަން ދެއްވީ އަމަންއަމާންކަމަށް ކަމަށް ބުންޏެވެ.\nއަދި އެހެންކަމުން ގައުމުގެ އަމާންކަމަށް ބުރޫއަރާފާނެ އެއްވެސް ކަމެއް އެކަކުވެސް ކޮށްގެން ނުވާނެ ކަމަށާއި، މި ނިއުމަތް ރައްކާތެރިކޮށް ދެމެހެއްޓުމަށް، ލިބިފައިވާ ހުރިހާ ކެރިފޯރުންތެރިކަމަކާއި ތަނަވަސްކަމަކާއި ހަކަތަ ހޭދަކުރަން ޖެހޭނެ ކަމަށް ހުތުބާގައި ބުންޏެވެ. އަދި މައިންބަފައިންނާއި މުދައްރިސުންނާއި ޒިންމާދާރު އެންމެން އެބައެއްގެ ބެލުމުގެދަށުގައިާ އެންމެނަށް އެކަމަށް ރަނގަޅަށް އިރުޝާދު ދޭން ޖެހޭ ކަމަށް ބުންޏެވެ.\nހުތުބާގައި ބުނީ އެމީހެއްގެ ހަކަތަ ގައުމަށްޓަކައި ދޫކޮށްލުމުގެ ރޫހު އަށަގަންނުވަން ޖެހޭ ކަމަށާއި ގައުމު ބިނާކުރުމަށްޓަކައި އަތުކުރި އޮޅާލަން ދަސްކޮށްދޭން ޖެހޭ ކަމަށެވެ.\nހުތުބާގައި އިތުރަށް ބުނީ އީދު ޝަރުއުކުރައްވާފައި ވަނީ ހަމައެކަނި އުފާ ފާޅުކޮށް، މަޖާކުރުމަށް ނޫން ކަމަށެވެ. އަދި އީދު ޝަރުއުކުރެއްވީ އިސްލާމީ މުޖުތަމައުގެ އަފްރާދުނންގެ މެދުގައި އެކުވެރިކަން ގާއިމުކުރުމަށް ކަމަށާއި އިސްލާމީ އުހުއްވަތްތެރިކަން ދެމެހެއްޓުމަށް ކަމަށެވެ.\nއޭގެ އިތުރުން، އީދު ޝައުރުކުރެއްވީ މުސްލިމުންގެ މެދުގައި ހެޔޮ ފޯރުވުމުގެ ރަނގަޅު އާދަ ފެތުރުމަށްޓަކައި ކަމަށް ހުތުބާގައި ބުންޏެވެ. އަދި އީދު ދުވަސްތަކުގައި ހެޔޮފޯރުކޮށް އުޅުމާއި އެއްބަޔަކު އަނެއް ބަޔަކަށް އަޅައިލުމަކީ އިސްލާމީ ރިވެތތި އަދަބެއް ކަމަށް ބުންޏެވެ.\nފާހަގަ: އީދު ހުތުބާ, ފިޠުރު އީދު 2022